text
stringlengths 25
17.4k
|
|---|
Khawzawl District-ah PMEGP chungchang meeting DC-in a ko,"1504/2024-2025 Khawzawl, dated the 9th August, 2024: Vawiin zing dar 11:00 am khan Khawzawl Deputy Commissioner, Pu K. Vanlalthiana chuan DC Office Meeting Hall-ah Prime Minister's Employment Guarantee Programme (PMEGP) chungchang rel ho turin meeting a ko a, Mizoram Khadi and Village Industries Board (MKVIB) Chairman Pu C. Lalremliana a lo tel a ni. He hunah hian PMEGP hnuaia loan tam thei ang bera pek theih dan an sawi ho a, bank manager ten harsatna an tawh thin te an thlen bawk a. MKVIB Chairman Pu C. Lalremliana chuan PMEGP an ngaih pawimawh em em thu a sawi a, district hrang hrangah relpui turin a kal mek thu a sawi a. DC Pu K. Vanlalthiana chuan mi tam berin an hriat a pawimawh a tih thu a sawi a, Mizo thalaiten an hriat zau chuan he scheme hi tangkai takin hman theih ngei a beisei thu a sawi bawk. PMEGP hi sumdawnna lampang lut duh tana loan pek nana sawkar hmalakna a ni a, Central Khadi and Village Industries Commission (KVIC), State Khadi and Village Industries Board (KVIB) leh District Industries Centres (DIC) kal tlanga pek theih a ni. Khawzawl district-ah project 38 pui tura duan niin thawk turin mi 418 la tura duan a ni bawk. Attachment Loading attachment...",Dated: 9 th Aug 24 1:03 PM,https://dipr.mizoram.gov.in/post/khawzawl-district-ah-pmegp-chungchang-meeting-dc-in-a-ko |
Lungleiah Independence Day 2024 atana inbuatsaihna thlir ho a ni,"1503/2024-2025 2024 Thlazing ni 9: Vawiin khan Lunglei DC Conference Hall-ah Lunglei District Bawrhsap Pu R. Lalṭhazuala hovin Lungleia Independence Day 2024 hman tur atana inbuatsaihna thlir hovin sawrkar official, zirna in, pawl hrang hrang leh kohhran ai awhte ṭhut khawm buatsaih a ni. Chairman Pu R. Lalṭhazuala chuan member kal khawmte lawmna thu sawiin, Lungleia Independence Day hlawhtling taka hman a nih theih nan chanvo leh mawhphurhna neite chu an chanvo ṭheuh ṭha taka hlen chhuah tum turin a chah nawn leh a ni. He hunah hian Lungleia Independence Day hman tura mawhphurhna hrang hrang neite'n hma an lak dan leh inbuatsaihna kal lai te thlir ho a ni a. Parade Committee ruahmannain August ni 8 zing aṭang khan C. Ṭhuamluaia Mualah parade practice buatsaih ṭan niin, August ni 13, 2024 zing dar 8:00-ah final rehearsal neih a ni dawn a. Independence Day atana inbuatsaihna a kal tluang tih tar lan niin, hmabak la awmte pawh tluang taka hlen chhuah theih beisei a ni. Lungleia Independence Day 2024 lawmna hi C. Ṭhuamluaia Mualah August ni 15, 2024 (Ningani) zing dar 9:00-ah hman a ni dawn a. PWD Minister Pu Vanlalhlana chu Khuallian tura beisei a ni a. Independence Day lawmna ceremonial parade buatsaih a nih bakah, Khuallianin thu sawiin, lawmman chi hrang hrang sem a ni ang a. Chhun lamah Circuit House-ah VIP At Home buatsaih a ni bawk ang. Ruahman lawk dan chuan Independence Day ni-ah hian Khuallian chuan zing dar 9:00-ah C. Ṭhuamluaia Mual thlengin, India ram puanzar a pawt pharh nghal ang a. Zing dar 9:05-ah Khuallianin parade contingent-te en kualin, dar 9:10-ah ceremonial parade-in a chhunzawm ang a. Dar 9:35-ah Khuallianin thu sawiin, Khuallian thu sawi zawhah mi hming ṭha leh hlawhtlingte chawimawina leh parade leh infiamna lawmman chi hrang hrang sem a ni ang a. Dar 11-ah ceremonial function hi zawh fel theih beisei a ni. Lunglei District-a chhawmdawlna in, damdawi in leh District Jail-ah te Independence Day pual hian ṭanpuina thilpek pek a ni leh dawn a. Independence Day Celebration Committee-in a remtihpui angin sports discipline ṭhenkhat - football, table tennis, carrom leh snookers/billiards te chuan Independence Day 2024 puala inelna (tournament) an buatsaih bawk. Independence Day 2024 pual hian sawrkar laipui chuan ram chhung in tina ram puanzar (national flag) zar tura hma lakna, ""Har Ghar Tiranga"" chu August ni 13 - 15 chhung kalpui leh turin ruahmanna a siam a. Hemi chhung hian sawrkar office, zirna in, sawrkar quarters leh mimal inah te India ram puanzar zar ṭheuh turin Lunglei District Independence Day Celebration Committee chuan District mipuite a ngen a. Sawrkar hna thawkte chu Independence Day lawmnaah tel ngei tura beisei niin, mipuite pawh Independence Day lawmnaa tel vek turin Celebration Committee chuan a sawm bawk a ni. Attachment Loading attachment...",Dated: 9 th Aug 24 1:01 PM,https://dipr.mizoram.gov.in/post/lungleiah-independence-day-2024-atana-inbuatsaihna-thlir-ho-a-ni |
Mamit-ah National Deworming Day hman a ni,"1502/2024-2025 Dated:Mamit the 9th of August, 2024: Vawiin chawhma khan Govt Mamit High School-ah National Deworming Day programme hman a ni. He hunah hian Dr Lalhlunpuii, Mamit Senior Chief Medical Officer chuan rulhut laka inven a pawimawh thu zirlai te chu hrilhin damdawi ei bakah mahni tawk a inven dan - kut silfai that te, thlai leh thei eitur silfai that te leh in leh a vel vawn fai te a nih thu a hrilh bawk. Dr Lalhlunpuii chuan School Education Dept, Women &Child Development Dept te nen a thawh hona tha an nei thei chu lawmawm a tih thu a sawi a, NDD hlawhtling taka a kal theih nan lungrual taka thawh ho zel a ngaih thu a sawi. Vawin programme ah hian Govt Mamit High School zirlai 90 ten rulhut damdawi- Albendazole mum an ei a, Mamit district pumpui chhunga tun kum atan pek chhuah an tum (target) chu 35,323 a ni. Vawiin hunah hian Dr Lalropuii, Obs/Gynae, Mamit District Hospital chuan zirlai kalkhawm te bulah “Teenage Pregancy & Sexual Reproductive Health” chungchangah thu a sawi bawk. National Deworming Day hi kum tin vawi hnih, February thla leh August thlaah te hman ṭhin a ni a. Mamit district chhung a naupang leh tleirawl kum 1 aṭanga kum 19 inkarte chu rulhut hlo (Tab. Albendazole) eitir vek tur a ni a. Naupang kum 2 hnuai lamte chu mum chanve a eitir ṭhin niin, kum 2 chung lamte chu mum khat pek ṭhin an ni a. Vawiin a ei ve thei lo tan 16th August,2024-ah Mop Up Day neih leh tur niin ei ve lo ten rulhut laka invennan ei vek tur a ni. Attachment Loading attachment...",Dated: 9 th Aug 24 12:08 PM,https://dipr.mizoram.gov.in/post/mamit-ah-national-deworming-day-hman-a-ni1723185485 |
JNVST 2025-26 kaltlanga class VI admission la duh te tana Siaha District Addl DC Hriattirna,"1501/2024-2025 Siaha the 8th August, 2024: Siaha District Addl DC Pu Abraham Beirazi Khithie chuan a hnuaia tarlan ang hian JNVST 2025-26 kaltlanga class VI admission la duh te tan hriattirna a chhuah. Academic Session 2025-26 atana Jawahar Navodaya Vidyalaya Selection Test-2025 (JNVST) kaltlanga class VI admission la duh te tan online application chu July ni 18 atang khan hawn tan a ni a, amaherawhchu network connectivity chungchangah zirlai thenkhatte tan harsatna awm thei a nih avangin online kher lovin zirlaite chuan application form fill up sa chu ĐEO Office, Siaha ah an thehlut thei ang. Online a dil theih hun chhung chu July ni 18 atanga September ni 16 2024 thleng a ni a, https:/navodaya.gov.in ah registration a tih theih bawk. Hrechiang duh tan a hnuaiah hian file thil tel a ni. JNV.pdf",Dated: 8 th Aug 24 7:05 PM,https://dipr.mizoram.gov.in/post/jnvst-2025-26-kaltlanga-class-vi-admission-la-duh-te-tana-siaha-district-addl-dc-hriattirna |
CHIEF MINISTER HOVIN EXTERNALLY AIDED PROJECTS CHUNGCHANG REL,"1500/2024-2025 Dated Aizawl, the 8th August, 2024: Vawiin khan Chief Minister Pu Lalduhoma hovin CM Conference Hall ah Mizoramin Externally Aided Projects a kalpui mek leh kalpui tur hmachhawp te sawiho a ni. Meeting hian projects kal mek bawhzui zel dan tur te, Department of Economic Affairs in loan puk theih zat a bituk chhunga insiamrem dan tur te, project thehluh tura duan Council of Ministers in a ngaihtuah hmabak la awm te an thlirho a ni. Meetingah hian Pu Lalthansanga, EF & CC Minister, Pi Lalrinpuii, Tourism Minister, Pu F. Rodingliana, P&E Minister, Pu Lalnghinglova Hmar, Sports Minister, Pu TBC Lalvenchhunga, Adviser to CM bakah Dr. Renu Sharma, Chief Secretary te leh Project kaihhnawih official pawimawh te an tel a ni. Attachment Loading attachment...",Dated: 8 th Aug 24 4:55 PM,https://dipr.mizoram.gov.in/post/chief-minister-hovin-externally-aided-projects-chungchang-rel |
Bangladesh Rambuai avanga Lawngtlai Mipuite tana District Magistrate thhuchhuah,"1499/2024-2025 Dated Lawngtlai, 8th August 2024: Tunlai hian Bangladesh ram chhungah buaina nasa tak a thleng mek nia hriat a ni a, chuvang chuan Indo-Bangladesh leh Indo -Myanmar Border a chengte an lo him a, thlamuang leh hahdam taka nunphung an lo hman theih nan; mipui vangtlang, ran rual leh motor-te tan ram ri leh a chhehvel- 02 Kms huamchhunga tei vah/ kaltlang chungchangah hetiang hian Pu Cheemala Siva Gopal Reddy, District Magistrate chuan Section 163, Bharatiya Nagarik Suraksha Sanhita (BNSS) 2023 in thuneihna a pek angin thuchhuah a siam: ORDER Tlai lam dar 6:00 pm atanga zing lam dar 6:00 am inkarah, ramri leh a bul hnai - 2kms huam chhungah hengte hi phalloh a ni. 1.Mihring a huho emaw a malin teivah phal a ni lo 2. Ran rual khalh luh emaw khalh chhuah phal a ni lo 3. Lirthei eng chi mah veivah phal a ni lo He thupek zawmlo chu section 223, Bharatiya Nyaya Sanhita (BNS)2023, hmanga hrem an ni ang. He thupek hian Lawngtlai District Indo- Bangladesh leh Indo-Myanmar Border -02 kms huamchhung a huam ang a, thu leh awm hma chu thupek chhuah a nih atanga thla hnih chhung a huam ang. Attachment Loading attachment...",Dated: 8 th Aug 24 4:16 PM,https://dipr.mizoram.gov.in/post/bangladesh-rambuai-avanga-lawngtlai-mipuite-tana-district-magistrate-thhuchhuah |
MAMIT JVC TE'N HMEICHHE BAIHVAI LEH HLEILENNA TUARTE TLUKLUHNA IN AN TLAWH,"1498/2024-2025 Dated: Mamit the 8th of August, 2024 : Vawiin khan District Hub For Empowerment of Women, Women and Child Development, Mamit District buatsaihin Mamit Joint Village Council Memberte chuan hleilenna tuar leh hmeichhe baihvaite tlukluhna-In, One Stop Centre leh Shakti Sadan an tlawh. One stop centre leh Shakti Sadan tlawhna hun hi khawtlang hruaitute'n chiang zawka an lo hriat theihna tur atana buatsaih a nih mai bakah khawtlang hruaitu te nena thawhhona tha zawk neih zel a nih theihna tur atana buatsaih a ni. Inkawmhona hun neih niin Nl. VL Remruati Hmar, District Coordinator, Women & Child Development-in a kaihruaia, Sister Veronica, Superintendent, Shakti Sadan, Nl. Laldinsangi, Centre Administrator, One Stop Centre bakah Village Council Member te atangin thusawi ngaihthlak a ni bawk. District Hub for empowerment of woman te hian June to October chhung hian 100 Days Special Awareness Campaign an kalpui mek a, chumi hmalakna kalzelah chuan Jt. VC te nen hian hun hman ho a ni. Attachment Loading attachment...",Dated: 8 th Aug 24 4:06 PM,https://dipr.mizoram.gov.in/post/mamit-jvc-ten-hmeichhe-baihvai-leh-hleilenna-tuarte-tlukluhna-in-an-tlawh |
Governor Dr. Hari Babu Kambhampati in Sangha vulhtute tanpui Chungchangah Fisheries Department leh Bankers te meeting a neihpui,"1497/2024-2025 Aizawl, the 8th August 2024: Vawiin khan Raj Bhavan-ah Governor Dr Hari Babu Kambhampati chuan Kum 2023 March 28 a Fisheries Department nena meeting an lo neih tawh atanga tun thlenga Fisheries Department hmalakna thlirletna bakah central Schemes leh Bank kaltlanga Sangha Vulhtute tanpui dan tur sawihona a neihpui. He meeting-ah hian Mizoram Rural Bank, State Bank of India, Mizoram, leh Mizoram Cooperative Apex Bank hotute pawh Sangha vulhtute nena bank inthlunzawm leh thawhho a pawimawhzia sawipui tura sawm an nih angin an tel a ni. Thuhmahruai neiin Governor Dr Hari Babu Kambhampati chuan Sangha Vulh bikah hian kan state-in intodelh theihna a nei sang hle tih a sawi hma sa a. State sum dinhmunin a zir loh avanga Fisheries Department in Budget a nei lian thei lo tih sawiin heti chung hian Central sponsored scheme tam tak, Sangha Vulhtute dawmkanna leh tihhmasawnna tur erawh a awm teuh a ni a ti. Mizoram in Sangha thar chhuah tihpun, kan eikhawp tharchhuah leh hralh chhuak thei tur khawpa tam thar thei tur chuan Fisheries Department in nasa takin tan a lak a, project tam zawk Central Sawrkarah a thehluh zung zung a ngai a ni a ti. Central Schemes hnuai atangin Subsidy Sangha Vulhtuten a lo dawn te belhchhah turin Sangha Vulhtuten Bank Loan an mamawh belh thin tih a sawi a. Sangha vulhtute zingah loan la duh lo an awm thin chu zirchian a tul niin a sawi. Bank loan chungchang te leh a rulh dan kalphung te chiangkuang taka an hriatloh vang te thil ni thei a nih avangin hemi chungchangah hian Fisheries Department leh Bank lam te pawh thawkhoin tan an lak a tul tih a sawi bawk a ni. Fisheries Department aiawhin Pu H.Lalengmawia, Commissioner & Secretary chuan tunhnaia Fisheries Department hmalakna te, hlawhtlinna te, Ministry-a rawtna thehluh zat te, hmalak dan tur leh ruahmanna en neih mekte a sawi a. Hemi hnu hian Fisheries Department, Sawrkar hnuaia hmalakna hrang hrang te chu PowerPoint hmangin Director Pi Laltleipuii leh a thawhpui officer-te’n an tarlang a ni. Tunah hian Fisheries Department chua Mizoram chhunga Hectare 24000 chu Sangha dil siam theihna niin an chhuta, heng zingah hian Hectare 4000 chuang velah Sangha Vulhtuten hma an la mek a ni. Ram pum huap anga chhutin mi pakhatin Kum khat chhungin sangha Kg 11 atanga Kg 13 inkar vel a ei tlang pui a. Mizoramah chuan kum khat chhungin mi tan zel Kg 6.4 chauh a la thar chhuak thei a, a tam zawk chu pawn lam atanga lakluh a la ni mek a ni. Presentation neih zawhah hian Banker-te nen Fish Farmer-te tana loan pek chhuah chungchang sawiho a ni a. Hemi chungchangah hian Commissioner & Secretary, Fisheries Department chairman-na hnuaiah Banker te leh Fisheries Department te meeting neih thin rawt a ni. Bank lam aiawh hian Pi Sheryl L Vanchhawng, Chairman, MRB, Pu C.Ramdinsanga, GM, MRB, Pu A.Lallungmuana, CEO, MCAB, Pu JC Lalhrilhmawia, AGM, MCAB, Pu Lunkhomang Singsit, CM(Credit), SBI leh Pu Lalphanlo Tusing, CM(SLBC), SBI Mizoram te chu meeting-ah hian an tel a ni. Attachment Loading attachment...",Dated: 8 th Aug 24 3:44 PM,https://dipr.mizoram.gov.in/post/governor-dr-hari-babu-kambhampati-in-sangha-vulhtute-tanpui-chungchangah-fisheries-department-leh-bankers-te-meeting-a-neihpui |
CHIEF MINISTER LEH TRIPURA NATURAL GAS COMPANY LIMITED MANAGING DIRECTOR INKAWM,"1496/2024-2025 Dated Aizawl, the 8th August, 2024: Vawiin khan Chief Minister Pu Lalduhoma chuan a office-ah Pu Pralay Patra, Managing Director, Tripura Natural Gas Company Limited chu a kawm. Pu Pralay Patra hian Chief Minister in inkawmna hun tha tak a pek avangin lawmthu a sawi a. Mizorama Compressed Natural Gas filling station din an duh thu leh chumi atana Mizoram mi pawimawhte dawr tura lokal an nih thu an sawi. Chief Minister hian, Food, Civil Supplies & Consumers Affairs Minister leh Secretary te hmu turin a lo hrilh a. Mizorama hmalak an tum dan tlangpui ziaka thehlut turin a lo chah a ni. Attachment Loading attachment...",Dated: 8 th Aug 24 3:31 PM,https://dipr.mizoram.gov.in/post/chief-minister-leh-tripura-natural-gas-company-limited-managing-director-inkawm |
Khawzawlah District Level Committee on Swachhata Green Leaf rating DC-in a ko,"1495/2024-2025 Khawzawl, dated the 8th August, 2024: Vawiin chhun dar 1:00 pm khan Khawzawl Deputy Commissioner, Pu K. Vanlalthiana chuan DC Office-ah District Level Committee on Swachhata Green Leaf rating for Khawzawl District a ko a, member ten Swachhata Green Leaf Rating thlen in hmun hrang hrang a pek theih dan tur rel ho a ni. He hunah hian thlenna in thlan chhuah tur leh kalpui theih nana inzirtirna buatsaih chungchang sawi ho a ni a, rating pek dan tur leh a petu tur committee siam te rel ho a ni bawk. DC Pu K. Vanlalthiana chuan member te hnenah an lo tel avangin lawmthu a sawi a, thawhhona tha tak an neih theih a beisei thu a sawi bawk. Swachhata Green Leaf Rating hi khaw hrang hranga thlen in leh inthiarna hmunhma nei, sawrkar enkawl emaw mimal enkawl emaw, thianghlim taka vawng hnena pek theih a ni a, sawrkarin standard a siam atanga endik tur a ni. Khawzawl district-ah August ni 1 atanga October ni 15 thleng roll-out phase hi kalpui a ni ang. Attachment Loading attachment...",Dated: 8 th Aug 24 3:28 PM,https://dipr.mizoram.gov.in/post/khawzawlah-district-level-committee-on-swachhata-green-leaf-rating-dc-in-a-ko |
Khawzawlah Stop Diarrhoea Campaign 2024 chungchangah meeting DC-in a ko,"1494/2024-2025 Khawzawl, dated the 8th August, 2024: Vawiin chhun dar 1:00 pm khan Khawzawl Deputy Commissioner, Pu K. Vanlalthiana chuan DC Office-ah District Water and Sanitation Mission (DWSM) meeting a ko a, Stop Diarrhoea Campaign 2024 July ni 1 atanga August ni 31 chhunga kalpui tur chungchang sawi ho a ni. He hunah hian campaign chhunga hmun hrang hranga hma lak tawh te, school leh anganwadi a activity neih dan tur te leh social media a thehdarh dan tur te an sawi ho a, department hrang hrang mawhphurhna an rel bawk. DC Pu K. Vanlalthiana chuan meeting tluang taka a kal theih avangin lawmthu a sawi a, taima taka thawk ho zel turin member te a sawm bawk. Stop Diarrhoea Campaign 2024 hi India ram pum huapin June ni 24, 2024 khan tan a ni a, kawthalo avanga naupang thi an awm loh nana hmalakna a ni. State level-ah July ni 5 khan hawn a ni a, Khawzawl district-ah hian Water Quality Testing leh Awareness campaign kalpui mek a ni. Heng bakah hian kawthalo laka inven him dan te, inthiarna hmun tihfai te leh naupang hnena faina leh thianghlimna zirtir te kalpui a ni ang. Attachment Loading attachment...",Dated: 8 th Aug 24 3:27 PM,https://dipr.mizoram.gov.in/post/khawzawlah-stop-diarrhoea-campaign-2024-chungchangah-meeting-dc-in-a-ko |
National Highway (NH)-54/02 tlan dan tur chungchanga Hnahthial SP thuchhuak,"1493/2024-2025 Dated Hnahthial, the 8th August, 2024: National Highway (NH)-54/02, Hnahthial khaw dai, Sericulture farm bula kawng a tlakhniam avanga he office atanga road block notification tih chhuah tawh vide No.SP (HNTL)/A-72/2024/403, dt 31.07.2024 chu Hnahthial district a road construction company (NHIDCL) ten National Highway (NH)-54/02 hi lirthei LMV leh 2 wheelers te tan tlan theih a an siam that tawh avangin, Govt. of Mizoram Notification No.12021/10/2004/TRF, Dt.27.5.2020 leh MV Act Sec- 115 hmanga lirthei tlan dan tur chungchanga ruahmanna siam thei tura thuneihna pek a nih angin, Hnahthial SP, Pu Shivendu Bhushan, IPS chuan thu leh awm hma chu a hnuai ami ang hian lirthei tlan dan tur chungchangah thupek a siam. 1. LMV (Car, Gypsy, Sumo, Bolero, Pik up, etc.) leh 2 wheelers te chu National Highway (NH)-54/02 ah hian eng hawi zawng pawhin an tlan thei tawh ang. 2. MMV leh HMV (407 Truck chin leh a aia lian) te erawh NH- 54/02 ah hian tun dinhmunah tlan phal a la ni rih lo. 3. MMV leh HMV (407 Truck chin leh a aia lian) chin te chu order hmasa angin Hnahthial by-pass road lamah kal tur a ni. Tin, he thupek hian Magistrate/Police/F&ES leh medical emergency duty lirthei chevel te a huam lovang. He thupek zawmlo te chu MV Act Section 179 hmangin an chungah action lak a ni ang. Attachment Loading attachment...",Dated: 8 th Aug 24 2:58 PM,https://dipr.mizoram.gov.in/post/national-highway-nh-5402-tlan-dan-tur-chungchanga-hnahthial-sp-thuchhuak |
Hospitality leh Healthcare sector-a hnaruak chungchanga Saitual mipuite hriattirna,"1492/2024-2025 Saitual the 8th August, 2024: National Skill Development Corporation International (NSDCI) hmalakna hnuaia JAPAN rama Hospitality leh Healthcare sector hnathawk duh te dilna thehluh theih a ni. Hemi hnuaia thiamna nei te tan chiah a dil theih ang. Eligible Criteria: For Candidates Who are Fresher: 1. Passed Hopitality Management diploma or degree and having exposure in internship / OJT 2. GNM, ANM or B.Sc Nursing For Candidates Who have Experiences: 1. Candidates to have experience in Restaurant or in relevant Industry. 2. GDA /Geriatric caregiver certificate with 6 months working experience in relevant field. Japanese language training hi 9 months chhunga neih tur niin Delhi a hostel a awm chunga zir tur ani. Fooding and lodging hi a thlawn ani ang. Dilna thehlut duhte chuan Ni 25 August ral hma ngeiin Deputy Commissioner ’S Office, Saitualah emaw a hnuaia phone number tarlanah hian dilna thehluh theih a ni. Hriatchian duh neite tan a hnuaia phone number tarlan ah vek hian zawh fiah theih a ni. 9862465427 Attachment Loading attachment...",Dated: 8 th Aug 24 1:08 PM,https://dipr.mizoram.gov.in/post/hospitality-leh-healthcare-sector-a-hnaruak-chungchanga-saitual-mipuite-hriattirna |
CHIEF MINISTER HOVIN PROJECT THENKHAT HMALAKNA THLIRHO,"1491/2024-2025 Dated Aizawl, the 8th August, 2024: Vawiin khan CM Conference Hall-ah Chief Minister Pu Lalduhoma hovin sawrkar mi pawimawhten hmasawnna project kal mek leh hmachhawp thenkhatte kalpui dan an sawiho. Meeting ah hian Bairabi to West Phaileng inkara 132 K/v SC line hnathawh forest clearance bawhzui dan tur te, Pukzing leh Silsury inkar kawngpui zauhna tur forest clearance hmalak tawh chin te, Tualpui leh Champhai inkar kawngpui siam tura forest clearance atana hma lak tawh chin te an sawi a. Heng project-a thil pawimawh dang te pawh an sawi bawk. Meetingah hian Pu Vanlalhlana, PWD Minister, Pu Lalthansanga, EF & CC Minister, Pu F. Rodingliana, P&E Minister, Pu TBC Lalvenchhunga, Adviser to CM, Dr. Renu Sharma, Chief Secretary leh a kaihhnawih Department official pawimawh tak tak te an tel a ni. Attachment Loading attachment...",Dated: 8 th Aug 24 11:53 AM,https://dipr.mizoram.gov.in/post/chief-minister-hovin-project-thenkhat-hmalakna-thlirho |
NABARD MIZORAM REGIONAL OFFICE-IN NATIONAL HANDLOOM DAY HMANG,"1490/2024-2025 Aizawl, the 8th August, 2024: NABARD, Mizoram Regional Office chuan nimin khan Vanapa Hall bul kawngpui dungah National Handloom Day lawmna hun a buatsaih a. He hunah hian Pi Pankaja Borah, General Manager/Officer-in-Charge (GM/OiC) NABARD, Prof. Rama Ramaswamy, Mizoram University, NABARD official leh Angel Business Promoter of Mizoram aiawhte an tel a ni. National Handloom Day pual hian NABARD chuan State puma puan tahtu pawl hrang hrangte tan stall 14 a ruahman sak a. Hemi atan hian NABARD NGO partner, Angel Business Promoter of Mizoram (ABPM) chuan tul leh pawimawhte an buaipui a ni. Pi Pankaja Borah, GM/OiC NABARD chuan National Handloom Day pual stall hrang hrangte hawngin kum tina August ni 7 a hman thin National Handloom Day tobul leh a pawimawh dante a sawifiah a. Puantahtu leh kut themthiamte hmalakna chhuanawm tiin, handloom leh handicraft tihhmasawn nana NABARD atanga scheme hrang hrang awmte a tarlang a. Heng zingah hian puantahtute tana skill training leh capacity building, an siam chhuah danglam bikte GI registration tih leh market zau zawk an neih theih nana online digital platform (ONDC) a phochhuahte a tel a ni. He hunah hian Prof. Rama Ramaswamy, Mizoram University chuan handloom sector-in hmun pawimawh tak a chan thu sawiin, Agriculture sector hnua economic activity lian ber a nih thu leh puantahtu nuai 30 chuangte tan eizawnna leh sum lakluhna hnar a siam sak thu a sawi bawk. He hunah hian Mizorama handloom sector ziarang leh hausa tak bakah sum leh pai dehchhuah kawnga a pawimawh dante hlawhtling taka pholan niin, NABARD-in handloom industry thlawp leh tihhmasawn a tumna chu a nemnghet nawn leh a ni. Attachment Loading attachment...",Dated: 8 th Aug 24 11:51 AM,https://dipr.mizoram.gov.in/post/nabard-mizoram-regional-office-in-national-handloom-day-hmang |
HEALTH & FAMILY WELFARE MINISTER PI LALRINPUII'N ZMC DIN CHAMPHAPHAK LAWMNA HMANPUIIN CRAWFORD GENTS' HOSTEL LEH HOSPITAL MANAGEMENT INFORMATION SYSTEM-TE A HAWNG,"1489/2024-2025 Aizawl, the 7th August, 2024: Health & Family Welfare Minister Pi Lalrinpuii chuan vawiin chawhnu khan Zoram Medical College (ZMC), din champhaphak vawi 6-na lawmna hun khuallian niin a hmanpui a, Crawford Gents' Hostel leh Hospital Management Information System (HMIS) a hawng nghal bawk. He hunah hian Aizawl South-III bialtu MLA Pi Baryl Vanneihsangi chu khualzahawm a ni. Khuallian Pi Lalrinpuii chuan ZMC in a din champhaphak vawi 6-na tluang taka an thleng thei leh hemi ruala Crawford Gents' Hostel leh Hospital Management Information System hman theiha hawn a ni chu lawmawm a tih thu sawiin, hmasawnna hrang hrang thlen tura bultantu leh theihtawp chhuahtute fakawm a tih thu a sawi a. Sawrkarin health sector, a bikin primary health sector ngaipawimawhin thingtlang mipuite ban phak PHC hrang hranga Doctor indaihlohna phuhruk dan kawng a dap nasa tih sawiin, ZMC atanga pass chhuak zinga Doctor 39 te National Heath Mission hnuaia thawk tura lak nghal an ni, a ti a. Medical College tha nei turin hmunhma leh bungraw tha, zirtirtu fel leh rintlak bakah zirlai tha neih a pawimawh hmasak thu sawiin, ZMC ah Cardio-thorasic wing din turin State Sawrkar-ah rawtna thlen a nih thu leh IVF Centre neih theih nan ruahmanna siam mek a nih thu Pi Lalrinpuii chuan a tarlang bawk. Health & Famliy Welfare Minister chuan ZMC infrastructure tihchangtlunna tur project Sawrkar laipuiah thlen a nih thu sawiin, PM Ayushman Bharat hnuaiah ICU, HDU, Isolation Ward, Dialysis Unit leh pawimawh dangte kengtel khum 50 awmna Critical Care Block dinna tur hmuh a nih thu leh chak taka hmalak mek a nih thu a sawi a. Health Minister chuan Medical Research lamah tanlak zual a tul thu leh Mizoram leh a chhunga chengte behchhan ngeia research neih a tul thu sawiin, mipuite'n hriselna tha zawk an neih theih nana ngaihtuahna seng turin ZMC a thawk Doctor thiam tak takte a sawm a. Zirlaite chu ram leh hnam innghahna la ni mai tur an nih avangin theihtawp chhuaha lehkha zir turin a fuih a; Medical science leh technology chhuak tharte chu inkawp tlat an nih avangin intuaithara thil chhuak tharte ngaihven zel turin a chah a. ZMC zirlaite chenna tur Crawford Gents' Hostel chu tangkai taka hman a nih theih nan duhsakna a hlan a, Hospital enkawlna kawnga hmalakna thar HMIS Nextgen eHospital chuan mipui leh hnathawktute tan awlsamna a thlen ngei a beisei thu a sawi bawk. Khualzahawm Pi Baryl Vanneihsangi chuan Zoram Medical College-in kum 6 hmel an hmu chu a lawmpui thu sawiin, tun hun theng tura thathawhtute hmalakna chhuanawm a tih thu a sawi a, tawpsan mai lova hriselna kawnga hmasawn lehzualna a thlen ngei a beisei thu a sawi a. ZMC ah hmuh theiha hmasawnna hrang hrang a awm zel chu lawmawm tiin, ram mipui rawngbawlna a ni tih hriaa thahnemngai taka thawk chhunzawm turin thawktute a sawm a. HMIS chuan ZMC thawktute leh pantute tan awlsamna leh remchang a siam ngei a beisei thu a sawi a. Bialtu MLA a nih angin ZMC tan a tulna apiangah theihtawp chhuah a inhuam thu a sawi bawk. Hemi puala Lecture Hall-4, Academic Block, ZMC a hun hmanah Pi Sangchhin Chinzah, IAS, Secretary, Health & Family Welfare Department & Chairman, Executive Committee, ZMC chuan kalkhawmte lawmna thu sawiin, Rev. J. Lalbiaknia, Chaplain, ZMC in hunserh a hmang a. ZMC chungchang report Dr. Jane R. Ralte, Registrar, ZMC, Crawford Gents' Hostel chungchang report Er. C. Lalenkawla, Sr. EE, PWD, Project Div-II leh HMIS chungchang report Dr. Eric Zomawia, Mission Director, NHM te hnen atangin ngaihthlak a ni. Zirlai tithate chawimawina hun hman ni bawkin Dr. John Zohmingthanga, Director, ZMC in lawmthu sawiin hun hman a khar a ni. Crawford Gents' Hostel, Residential Hostel pahnih awmna hi NESIDS sum cheng vaibelchhe 10 senga sak a ni a, 24.10.2021 ah thawh tan niin, 24.10.2023 khan zawhfel a ni a. Contractor hi Ngurzamlova, Kolasib niin Mizoram PWD in architectural & structural design an siam a. Zopa chhiara chhawng 6 niin, floor area zau zawng belhkhawm hi square metre 2518.57 a ni a. Single room 10, double room 37 leh khum 84 a awm a ni. Hospital Management Information System (HMIS) hi National Health Mission hnuaia ECRP-2 project kentel a ni a. Nextgen eHospital portal kaltlangin Damdawiin hmalaknate khawl hmanga kalpui computerised tur a ni a, he project hi Mizorama District Hospital 11 ah kalpui tum a ni. QR Code hmangin OPD/Casualty inziakluh bakah appointment book leh cancel a tih theih a. Hospital-a damlo inenkawlna kimchang taka record, bill siam, damdawi chawh, investigation result leh damlo record-te awlsam taka enlet theih tura dah theihna a ni a, Laboratory leh Radiology test tih hun tur leh indawt dante, result endik leh report theihna turte siam a nih bakah pawimawh dangte a kengtel a ni. ZMC a HMIS kalpui tur hian tun thlengin NHM sum cheng nuai 47 bawr vel sen tawh a ni. ZMC hi August ni 7, 2018 ah hawn niin NMC in June ni 16, 2023 khan recognition a pe a. Khum 364 awm mekin tun dinhmunah zirlai 395, State chhung mi 288, State dang 48 leh NRI 59 an awm a. Faculty 112, Non Faculty Doctor 40 leh Non Teaching Staff 572 an awm mek a. Superspecialist leh Specialist hrang hrang Department 22 ah a awm a. Thisen Test chi hrang hrang, Ultrasound, CT Scan leh MRI te a tih theih a. Golden Card (AB-PMJAY), Health Care, ESIS, ECHS, RBSK, Dr. Ambedkar Scheme-ahte Empanelled Hospital niin OPD Pharmacy-ah a thlawnin damdawi sem thin a ni. Attachment Loading attachment...",Dated: 7 th Aug 24 5:09 PM,https://dipr.mizoram.gov.in/post/health-family-welfare-minister-pi-lalrinpuiin-zmc-din-champhaphak-lawmna-hmanpuiin-crawford-gents-hostel-leh-hospital-management-information-system-te-a-hawng |
Kolasib ah National Highway 306 chungchangah thutkhawmna neih a ni,"1488/2024-2025 Dated Kolasib the 7th August 2024: Vawiin chawhnu khan Kolasib DC Conference Hall-ah Pu Robert C Lalhmangaiha, Kolasib DC hovin National Highway chungchangah thutkhawmna neih a ni a, tun hnaia kawng chhe lutuk leh chak zawka thawm that dan tur chungchang ngaihtuah ho a ni. Vawiin thutkhawmna kaihruaitu Pu Robert C Lalhmangaiha Kolasib DC chuan National Highway 306 chu Mizoram chak lakna ber leh kawng pawimawh ber pawl a nih thu sawiin Deputy Speaker & Kolasib Bialtu MLA ni bawk Pu Lalfamkima hovin tun hnaiah pawh an en ho tawh a ni, a ti a. Chumi bawhzuina kal zelah District level-a an tih theih chinah a tul ang ang ngaihtuaha hmalak dan tur buaipui ho tura thutkhawmna chu nei an nih thu a sawi a, kalkhawmte chu an ngaihtuahna ngunthluk taka seng a, sawiho turin a sawm a ni. NHIDCL hotute leh Contractors lokal te pawh an harsatna te zawtin an kalpui tum dan te ngaihthlak a ni a. Contractor te tarlan danin pawisa an hmuh veleh theih tawp a hma an lak ve thu ngaihthlak a ni a. A tul anga culvert te siam niin hmun thenkhat ah Paver block-a an siam chu khawtlang mipuite ngenna angin concrete pavement a thlak a ni a, amaherawhchu a curing period ni 28 chhung nghah a ngaih avangin duhthusama hma lak theih a nih loh thu ngaihthlak a ni. NHIDCL pawh in ngenna siamin kawng sira phalna la hmasa loa approach road an lo siam thin chuan tui kawngpuiah a ti tlinga; chu chuan kawngpui a tihchhiat thin thu an sawi a. Quarry bula stone dust te , kawng sira vantlang mipuiten an hmanrua an dah thin te leh an kawtkaia side drain siam an duh lo thin te chuan an hnathawh a tih harsat hle thu ngaihthlak a ni. Pu Robert C Lalhmangaiha chuan an harsatna te hriatthiamawm tamtak awm mahse mipuite mamawh em em thil pawimawh hmasa, a khuar zual lai hnawh te leh tawhsual tawh theihna tur thawmthat zung zung a tul thu sawiin, VC te nena thawhhona tha neia an hun tiam chhunga zo fel tura tan an lak a ngai a ni, a ti. Tun atang chuan khauh zawka District Administration pawh in an nawr tur thu leh tanpui an ngaih pawhin an tanpui tur thu a sawi a, a tuar tu ber chu mipuite an ni a chuvang chuan mipuite tan kawng him leh hman tlak siam chu an tihmakmawh a ni, a ti. Kawngpui chungchanga thutkhawmna neih zawh hian nikum Fire Prevention Award Kolasib District in a dawn chu Kolasib DFO in DC hnenah hlanna hun a hmang nghal bawk a ni. Vawiin thutkhawmna ahian DC bakah NHIDCL hotute leh Contractors te, Sr EE Kolasib, DFO Kolasib, Sub Hqs YMA Kolasib, Jt VC - Kolasib, Kawnpui, Vairengte, Bilkhawthlir te, Bualpui VCP, North Chhimluang, Thingdawl, Khamrang, Mualkhang VCP te leh Landowners te an kalkhawm a ni. Attachment Loading attachment...",Dated: 7 th Aug 24 4:55 PM,https://dipr.mizoram.gov.in/post/kolasib-ah-national-highway-306-chungchangah-thutkhawmna-neih-a-ni |
PMJVK District Level Committee neih a ni,"1487/2024-2025 Dated:Mamit the 7th of August, 2024: Vawiin chawhnu khan DC Conference Hall-ah PMJVK District Level Committee chu Pu Jacob Lalawmpuia, Mamit Bawrhsap kaihhruaina hnuaiah neih a ni. Vawiin committee-ah hian PMJVK scheme inhrilhhriatna hun neih a ni a, he committee hnuaia awm department te chuan project proposal an neih chuan September 2024 ral hma ngei a portal-ah DC kaltlanga thehluh a tul tih sawi a ni bawk. PMJVK -Pradhan Mantri Jan Vikas Karyakram hi Sawrkar laipuiin a tanpuina a duan te zing a scheme a ni a(Centrally Sponsored Scheme). He scheme hi Ministry of Minority Affairs hnuaia mi niin infrastructure development (chawikanna) atan a scheme pawimawh tak a ni. Attachment Loading attachment...",Dated: 7 th Aug 24 4:50 PM,https://dipr.mizoram.gov.in/post/pmjvk-district-level-committee-neih-a-ni |
INTERNATIONAL BOOK OF RECORDS IN PARAGLIDER NAUPANG BER CERTIFICATE AN PEK CHU CHIEF MINISTER-IN HLAN,"1486/2024-2025 Dated the 7th August, 2024: Khawvela Paraglider naupang ber, Samuel Lalbiakhlua, kum 11 leh thla 5 leh ni 3 a niha Paragliding Professional Course hlawhtling taka zova, khawvela certified paragliding pilot naupang ber ni thei hnena International Book of Records-in hriatpuina Certificate a pek chu Chief Minister Pu Lalduhoma chuan vawiin khan a office-ah a hlan. Samuel Lalbiakhlua hi Pu MS Dawngzuala leh Pi C. Zonunsangi, Saitual Venglai te fapa a ni a. Paragliding Course hi kumin March thla kha Bir Billing, Himachal Pradesh ah hlawhtling takin a zu zo a ni. Samuel Lalbiakhlua chanchin hi Guinness World Records lam pawh hriattir an ni a. An hnen atang pawh hian hriatpuina hi a rawn thlen ngei beisei a ni. Certificate hlannaah hian a nu leh pa leh Mizoram Paragliding Association hruaituten an rawn telpui a ni. Attachment Loading attachment...",Dated: 7 th Aug 24 4:47 PM,https://dipr.mizoram.gov.in/post/international-book-of-records-in-paraglider-naupang-ber-certificate-an-pek-chu-chief-minister-in-hlan |
CHIEF MINISTER HOVIN PLANNING DEPARTMENT TEN INTER DEPARTMENTAL MEETING THUREL BAWHZUINA NEI,"1485/2024-2025 Dated Aizawl, the 7th August, 2024: Vawiin khan CM Office - ah Chief Minister Pu Lalduhoma hovin Planning Department hotuten ni 10.6.2024 a Inter- Departmental Meeting in a rel te bawhzuina meeting an nei. Sawrkar schemes leh project te Planning Department kaltlang zela thehluh tawh tur a nih anga hmalak zuina te, PM Gati Shakti tangkai zawka hman dan tur te, projects convergence tha taka kalpui a nih theih nana thil pawimawh awm te, schemes evaluation kalpui dan tur te, Investment promotion chungchang te bakah inter departmental meeting-in a rel, Planning & Programme Inplementation Department-in a bawhzui ngai chi apiang te an sawi a ni. Meeting ah hian Pu TBC Lalvenchhunga, Adviser to CM (Planning), Pu Vanlaldina Fanai, Commissioner & Secretary to CM, Pu Lalmalsawma Pachuau, Secretary, Planning, Pi R. Lalrodingi, OSD to CM leh planning officials pawimawh dang te an tel a ni. Attachment Loading attachment...",Dated: 7 th Aug 24 4:45 PM,https://dipr.mizoram.gov.in/post/chief-minister-hovin-planning-department-ten-inter-departmental-meeting-thurel-bawhzuina-nei |
LAWNGTLAI DISTRICT-A HAR GHAR TIRANGA CAMPAIGN KALPUI TUR CHUNGCHANGA THUCHHUAH,"1484/2024-2025 Dated Lawngtlai, 7th August 2024: India ramin zalenna a hmuh champha phak vawi-77 na pualin hnam puan zar beihpui ’Har Ghar Tiranga campaign’ chu India ram District dangte rualin Lawngtlai District- ah pawh kalpui a ni dawn a, August ni 13 atanga ni 15 chhung kalpui a ni ang. India Independence Day vawi -78 na lawmna 'Viksit Bharat' (Developed India) hnuaia hmalakna kal zelah Sawrkar laipuia Ministry of Culture & Tourism chuan 'Har Ghar Tiranga' pualin a hnuaia tarlan ang hian ngenna a siam a ni. 1. Mipuiten hnam rilru kan put a, ram leh hnam tana thahnemngaihna chawisan zel a nih theih nan August ni 13 atanga ni 15 chhung hian chhungtinte mahni inah Hnam puanzar zar theuh tur leh Social Media lamah #HarGharTiranga hmanga pholang/tarchhuak turin min ngen a. 2. Rilrua 'Har Ghar Tiranga' hre reng chunga Tiranga Yatras leh Concerts- te buatsaih turin min ngen a. 3. Har Ghar Tiranga Campaign - puala hun hmanna reng rengah thu intiamkamna 'Tiranga Pledges' sawihona nei turin min ngen bawk. Hemi tihlawhtling tur hian Deputy Commissioner, Lawngtlai chuan Sawrkar Department hrang hrangte bakah Lawngtlai District mipuite 'Har Ghar Tiranga ' hmang ngei turin min ngen a ni. Sawrkar Department emaw Chhungkua leh Pawl ang a thu intiamkamna sawirual turin 'Tiranga Pledges' a hnuaiah hian tarlan a ni . Har Ghar Tiranga Pledge ( Mizo) "" India ram puanzar zar a, kan ram tana zalenna sualtute leh mihuaisente zah tak chungin, keimah ngei pawh India ram ṭhan nan leh hmasawnna hna thawk turin ka intiam e"" Har Ghar Tiranga Pledge (English) "" I swear that I will hoist the Tricolour, respect the spirit of our freedom fighters and brave sons, and dedicate myself to the development and progress of India""",Dated: 7 th Aug 24 4:29 PM,https://dipr.mizoram.gov.in/post/lawngtlaia-har-ghar-tiranga-campaign-kalpui-chungchanga-thuchhuak |
Naupang venhimna chungchanga thawhhona tha zawk a awm theih nan Serchhip SP office ah meeting neih a ni,"1483/2024-2025 Dated Serchhip, the 7 th August, 2024 : Vawiin chawhma khan Serchhip Addl SP Pu Saidingliana Sailo kaihhruaiin a pisaah police te, Judicial lam hotute leh Women &Child Development official-te an thukhawm a. Serchhip District chhunga naupang venhimna chungchanga thawhhona tha zawk a awm theihna turin meeting an nei a ni. Sawrkarin naupang himna a ngaihpawimawh avangin humsual an dai lohna tur leh thil tha lo an chunga a thlen lohna turin dan a zam a, anmahni venhimna ngaihtuahtu Department te leh khawtlang mipui aiawh mi langsar te telna Committee a din a. Heng department peng hrang hrang te leh mipui mimirin thawhhona tha zawk an neih theihna tur te, vantlang mipui ten naupangte dikna chanvo humhim a pawimawhzia leh an laka pawi khawihtute chunga hremna lek kawh a nih theih dan zau zawka an hriat theih nan vawiin meeting hi neih a ni a. Juvenile Justice Board (JJB) te, Child Welfare Committee (CWC) te, Special Juvenille Police Unit te leh District Child Protection Unit (DCPU) te an tel a ni. Juvenile Justice (Care and Protection of Children) Act hnuaiah hian naupang thilsual ti emaw enkawl leh venhim ngai buaipuitu police te hi uniform hak a rem ti lo a, kutkawl (handcuff) bun tir phal a ni lo a, Jail ah emaw Thana-ah zan riah tir phal an ni lo. Naupang te tan bika din Special Juvenille Police Unit hi District tinah dah a ni a, naupang thilsual ti buaipui ngai leh venhim ngai te hi heng SJPU a tel te chauh hian an khawih thei a ni. Naupang kum 18 hnuai lam thilsual ti te chungchang bik hi Court puitlingah ngaihtuah a ni ngai lo a, Juvenile Justice Board (JJB) te kutah dah a ni. Child Welfare Committee (CWC) te hian naupang kum 18 hnuai lam enkawl leh venhim ngai bikte chungchang an ngaihtuah thin a. Vawiin meeting ah hian official te, police te leh committee peng hrang hranga member te tih tur inhrilhhriat tharna leh naupang enkawl leh venhim dan tur rawtna hrang hrang an neih te an sawi ho a ni. Attachment Loading attachment...",Dated: 7 th Aug 24 4:22 PM,https://dipr.mizoram.gov.in/post/naupang-venhimna-chungchanga-thawhhona-tha-zawk-a-awm-theih-nan-serchhip-sp-office-ah-meeting-neih-a-ni |
Agriculture Minister leh Head of Offices ten meeting an nei,"1482/2024-2025 Dated: Mamit the 7th of August, 2024: Vawiin khan Pu PC Vanlalruata, Agriculture Minister leh department hrang hrang hotute chu Mamit DC Conference Hall-ah inkawm hona an nei. Minister chuan department dangte nen a thawh hona neih a that thu sawiin hmasawn tur chuan tanrual a ngaih thu a sawi bawk. Mamit district chu aspirational district a nihna angin hmasawnna kawng a tan la thar zual turin department hotute chu a chah a, inpawh tlang leh intanpui tawn a hna thawk chhunzawm zel turin a chah bawk a ni. He hun hi Mamit DC Pu Jacob Lalawmpuia chuan kaihruaiin department hotute chuan an harsatna te chu Minister hnenah thlenin inkawm hona hun an nei a ni. Attachment Loading attachment...",Dated: 7 th Aug 24 4:18 PM,https://dipr.mizoram.gov.in/post/agriculture-minister-leh-head-of-offices-ten-meeting-an-nei |
Khawbung khawtlangin Prof Lalnilawma lawmpuina leh chawimawina hun an hmang,"1481/2024-2025 Khawbung, 7th August, 2024: Vawiin khan Khawbung khawtlang chuan an khawchhuak - Prof Lalnilawma, Mizoram sawrkara Minister a nih lawmna leh chawimawina hun Khawbung Community Hall-ah an hmang. He hunah hian Prof Lalnilawma chuan Khawbung khawtlangin amah lawmpuina leh chawimawina hun an hmang chu ropui a tih thu a sawi a, an chhungkaw chunga khawtlang thatna chu an theihnghilh tawh dawn lo a ni, a ti. Prof Lalnilawma hian Khawbung khawtlang hruaitu ten amah chawimawina hun buatsaih an tum thu an rawn sawiin, mimal sum pek tur a neih loh avang leh sawrkar pawisa hman a duh loh avangin a hnar hmasak zet thu pawh a sawi a, khawtlangin anmahni insengso a hetiang hun an buatsaih sak chu a lawm tak zet tih a sawi bawk. Rural Development Minister hian an chhungkaw chanchinte, lehkha a zir chhoh dan leh hna a thawh chhoh dan chanchinte sawiin, ram tana a tangkai ve theihna zawnah theihtawp chhuah tumin politics-ah a lut ta tih a sawi a. Prof. Lalnilawma chuan Khawbung khawtlangin intodelhna leh hmasawnna kawngah hmabak tam tak an la nei tih a hriatpui thu pawh sawiin, hma an sawn zel theih nan theihtawp chhuah pui a tum thu leh tlanchhiat a tum loh thu a sawi bawk a ni. Prof Lalnilawma hian hmasawnna rotling din a nih theih nan kalkhawm mipuite thawhpuina a ngen a, sawrkar hmalakna lo enpui thin turin a chah. Mipuite chu a department chan hnuaia hna lungawithlak loh a awm chuan a hnenah thlen turin a ngen a, hna thawk tha lo te a dim dawn lo tih a sawi bawk. Hmasawnna hna thawktute hnen atangin sawrkarin engmah lak heu sak a tum lo a, hna tha taka an thawh erawh a beisei let thung, a ti. Horticulture Minister hian Khawbung khawtlang mamawh - Tarpaulin, Silpauline, Sprayer, Grass Cutter leh hlo tur te a hlan a. He hun pual hian Prof Lalnilawma farnu, Dr. Irene Lalrinpuii chuan nimin atang khan a thlawna inentirna an buatsaih bawk. Khawbung Community Hall-a hun a hman zawh hian Prof Lalnilawma hian Hlakungpui Mualah far thing a phun a. BDO Office-ah Khawbung RD Block hnuaia Self Help Group aiawh te nen inkawmhona hun tha tak an hmang bawk a ni. Prof Lalnilawma hi kum 2023 MLA Inthlanpuiah khan Tawi bial atanga thlan tlin a ni a, Mizoram sawrkarah Minister of State niin Department pathum - Rural Development, Public Health Engineering leh Horticulture te a enkawl mek a ni. Prof Lalnilawma lawmna leh chawimawina hun hi Pu Lalchhanhima, Khawbung Branch YMA President, Organising Committee Vice Chairman ni bawk in a kaihruai a. Pu C. Rokhuma, VCP Khawbung chuan inlawmna thu sawiin, Pu R. Liankima, Adviser, Khawbung Welfare Committee leh Pi Biakveli, Prof Lalnilawma nu te pawhin thu an sawi a ni. He hunah hian Khawbung khawtlang chhunga pawl hrang hrang ten Prof Lalnilawma hi lawmpuina thuziak leh parṭhi an hlan a, mal zai leh hnam lam hmuhnawm tak tak te thlirin, hun hlimawm tak hman ho a ni. Prof. Lalnilawma hi Khawbungah zan a riak ang a, naktuk zingah Khawbung chhuahsanin Aizawl a pan ang. Prof. Lalnilawma hi Pu C.H. Lalmuanpuia, Director, Horticulture Department; Pi Lalchhandami, CEO, MzSRLM; Er. Lalchawimawia, Under Secretary, PHED; Champhai District-a a department enkawl hotute leh a chhungkhat laina ten an tawiawm a ni. Attachment Loading attachment...",Dated: 7 th Aug 24 4:04 PM,https://dipr.mizoram.gov.in/post/khawbung-khawtlangin-prof-lalnilawma-lawmpuina-leh-chawimawina-hun-an-hmang |
Hnahthialah 'District Level Task Force on Ruihhlo Do' meeting nei,"1480/2024-2025 Dated Hnahthial, the 7th August, 2024: Vawiin chawhnu dar 01:00 khan DC Meeting Hall-ah Hnahthial Deputy Comissioner, Pi Rita Lalnunmawii Pachuau kaihhruaiin ‘District Level Task Force on Ruihhlo Do’ meeting chu neih a ni a. Hnahthial SP, Pu Shivendu Bhushan leh tlawmngai pawl hrang hrang te he thutkhawmnaah hian an tel a ni. He thutkhawmnaah hian DC chuan ruihhlo do chungchang ngaih pawimawh zual a tul thu sawiin agenda hrang hrang thutkhawmna hmasa zawka rel tawh te chu en nawnna hun neih a ni a. Hemi zawh hian he meeting-a agenda awmte chu en ho niin ruihhlo kaihhnawiha Hnahthial district dinhmun tlangpui sawi hona hun hman a ni. Thutkhawmnah hian ruihhlo tawlh luh a tlem theih nan Hnahthial district ramri, a bik takin international borders-a ruihhlo do pawl thawm that an nih theih dan tur te, tlawmngai pawlten ruihhlo dona kawnga an mamawh hrang hrangte phuhruk an nih theih dan tur bakah Hnahthial district huam chhungah, ruihhlo chungchang inhrilhhriatna, awareness programme neih a nih theih dan turte rel ho a ni. Hnahthial SP, Pu Shivendu Bhushan chuan ruihhlo tawlh luh a tlem theih nan Police lam chuan theihtawp an chhuah thu sawiin hemi kawngah hian ramri a VC te, Taxi Owners Association te bakah tlawmngai pawl hotute nen thutkawmna an neih thin thu a sawi a ni. DC chuan Hnahthial district-ah ruihhlo leh a kaihhnawih a lo hluar tak avangin khawtlangah nghawng tha lo tak tak a neih theih thu sawiin chumi avang tak chuan he thutkhawmna a tel hote chu ruihhlo do kawngah theihtawp chhuah tlang turin a chah a ni. Attachment Loading attachment...",Dated: 7 th Aug 24 3:05 PM,https://dipr.mizoram.gov.in/post/hnahthialah-district-level-task-force-on-ruihhlo-do-meeting-nei |
Lunglei DC hnuaia inspection team-in Lunglei aṭanga Tlabung inkar NH-302 kawngpui zauh hna thawh mek dinhmun a hmunah an enfiah,"1479/2024-2025 2024 Thlazing ni 7: Vawiin khan Lunglei District Deputy Commissioner Pu R. Lalṭhazuala ruahmannain inspection team chuan Lunglei leh Tlabung inkar National Highway-302 kawngpui laih zauh hna thawh mek dinhmun leh fur ruahsur avanga lirthei tlan leh khualzinte'n harsatna an tawh ṭhin sut kian a nih theih nana hma lak dan turte a hmunah kal chilhin an enfiah. Inspection team-ah hian Additional DC Pi Rochuangkimi Khenglawt bakah, Settlement Officer Pu Lalrinawma leh Land Revenue & Settlement (LR&S) Department, Lungleia thawktute an tel a. He lai kawngpui zauh hna thawh mek enkawltu National Highways & Infrastructure Development Corporation Limited (NHIDCL) hnuaia Authority Engineer-te leh hna thawktu contractor-te'n lo dawngsawngin, an hna thawh mek dinhmun leh harsatna an neihte an lo hrilhfiah a. Fur ruahsur leh lei min avanga kawngpui chhe lai te, leivung paihna hmun ruahman dan te, hmun thum - Chhumkhum, Lungsen leh Tuichawnga khaw chhung helna kawng by-pass road siam mek te en ho niin, NH-302 kawngpui chu mipui chakkhai leh mamawh phurhna kawngpui pawimawh a nih angin lirthei veivak leh khualzin mipuite'n harsatna an tawh loh nana chak zawka hna thawh a nih theih dan tur te, kawng chhe zual lai thawm ṭhat thuai a nih theih dan tur te sawi ho a ni. Contractor-te chuan hmun ṭhenkhatah chuan sub-grade an phah hnuah furin a nan avangin GSB phah hman a ni lo va, fur ruahtuiin sub-grade phah sa pawh tichhiain, kawngin a chhiat zual phah tih an sawi a. Kawng chhe zual lai pawh a theih ang anga an thawm ṭhat ṭhin thu leh NH-302 Monitoring Committee te dina vil zui reng a nih thu an sawi bawk. NH-302 kawngpui zauh hna thawh mek hi Hrangchalkawn aṭanga Tlabung thleng niin, kawng hluiah chuan kilometre 96-a thui a ni a. Tuna kawng thar ruahman ang chuan KM 75.070-a thui tur niin, package hnihah ṭhen a ni a. Package A hi Hrangchalkawn aṭanga Chhumkhum thleng niin, KM 37.420-a thui a ni a; Package B hi Chhumkhum aṭanga Tlabung thleng niin, KM 37.650-a thui a ni thung. NH-302 kawngpui zauh leh siam ṭhat hna hi BRN Infrastructures Private Limited (BRNIPL) te'n thawkin, tun dinhmunah Package A-ah 38.20% leh Package B-ah 37.65% an zo tawh a. Kawng laih leh kawng luan bakah, lui kawr kanna tur lei dawh tur pali (major bridge 3 leh minor bridge 1) awm bawkin, lei dawh hna pawh hi thawh ṭan mek a ni. Attachment Loading attachment...",Dated: 7 th Aug 24 3:02 PM,https://dipr.mizoram.gov.in/post/lunglei-dc-hnuaia-inspection-team-in-lunglei-aanga-tlabung-inkar-nh-302-kawngpui-zauh-hna-thawh-mek-dinhmun-a-hmunah-an-enfiah |
BIALTU MLA-IN ZEMABAWK-A GOVERNMENT AIZAWL NORTH COLLEGE WOMEN'S HOSTEL A HAWNG,"1478/2024-2025 Dated Aizawl: the 7th August, 2024: Vawiin chawhma dar 11 khan, Lungbial, Zemabawk a Government Aizawl North College Girls Hostel tur hawnna chu Aizawl North College-a thawktu leh Zirlai thenkhat bakah, Zemabawk Local Council Chairman leh mi pawimawh dangte nen neih a ni a. He hun hi Pu Lalthansanga, Minister, EF&CC Aizawl East-I bialtu MLA ni bawk chuan khuallian niin a hmanpui. Khuallian chuan thu sawiin, Aizawl North College chu thingtlang lam atanga belh tam ber pawl college a nih thu te, college kalte tana hostel tangkai zia leh amah ngei pawh hostel a lo awm tawh thin a nih avanga hostel pawimawhzia hre chiangtu zing a mi a nih thu te a tar lang a. Hei bakah hian, Rationalisation of Teachers chungchang pawh sawiin, Mizoram Work Ethics chu tihmasawn a, Minimum Management Maximum Works kalpui a pawimawh thu a sawi bawk a ni. Hemi zawh hian, thawktute lam atangin hostel din chhoh dan chungchang leh a kal zel dan tur a ruatdan report chu Pu H. Zonunsanga, Chairman Aizawl North College Women's Hostel Management Committee hnen atangin ngaihthlak a ni a. Hun kaihruaitu, Prof. S. Haukhanlian Mate chuan lawmthu sawina te neiin hawnna hun chu tihtawp a ni. Government Aizawl North College Girls Hostel hi kum 2013 a UGC Grand hmanga sak leh din chhoh kha a ni a. Kum 2017 October-ah peih fel niin, thuam that chhoh bek bek a nih hnuah, kumin hian luah tan theih tur leh hman tangkai tura chhawp chhuah a lo ni ta a ni. He hostel-ah hian, remchang ang zela mi 20 thleng pawh awm thei tura duan a ni a; awm man thla khatah Rs. 3500 chauh chawiin College kal lai naupang te chuan in luah tur leh Aizawla awmna tur mai remchang nei lo pawhin zirna an chhunzawm theih phah dawn a ni. Attachment Loading attachment...",Dated: 7 th Aug 24 1:32 PM,https://dipr.mizoram.gov.in/post/bialtu-mla-in-zemabawk-a-government-aizawl-north-college-womens-hostel-a-hawng |
Agriculture Minister in 10th National Handloom Day lawmna Mamit-ah a hmanpui,"1477/2024-2025 Dated: Mamit the 7th of August, 2024: Vawiin khan Pu PC Vanlalruata, Agriculture, Irrigation & Water Resources, Cooperation Department Minister chuan 10th National Handloom Day lawmna chu Mamit-ah Khuallian niin a hmanpui. Minister chuan Handloom Exhibition hawnna chu Siamliana Hall-ah a neih hnuin, Mamit Chhim Veng Hall-ah programme hi chhunzawm a ni. Pu PC Vanlalruata chuan handloom chu kan pi leh pu te hun atang tawhin kan silh leh fen kan dinna a nih thu sawiin tun thlengin Mizo te rilruah a pawimawh thu a sawi a. State dangte ngaituahin a bik takin Mizo hmeichhia te tan a hlut zual chhan chu chawlhni a an incheina pawimawh tak a ni ati a, Mizo hmeichhiate dinhmun chawikang turin handloom industry thanlen hi hmalam pan zelna atan a tul thu a sawi. Vawiin hunah hian Minister chuan MHIP Mamit te chu eizawnna tling leh tlak a handloom a tan la turin a sawm a,ZOHANDCO hmalakna chu thahnemngaihpui leh thawh hona tha neih pui turin a ngen bawk. Handloom industry chu industry lian ber pawl a nih avangin eizawnna innghahna tlak tam tak a siam a, Mamit district tan pawh a eizawnna pawimawh tak anih theih nan MHIP te chu tan la turin Minister chuan a sawm a ni. Vawiin programme buatsaihtu chu Mizoram Handloom & Handicrafts Development Cooperation Ltd (ZOHANDCO) niin Devleopment Commissioner(Handlooms), Ministry of Textile, Government of India in a sponsor a ni. Chawhnuah Handloom lama eizawnna haihchhuah dan workshop/awareness programme hman a ni bawk ang. Mamit a Handloom exhibition Siamliana Hall, Charkawn a hawihawt mekah hian stall 26 hawn a ni a, Mizoram district hrang hrang atangin handloom dawr neituten puan mawi tak tak pholangin, mipuite dawr theih turin 7th August, 2024 atanga 9th August,2024 thleng exhibition hi hawn a ni ang. National Handloom Day hi kum 2015 atang khan lawmna hun hman tan a ni a, Prime Minister Narendra Modi an Chennai-ah hawngin, tunkum hi vawi 10 hmanna a ni. Mizoram district hang hrang-ah lawmna hun hi neih a ni. Attachment Loading attachment...",Dated: 7 th Aug 24 1:25 PM,https://dipr.mizoram.gov.in/post/pu-pc-vanlalruata-agriculture-irrigation-water-resources-cooperation-department-minister-chuan-10th-national-handloom-day-lawmna-chu-mamit-ah-khuallian-niin-a-hmanpui |
Khawzawl District-ah PMEGP hnuaia loan lak theih,"1476/2024-2025 7th August, 2024: Lead District Manager, SBI, Champhai & Khawzawl chuan Khawzawl District chhungah Prime Minister's Employment Generation Programme (PMEGP) hnuaiah loan pek theih zatah thutlukna an siam tawh tih a puang a, a duh apiang tan loan a dil theih a ni. PMEGP hi sumdawnna lampang lut duh tana loan pek nana sawkar hmalakna a ni a, Central Khadi and Village Industries Commission (KVIC), State Khadi and Village Industries Board (KVIB) leh District Industries Centres (DIC) kal tlanga pek theih a ni a, a vaiin project 38 pui tura duan niin thawk turin mi 418 la tura duan a ni bawk. Khawzawl district-ah SBI, Khawzawl leh Biate Branch, Union Bank of India, MRB, Khawzawl, Kawlkulh, Khawhai leh Sialhawk Branch te leh MCAB Khawzawl atang te hian a dil theih a, online in www.kviconline.gov.in/pmegpeportal/pmegphome/index.jsp ah hian hming a thehluh theih bawk a ni.",Dated: 7 th Aug 24 12:43 PM,https://dipr.mizoram.gov.in/post/khawzawl-district-ah-pmegp-hnuaia-loan-lak-theih |
Bangladesh Rambuai avanga Lawngtlai Mipuite tana District Magistrate thuchhuah,"1475/2024-2025 Dated Lawngtlai, 7th August 2024: Tunlai hian Bangladesh ram chhungah buaina nasa tak a thleng mek nia hriat a ni a, chuvang chuan Indo-Bangladesh leh Indo-Myanmar Border a chengte an lo him a, thlamuang leh hahdam taka nunphung an lo hman theih nan; mipui vangtlang, ran rual leh motor-te tan ram ri leh a chhehvel 03 Kms huamchhunga tei vah/ kaltlang chungchangah hetiang hian Pu Cheemala Siva Gopal Reddy, District Magistrate chuan thuchhuah a siam. ORDER Tlai lam dar 6:00 pm atanga zing lam dar 6:00 am inkarah, ramri leh a bul hnai - 3 kms huam chhungah hengte hi phalloh a ni- 1. Mihring a huho emaw a malin veivah phal a ni lo 2. Ran rual khalh luh emaw khalh chhuah phal a ni lo 3. Lirthei eng chi mah veivah phal a ni lo He thupek zawmlo chu section 223, Bharatiya Nyaya Sanhita (BNS) 2023, hmanga hrem an ni ang. He thupek hian Lawngtlai District Indo-Bangladesh leh Indo-Myanmar Border 03 kms huamchhung a huam ang a, thu leh awm hma chu thupek chhuah a nih atanga thla hnih chhung a huam ang. Attachment Loading attachment...",Dated: 7 th Aug 24 12:33 PM,https://dipr.mizoram.gov.in/post/bangladesh-rambuai-avanga-lawngtlai-mipuite-tana-district-magistrate-thuchhuah |
CHIEF MINISTER HOVIN BHARAT SCOUTS & GUIDES MIZORAM STATE COUNCIL NEI,"1474/2024-2025 Dated Aizawl, the 7th August, 2024: Vawiin khan Mizoram Bharat Scouts & Guides State Council chu an President Pu Lalduhoma, Chief Minister hovin CM Conference Hall-ah an nei a, kumin kumtawp lama 8th North East Mini Jamboree neih dan tur an rel. Chief Minister chuan, khawvel pumah Scouts & Guides member nuai zali sawmriat pathum vel an awm mek a. An awmna hmun theuhvah Pathian leh ram tan tiin hma an la a, midangte tanpuitu leh nun kawng dik kawhhmuhtu an ni. Keini pawhin kan thiante hmalakna ang bawkin kan ram leh kan khawtlangah hma kan la ve zel ang. Kan tih theih a tam lo anih pawhin kan tih chhun te chu tihhlawhtlin ngei pawh kan tum dawn nia, a ti a. Council member te chungah lawmthu a sawi a ni. Council hian kumin November thla tawp lamah Tanhrila an hmunhmaa 8th NE Mini Jamboree (Scout & Guide khawmpui) thlen dan tur an rel a. Sum leh pai an mamawh dan te sawiin a hranpaa fund an neih loh avangin sawrkarah an dil a ni. Chief Minister hian he inkhawmpui atana sum leh pai te hi sawrkar atanga pek an tum tur thu Council hi a hriattir a ni. He meeting-ah hian Mizoram Bharat Scouts & Guides Vice President, Dr. Vanlalthlana, Minister, Pu Lalnghinglova Hmar, Minister leh Vice President dang te, Pu H. Lalhmingthanga, State Chief Commissioner leh Director, Sports & Youth Services Department te, Pu Lalngilneia Colney, State Secretary leh member dangte an tel tha hle a ni. Attachment Loading attachment...",Dated: 7 th Aug 24 12:19 PM,https://dipr.mizoram.gov.in/post/chief-minister-hovin-bharat-scouts-guides-mizoram-state-council-nei |
"CHIEF MINISTER-IN AIZAWL YMCA WORLD PEACE DAY, 2024 HMANPUI","1473/2024-2025 Dated Aizawl, the 6th August, 2024: Vawiin khan Aizawl Young Men Christian Association te chuan World Peace Day, 2024 I&PR Auditorium ah an lawm a. Chief Minister Pu Lalduhoma chuan a telpui. Thu a sawinaah Chief Minister chuan, khawvel history-ah indona chanchinin hmun a luah tam hle a, Bible kan chhiar pawhin indona thu a tam hle. Indona hi a lo irhchhuah chhan chu eng pawh ni se, a hmawr bawkna erawh chu dawhkanah inbiakna hmanga chin fel a ni deuh zel thin. Indopui pahnihna pawh kha Treaty of Paris inremna ziak a ni a, Indopui pakhatna pawh Treaty of Versaille hmanga chin fel a ni. Hei hian ralthuam hmanga inbeihnain remna min thlen zo lo tih leh innghirnghona hi inbiakna hmanga chin fel theih a nihzia a tilang. Buaina hmunah hmasawnna a kal thei lova, kum 20 chhung rambuai kan tawrh tawh atangin chu chu kan hmu a ni. Kan ram leh hnam hian hmasawn zel kan duh anih chuan remna leh muanna kan tungding tlat tur a ni, tiin kal khawmte a chah a. Chhungkuaa inremna ila, chhungkua atangin ram din ila, ram leh khawtlang nuam leh ralmuang kan din ngei ngei dawn a ni, a ti. Aizawl YMCA President Dr. R. Lalthangliana, Regional Chairman, NE India Region ni bawk pawhin thusawiin, Chief Minister Pu Lalduhoma'n a telpui avangin lawnthu a sawi a. Chief Minister apiangte hi kan ex-officio Patron an ni, tiin lawmthu a sawi a ni. Pu Shamir J. Thabah, Regional Secretary, NE India Region chuan chibai bukna thu a sawi a. Prof. Malsawmliana, General Secretary, Central YMA chuan thupui ""Building a Just world - Justice, Peace, Equity & Human Rights for All"" hmangin thu a sawi a, Er. K. Lalsawmvela, Honorary General Secretary, Aizawl YMCA chuan World Peace Day an hman chhan leh an hman dan tlangpui a sawi ve bawk. UN chuan International Peace Day atan September ni 21 a hmang a, YMCA hian Indopui pahnih laia Hiroshimaa Atom Bomb thlak ni hi World Peace Day atan an hmang ve thung. Inkhawm hi Dr. Lalrinmawii Tochhawng in a kaihruai a, Pu Joe RZ Thanga, Jt. Secy, Aizawl YMCA chuan concluding remarks a sawi hnuah Dr. ZR Thiamsanga, Vice President, chuan lawmthu sawiin inkhawm a khar a ni. Attachment Loading attachment...",Dated: 6 th Aug 24 5:37 PM,https://dipr.mizoram.gov.in/post/chief-minister-in-aizawl-ymca-world-peace-day-2024-hmanpui |
CHIEF MINISTER IN WHEELCHAIR PE,"1472/2024-2025 Dated Aizawl, the 6th August, 2024: Vawiin khan Pi Zemawii, kum 79, Khawzawl Vengthar, accident vanga mu tawp tawh hnenah Chief Minister Pu Lalduhoma chuan Wheelchair a pe a. Pi Zemawii aiawhin a fapa Rev. C. Lalengliana, Zemabawk North chuan a dawng. Chief Minister aiawhin Pu C. Lalhmunliana, Addl. PS chuan a hlan a ni. Attachment Loading attachment...",Dated: 6 th Aug 24 5:35 PM,https://dipr.mizoram.gov.in/post/chief-minister-in-wheelchair-pe |
CHIEF MINISTER HOVIN HEALTH CARE THAR TUR CHUNGCHANG SAWIHO,"1471/2024-2025 Dated Aizawl, the 6th August, 2024: Vawiin khan Pu Lalduhoma, Chief Minister hovin a office-ah Health Minister Pi Lalrinpuii, Pu TBC Lalvenchhunga, Adviser to CM leh Health Department Official pawimawhten Health Care thar tur chungchang an sawiho. Meetingah hian Mizoram Healthcare thar, Universal Health Care System kalpui dan tur ruahmanna hrang hrang te an sawi bakah hmalak zel dan tur te an rel a. Chak taka bawhzui zel tha an ti. Health Department hmalakna dang te pawh an sawi a ni. Attachment Loading attachment...",Dated: 6 th Aug 24 5:03 PM,https://dipr.mizoram.gov.in/post/chief-minister-hovin-health-care-thar-tur-chungchang-sawiho |
RD Minister in Puilo leh Chawngtlai khuaa MZSRLM Commercial Centre a tlawh,"1470/2024-2025 Khawzawl, 6th July 2024 : Vawiin khan Rural Development Minister Prof. Lalnilawma chuan Khawzawl District-a MzSRLM Commercial Centre Puilo leh Chawngtlai khua a mite chu a tlawh a. Sawrkar hotute, kuthnathawktute leh khawtlang hruaitute nen hmasawnna kalpui dan tur a hmunah an sawiho. Prof. Lalnilawma hian Puilo khua a MzSRLM Commercial Centre chu a tlawh a, he centre tangkai taka hman dan tur sawrkar hotute leh kuthnathawktute nen inkawmna neiin an sawiho a ni. He mi hnu hian Prof Lalnilawma hian Chawngtlai khuaa MzSRLM Commercial Centre vek chu a tlawh bawk a, kuthnathawktute leh khawtlang hruaitu tên lo dawngsawngin, inkawmna hun tha tak an nei a ni. Prof Lalninlawma hian a department chang dang PHE Department, Khawzawl WATSAN Division pawh vawiin vek khan a tlawh a, hmasawnna kal dan a hmun ngeiah enfiahin, thawktute nen hmasawnna hnathawhte sawiho a ni. Prof Lalnilawma hian vawiin tlai hian Khawzawl chhuahsanin Champhai a pan a, Champhaiah zan a riak ang . Naktuk zingah hian Khawbung panin Champhai a chhuahsan ang a, Khawbung khawtlangin Chawimawina Programme an siam a hman pui dawn a ni. Prof. Lalnilawma hi Dr. KC Lalmalsawmzauva, Adviser to CM (Handholding); Pu C.H. Lalmuanpuia, Director, Horticulture Department; Pi Lalchhandami, CEO, MZSRLM; Er. Lalchawimawia, Under Secretary, PHED leh a nupui fanau ten an tawiawm. Attachment Loading attachment...",Dated: 6 th Aug 24 5:02 PM,https://dipr.mizoram.gov.in/post/rd-minister-in-puilo-leh-chawngtlai-khuaa-mzsrlm-commercial-centre-a-tlawh |
H&TE (TECHNICAL WING) HRIATTIRNA,"1469/2024-2025 6th August, 2024: National Testing Agency (NTA) in NEET (UG) 2024 result ni 28 th June, 2024 a tihchhuah nawn leh avangin scorecard leh rank a danglam nual a. Hemi avang hian Mizoram State Quota dil tumte, scorecard lo submit tawh zawng zawng ten, Office of the Joint Director (Tech), Higher & Technical Education, Lily veng, Chaltlang, Aizawl ah scorecard thar rawn submit nawn leh vek tura hriattir kan ni a. Submit theih hun hi ni 1 st - 8 th August, 2024 (8 days) chhung a ni e.",Dated: 6 th Aug 24 3:41 PM,https://dipr.mizoram.gov.in/post/hte-technical-wing-hriattirna1722939106 |
MIZORAM SCIENCE CENTRE TIHCHANGTLUN NAN MOU ZIAK,"1468/2024-2025 6th August, 2024: Mizoram Science Centre (MSC), Directorate of Science & Technology, Government of Mizoram leh National Council of Science Museums (NCSM), Ministry of Culture, Government of India chuan Mizoram Science Centre, Berawtlang, Aizawl thawm that nan project ""Modernization/ Upgradation of Mizoram Science Centre "" tih chu August 2, 2024 khan Memorandum of Understanding (MoU) Kolkata-ah an ziak. Mizoram Science Centre hi kum 2003-a hawn a ni a. He Centre hawn tirh atangin vawiin thlengin tlawh tu thahnem tak an awm reng a zirlai leh mipuiin an hlut hle a ni. He Centre-a bungruate leh exhibits hrang hrangte a hlui tawh a, chungho thlak tharna chu he MoU hnuaiah hian kalpui a ni dawn a ni. He MoU hian Mizoram Science Centre-a gallery awmsa tam takte thawm that bakah thil thar tam tak dah belh te a huam dawn a. He project hi NCSM, Kolkata te khawih tur niin, sum ruahman hi Rs. 3.98 Crore a ni a. NCSM chuan 90% a tum dawn a, kum hnih chhunga zawh fel tura ruahman a ni. He MoU hi NCSM atangin Pu Rajib Nath, Director(Hqrs.), NCSM leh MSC atangin Er.H.Lalsawmliana, Chief Scientific Officer & Member Secretary, Mizoram Science Centre ten an sign a ni. Attachment Loading attachment...",Dated: 6 th Aug 24 3:38 PM,https://dipr.mizoram.gov.in/post/mizoram-science-centre-tihchangtlun-nan-mou-ziak |
ULLAS MELA & SAMAGRA SHIKSHA EXHIBITION 2024 CHU SCHOOL EDUCATION MINISTER-IN A HAWNG,"1467/2024-2025 Aizawl the 6th August, 2024 : Vawiin khan School Education Minister Dr. Vanlalthlana'n Govt. Mizo High School Multipurpose Hall-ah 'ULLAS Mela & Mizoram Samagra Shiksha Exhibition 2024' ni hnih awh tur a hawng. Exhibition hian August 7, 2024 thleng a awh dawn a ni. Khuallian Dr. Vanlalthlana chuan thusawiin Samagra Shiksha hmalakna avang hian zirna hi a kal ṭawk ṭawk a, an hmalakna hi a pawimawh hle a ni a ti a. Mizoramah hian zirnain hma a sawn loh chuan khawtlangah zan mut theih loh khawpa buaina te, chhungkaw buaina te a awm țhin a, khawtlang leh chhungkua hahdamna hi kan tuak chhuah a ngai a, chumi atan chuan zirtirtute leh officer te ṭanho a ngai a, kan hma zawna thil tih tur awmah theihtawp kan chhuah chuan mitin hahdamna hi kan tuak chhuak thei dawn a ni a ti. Zirna kawngah ngaihdan leh rawtna nei tan chuan hrilh ṭhin turin a chah a, ngaihdan neite chu inthlahrung lo turin a sawm. Naupangho hian thawktute bak hi nghahfak dang an nei lo tih sawiin sikul naupang han hmuh hian min chotuah ṭang se a duh thu a sawi bawk. Minister hian NIPUN Bharat theme song competition-a lawmman late certificate leh ULLAS certificate a sem nghal bawk. ULLAS MELA leh Samagra Shiksha Exhibition hi Pu David Lalthantluanga, Special Secretary School Education-in a kaihruai a, Pu Lalsangliana, State Project Director-in keynote address a sawi a. SPD chuan ULLAS-in a tum chu mi zawng zawngin ziak leh chhiar an thiam theihna atana hmalak a ni a; Mizoram sorkarin zaah za ziak leh chhiar thei tura ṭan a lakna a ni a ti. Samagra Exhibition-ah hian Stall hrang hrang 22 siam a ni a, heng stall-ah te hian ULLAS chungchang leh Mizoram zirlaite tana Samagra Shiksha hnathawh chi hrang hrang phochhuah a ni a, Samagra Shiksha hnathawh mai bakah MBSE, SCERT leh PM Poshan hnathawh leh hmalaknate phochhuah a ni bawk. Samagra Shiksha hnathawh zingah hian Sports & Physical Education, Skill Education, Inclusive Education, Civil works, Community Mobilisation, Kala Utsav, Rangotsav, Band Academy, Gender & Equity, Vidhyanjali, ULLAS, PM SHRI, Foundational Literacy and Numeracy(FLN, NIPUN Bharat leh Media cell hnathawh te entir a ni a. Heng an hnathawh chi hrang hrang an phochhuah te hi ziaka sawifiahna an sem tel zel bawk. ULLAS MELA leh Samagra Shiksha Exhibition hawnnaah hian School Education Secretariat leh Directorate officer te, SCERT leh MBSE officer te, zirtirtu leh zirlai țhahnem tak an tel a ni. Attachment Loading attachment...",Dated: 6 th Aug 24 3:21 PM,https://dipr.mizoram.gov.in/post/ullas-mela-samagra-shiksha-exhibition-2024-chu-school-education-minister-in-a-hawng |
PWD MINISTER PRESS STATEMENT,"1466/2024-2025 Aizawl, 6.8.2024: PWD Minister Pu Vanlalhlana chuan fur ruahtui tlain chhiatna a thlen leh PWD hmalakna chungchangah a hnuai ami ang hian thuchhuah a siam: ""Kan hriat theuh angin kumin hian kum dang zawng aiin India ram pumah fur ruahtui a tla tamin, State tin deuhthawin kan tuar nasa hle a. Mizoram pawhin tun hnai kum dang zawng aiin kan tuar nasa niin a lang. Hmun tam takah lei a min avangin kawngpuite leiminin a hnawh a, kawng thenkhat phei chu a bung/chhum hmawk hlawm a. Hmun thenkhatah phei chuan in leh lo chhe ta vek te, nunna chan hial te an awm a, a pawi takzet a ni. ""Hetianga khuarel chhiatna a lo thlen hian PWD chu a tuar nasa ber pawl Department kan ni ziah a. Tun tum chhiatna ah pawh hian kan kawng enkawlte him aram a awm lo tluk a ni a. May ni 28-a Cyclone Remal-in min chhut atang khan kan kawngin chhiatna a tawk zawn chho mawlh mawlh mai a. Kawng thenkhat chu metre 100 dan lek leka ping tlat te awmin kawng thenkhat phei chu a kawng chhuat bal nasa tak te, bal hlawk (a thara kawng sial ngai) te kan nei a. Heng chhiatna hrang hrang thawmtha (restore) tura PWD-a ka thawhpuite – a te ber atanga a hotu lian ber thlenga theihtawp an chhuahnaah lawmthu ka sawi a. Zing hma tak atanga che chhuakin zan thim thleng thlengin rim takin an thawk a, Pathianni leh office chawlh pawh sawi thei lovin an thawk tang tang mai han hmuh leh hriatte hian min tilawm takzet zet a ni. PWD enkawl kawng nilo ah te pawh sawrkar leh mipui ngenna avangin an thawk hial a ni. ""Tin, kan sum dinhmun hi a that lutuk loh avangin sawrkar tan pawh a luhaithlak takzet a. PWD-in kan enkawl lai kawngte pawh duh angin kan cheihnum thei hrih lo tih min hriatpui turin Zoram mipuite ka ngen duh a. Tunah hian leimin thenna ringawt pawh mi tam tak hnenah a vaibelchhe tel tehmeuh leiba kan nei a. Kan khawl hire-na te pawh dawhthei taka min lo nghak turin ka ngen a, Central leh State sawrkara Finance lam enkawltute pawh a bik taka kan harsatna min ngaihtuahsak turin ka ngen nghal bawk a ni. Kawngpui hmangtu mipuite pawh hna thawktute zai ngai a, zawldawh taka leimin thiantute tawiawm a, kawng tlang hun dawhthei taka nghak hram hram turin ka ngen a ni. Tin, leimin then hi zan thim, kawng chung lam atanga lung lo lum thei leh thing lo tlu thei hmu chiang lo chuan a hna hi nunna chan hial pawh awm theih a ni a. Tunhma pawhin leimin then laia chesual nunna chan pawh kan lo nei nual tawh a ni. Hetiang taka fimkhur ngai a nih avang hian experience lo ngah tawh zawk Officer-te chuan a theih hram chuan zan thim hnuaia thawk lo turin field lama hna thawktute pawh an chah hlawm a, nunna chan leh hliampui tuar kan awm lo niin ka hria a, Pathian vennaah kan zavaia lawmthu sawi hi kan tih ngei pawh a tha awm e. ""Engpawh nise, fur a la zo lova, kan cho reng vang nilovin chhiatna hrang hrang pawh lo thleng leh thei a ni a, PWD-a ka thawhpui zawng zawngte fimkhur tak leh Pathian venna leh enkawlna dil zel chungin taima leh thahnem ngai taka ram tana thawk turin ka ngen a, hetianga thawk thei tura hriselna nei turin duhsakna ka hlan bawk e. Tin, hmun hrang hranga PWD hna thawktute lo tawiawm a, ei leh in turte lo buatsaih saktu LC/VC/YMA/MHIP te hnenah thinlung takin lawmthu ka sawi bawk a ni.""",Dated: 6 th Aug 24 3:12 PM,https://dipr.mizoram.gov.in/post/pwd-minister-press-statement |
Independence Day lawm dan tur relin Siaha ah thutkhawm vawi hnihna neih a ni,"1465/2024-2025 Siaha the 6th August, 2024: Kan hma lawka India in zalenna a hmuh champha phak lawm dan tur relin vawiin khan DC Mini Conference Hall, Siaha-ah thutkhawm vawi hnihna neih a ni a, Addl DC Pu Abraham Beirazi Khithie chuan he thutkhawm hi a kaihruai a ni. Independence day lawm dan tur relna thutkhawm hmasa chu July Ni 15, 2024 khan neih a lo ni tawh a, mawhphurhna nei te hmalak tawhna leh hmachhawp an neihte chipchiar taka sawiho niin an mawhphurhna kenkawh kawngah buaina leh harsatna an neihte chinfel dan tur sawi ho nghal a ni. Tarlan tawh angin kumin Independence Day lawmna hi SDFA ground, Meisatlah-a hman tur a ni a, Home Minister Pu K Sapdanga chu Khuallian a ni ang. Parade contingent atan School band, Armed band, NCC, leh Govt High School Pipe Band te beisei niin August ni 9 atangin an zir tan anga, August ni 12 ah final researsal neih tura ruahman a ni. Independence Day denchhan hian Siaha District chhunga Home hrang hrang leh hospital ah te tanpuina pek a ni dawn a. Independence Day puala department tin ten sum thawhkhawm tura an rel tawh chu a hun taka thawh khawm theuh tura ngen an ni bawk. Vawiin thutkhawmah hia Siaha Superintendent of Police Pu KL Vulmawia, DRDO Project Director Pu M Misael, Addl SP Pu C Lalruatkima bakah sorkar department hotute an tel a ni. Attachment Loading attachment...",Dated: 6 th Aug 24 2:59 PM,https://dipr.mizoram.gov.in/post/independence-day-lawm-dan-tur-relin-siaha-ah-thutkhawm-vawi-hnihna-neih-a-ni |
Serchhip DC hovin bawlhhlawh sawngbawlna hmun tur chungchang ngaihtuah,"1464/2024-2025 Dated Serchhip, the 6 th August, 2024 : Vawiin khan Serchhip DC Pu Paul L.Khuma hovin Serchhip DC Meeting Hall-ah bawlhhlawh sawngbawlna hmun Solid Waste Management Centre sakna tur sawiho a ni. Solid Waste Management Centre sakna tur hian Serchhip UD&PA Office chuan ruahmanna engemawchen a lo kalpui tawh a. Serchhip khaw daia Lungrual ramah Centre hi sak tum a nih laiin Serchhip khaw mipui tuitlan ber Tuikum a hnaih avangin hmun remchang dang zawn zawk ni se tih rawtna a lo chhuak a. Chhiahtlang khaw dai hmun remchang dap chhunzawm a ni a, hetihlai hian bawlhhlawh phurtute tan a panna kawng a thui deuh avangin Department chuan ngaihtuah nawn leh ni se tiin DC ah hian an thlen a ni. Vawiin meeting ah hian UD&PA leh District Administration kengkawhtute bakah PHE leh Serchhip Thalai Pawl aiawh te an tel a. Tuikum tui lakna ti bawlhhlawh lo zawngin Serchhip Lungrual Ram leh Chhiahtlang daia Tualthah Mual chu a kawpa hman dan dap tha an ti a. Tuna Solid Waste Management Centre tur Lungrual Mualah hian hian bawlhhlawh tawih thei lo (dry waste) sawngbawl a ni dawn a. Hemi sawngbawl a nih hnua hmantlak loh hi landfill-ah dah tur a ni dawn a. Landfill erawh hi chu Chhiahtlang daia Tualthah Mualah siam ni zawk se, tiin meeting chuan a rel a ni. DC Pu Paul L.Khuma chuan Serchhip District in chak zawka hma a sawn theihna turin khawtlang mipui te an pawimawhzia vawiin meeting-ah hian a sawi a. Sawrkar chu mipui rawngbawltu tura din a nih avangin mipuite thlawpna leh tawiawmna tel lovin hmasawnna hna a thawh theih loh, a ti a. Chuvangin, District tana hmasawnna ruhrel din tura ruahmanna awm mek te leh an hmachhawpte tluang taka a kal zel theih nan mipuiten Department te tawiawm tlat turin a sawm a ni. Attachment Loading attachment...",Dated: 6 th Aug 24 1:56 PM,https://dipr.mizoram.gov.in/post/serchhip-dc-hovin-bawlhhlawh-sawngbawlna-hmun-tur-chungchang-ngaihtuah |
CHANCHINBU MITE HARSATNA CHUNGCHANG PARLIAMENT SESSION AH PU K.VANLALVENAN A SAWI CHHUAK,"1463/2024-2025 6th August, 2024 : Parliament session kal lai mekah vawiin ni 6.8.2024 (Thawhlehni) khan Mizoram MP (RS) Pu K. Vanlalvena chuan Mizoram chanchinbu mite harsatna chungchang a sawi chhuak. Chanchinbu registration title online-a dilna form-ah duh thlan theih tur ṭawng hrang hrangte ziah tlarnaah Mizo ṭawng telh a nih ve loh thu Pu Vena chuan house a hrilh a. Mizo ṭawng hmangtute zinga chanchinbu chhuahna tur dilna form-ah Mizo ṭawng a tel loh avangin Mizo ṭawng chanchinbu a chhuah theih dawn loh tihna a nih avangin online-a dilna form-ah Mizo ṭawng telh ngei a phut thu Pu Vena chuan a auchhuahpui a ni. Hemi thu hi Pu K. Vanlalvena chuan Union Minister of Information and Broadcasting Pu Ashwini Vaishnaw hnenah ziakin a thlen nghal bawk a ni. Attachment Loading attachment...",Dated: 6 th Aug 24 1:53 PM,https://dipr.mizoram.gov.in/post/chanchinbu-mite-harsatna-chungchang-parliament-session-ah-pu-kvanlalvenan-a-sawi-chhuak |
Lungleiah District Level Essay & Poster Painting Competition on TB Awareness lawmman sem a ni,"1462/2024-2025 2024 Thlazing ni 6: Vawiin khan Lunglei District Education Officer (DEO) office chamber-ah Mizoram Sawrkar Health & Family Welfare Department (H&FW) hnuaia National Tuberculosis Elimination Programme (NTEP), Lunglei District leh Education Department, Lunglei District te ṭang kawpin Lunglei District chhunga middle school (Class VI-VIII) zirlaite puala District Level Essay & Poster Painting Competition on TB Awareness an buatsaiha lawmman dawngtute hnena lawmman hlanna hun buatsaih a ni. He hun hi Lungsen Sub-Divisional Education Officer (SDEO) Pu V. Zoremtluanga'n kaihruaiin, report a pe nghal a. Lunglei District Tuberculosis Officer (DTBO) Dr K. Lalhmachhuana'n TB (ngawr) natna chungchanga hriat tur pawimawh hrang hrang sawiin, TB chu a kaite khuh, hahchhiau leh chil per aṭanga boruak kal tlanga inkai chhawn theih a nih avangin fimkhur a ṭul thu te, hriat chhuah hma chuan inenkawl dam harsa lo tak a nih avangin mahni dinhmun inenfiah hma a ṭhat thu te, TB hrik pai leh pai loh enna leh a veite enkawlna chu sawrkarin a thlawn veka a ruahman thu te a sawi a. TB chu kum 2030-ah khawvel aṭanga um bo tura hma lak a nih laiin India ramah chuan, ""TB Harega, Desh Jeetega"" (TB a tlawm ang a, ramin hnehna a chang ang) tih thupui hmangin kum 2025-a um bo hman tura hma lak a nih thu leh Lunglei District-ah pawh khua/veng hrang hrangah thawktute'n TB kai endikna an kalpui mek thu te, TB um bo hna chu thawktute chauhvin an tihhlawhtlin theih a nih loh avangin mipui vantlang thawhpuina an mamawh thu te sawiin, TB um bo tura hma laknaah inzirtirna ṭha theh darh kawnga ṭan lakpui turin mipuite a sawm nghal a ni. He hunah hian Lunglei DEO Pi K. Lalrintluangi chuan zirtirtute, zirlaite leh nu leh pate'n TB nihna hria a, an ngaihven theih nana NTEP lamin zirlaite tana inelna thianghlim an chhawp chhuak chu lawmawm a tih thu sawiin, ram leh hnam leh khawtlang nunah hriselna ngaih pawimawhna a zual zel nan rah ṭha a chhuah a beisei thu a sawi a. Zirnain a tum chu naupangtea Pathianin theihna a dah hai chhuah a nih thu sawiin, chumi hai chhuak tur chuan zirlaite pual inelna chi hrang hranga tel tam a pawimawh, a ti a. Zirtirtute chu an zirlaite'n an theihna an hai chhuah theihna kawng dapsak ṭhin tura chahin, tun ṭum inelnaa tel zirlaite leh anmahni kaihruaitu zirtirtute fakawm a tih thu leh a chhuan thu a sawi bawk. Lunglei District Level Essay & Poster Painting Competition on TB Awareness 2024 atan hian kumin June thla tir khan district leh sub-divisional education office-te kal tlangin hriattirna chhuah niin, July ni 16, 2024 thleng khan mahni lem-thu ziak (essay-poster) theh luhna hun hawn a ni a. Zirna in paruk - Adventist English School, Bazarveng; Baptist English School, Serkawn; Baptist English School, Thingfal; Government Middle School, Zohnuai; Government Middle School-I, Lungsen leh Southern Flower School, Lunglei aṭangin zirlai naupang 11-in an lem-thu ziak an theh lut a ni. Lunglei District Level Essay & Poster Painting Competition on TB Awareness 2024-a lawmman dawngtute chu he'ng mite hi an ni: 1) Pakhatna: V. Lalbiakhlui, Class-VII, BES Serkawn 2) Pahnihna: Fiona Lalduhawmi, Class-VIII, AES Bazarveng 3) Pathumna: Benjamin C. Lalruatfela, Class-VI, Govt M/S Zohnuai Pakhatna hian pawisa fai ₹ 10,000/- (cheng sing khat) leh thuziak a dawng a; pahnihnain ₹ 8,000/- (cheng sang riat) leh thuziak dawngin, pathumnain ₹ 5,000/- (cheng sang nga) leh thuziak a dawng thung a. Inelnaa tel mi dang pariat te'n consolation prize, pawisa fai ₹ 1,000/- ṭheuh an dawng bawk. Attachment Loading attachment...",Dated: 6 th Aug 24 1:49 PM,https://dipr.mizoram.gov.in/post/lungleiah-district-level-essay-poster-painting-competition-on-tb-awareness-lawmman-sem-a-ni |
VAIRENGTE - SAIRANG KAWNGPUI CHUNGCHANG RELIN THUKHAWM,"1461/2024-2025 Dated Aizawl, the 6th August, 2024: Vawiin khan National Highway No 306 leh 06, Vairengte leh Sairang inkara kawngpui laih chung chang relin Chief Minister Pu Lalduhoma hovin CM Conference Hall-ah an thukhawm. Chief Minister chuan, Forest Clearance thilah harsatna kan tawk neuh neuhva, kan harsatna te hi a kaihhnawih mawhphurhna neituten inpawh taka sawiho zel a tha a. Vawiinah hian Vairengte leh Sairang inkar kawngpui kaihhnawih harsatna awm te sawi turin kan insawm a ni. He kawngpui pawimawh tak hi tha taka sial a nih theihnan central sawrkar hruaitute ka be thin a. Vawiina kan thuthlukna te hi kan hriattir ang a, a tul chuan keimah ngei pawhin ka zu umzui ang, a ti. Kal khawm te hian hian hmalak dan tur tha nia an hriatte an sawi a, an meeting minute hi central sawrkar lam hriattir ran ni se, an ti. He meeting-ah hian Pu Vanlalhlana, PWD Minister, Pu Lalthansanga, EF & CC Minister, Pu B. Lalchhanzova, FCS&CA Minister te bakah sawrkar official pawimawh tak tak te, NHIDCL hotute, Environmental NGO Coordination Committee aiawh te, Vairengte leh Sairang inkara Land Owners Association hruaitute an tel a ni. Attachment Loading attachment...",Dated: 6 th Aug 24 12:55 PM,https://dipr.mizoram.gov.in/post/vairengte-sairang-kawngpui-chungchang-relin-thukhawm |
"SCHOOL EDUCATION MINISTER-IN NATIONAL SPACE DAY, 2024 HMANPUI","1460/2024-2025 Aizawl 6th August, 2024 : Indian Space Research Organisation, North Eastern Space Applications Centre leh Mizoram Remote Sensing Application Centre tangkawpin an buatsaih National Space Day, 2024 lawmna Assembly House, Annex, Treasury Square, Aizawl-ah neih chu Dr. Vanlalthlana, School Education Minister-in khuallian niin a hmanpui. Khuallian chuan thu sawiin National Space day mai ni lo, Kum 2023, August ni 23-a thla chhim tawpa Chandrayan 3 Moon Lander Shiv Shakti Point-a a tum (soft landing) champha hriatrengna leh lawmna hun pawimawh tak hman theih a ni chu lawmawm a tih thu a sawi a, he hlawhtlinna hian mi tamtak rilru-ah vanthengreng zirbingna (Space technology) leh vanthengreng hriat chak lehzualna naupang zawkte rilruah a chawh thawh mai bakah hun lo la awm zel tur tana mel lung pawimawh tak a nih thu a sawi. Van thengreng hriatna chu kan ram ngei pawhin kan hmang tangkai hle a, a bik takin ka enkawl School Department hnuaia school naupangte thlipui leh ruahpui laka lo invenlawkna kawngah tiin kan rama chhiatrupna thleng thei laka lo inralrinna kawngah thil tangkai tak a ni thu a sawi. Khuallian chuan vawiina school naupangte chu an thil hriat duhna chu tipung zel a, thil thar leh khawtlang tana kan tangkaipui tur ngaihtuah chhuak zel tum tura fuihin hmasawnna lama kan harsatna (pain points) te chu a sutkian dan tur ngaihtuah a, kan theihna zawng zawng sawrchhuak a, inlungrual taka kan chenho theihna tura rilru hmang thin turin a chah a ni. He hunah hian Dr. Rocky Pebam, Sci/Eng SF, ISRO-NESAC, Shillong chuan report tlangpui pein India ram chu thla leilung thleng thei ram 4-na kan nih thu a sawi a. Dr. Senthil Kumar G, Sci/Eng SF, ISRO-URSC, Bangalore chuan Moon Mission chungchang, Chandrayan 3 Mission an kalpui dan a lem nen a entir a. Chandrayan 3-ah hian Propulsion Module, Lander Module (Vikram) leh Rover Module (Pragyan) te awmin tunah hian Lander Module leh Rover Module te hi thla leilung zirbingna (research) titur a design a nih angin an awm mek reng a, Propulsion Module chu thla orbit atangin lei a laklet a ni. Khawvel atang hian thla hi km nuai 4 vel niin chandrayan 3 hian ni 40 vel hun a hmang thla thlen nan hian hun a hmang a. India chu USA, Russia, China hnuah thla leilung thleng thei ram palina a ni. Thla leilung thleng thei ram te hian thla leilung atang hian thil tam tak zirbingna neiin thla leilung atang hian vanthengrenga thil dang awm (Celestial bodies) te awlsam zawkin an zirchiang thei dawn bawk a ni. Er. H. Lalsawmliana, CSO, DST & Member Secretary pawhin thu a sawi bakah NESAC & MIRSAC Team atangin Audio Visual Show & Space Exhibition Display thlirho a ni bawk. National Space Day, 2024 puala Quiz buatsaih lawmman semna khuallian hian a nei nghal bawk a. He Quiz intihsiakah hian School 25 atangin naupang 2 theuh an tel a. Lawmman pakhatna hi Govt. Saitual HSS-in dawngin pahnihna Govt. Mizo HSS leh pathumna Synod HSS an ni. National Space Day hmanna hi Pu Lalmalsawma Pachuau, Secretary, P&PID, Govt. of Mizoram chuan kaihruaiin Pi Hmingthanpuii, Principal Scientist, MIRSAC chuan kalkhawmte hnena lawmthu sawina a nei. School naupangte leh Scientist te hian inkawmho neiin zawhna leh chhanna hun hman zui a ni bawk. Attachment Loading attachment...",Dated: 6 th Aug 24 12:55 PM,https://dipr.mizoram.gov.in/post/school-education-minister-in-national-space-day-2024-hmanpui |
Ruah sur tam tur chungchanga Khawzawl DC thuchhuah,"1459/2024-2025 6th August, 2024 : Khawzawl Deputy Commissioner, Pu K. Vanlalthiana, District Disaster Management Authority Chairman ni bawk chuan tun kara ruah tam tak sur tura rin a nih avangin ni 05.08.2024 khan a hnuaia tarlan ang hian thuchhuah a siam. ""National Forecasting Centre, Indian Meteorological Department, Minisry of Earth Sciences, All India Weather Summary and Bulletin ni 03.08.2024-a chhuak chuan ni 04.08.2024-09.08.2024 inkar hian ruah tam tham tak sur thei a nih thu a tarlang a. Khawzawl District chhung mipuite kan him zawk nan a hnuaia thuchhuah leh hriattur pawimawh te hi zawm turin kan inngenin kan inhriattir e: 1. Ni 04.08.2024-09.08.2024 inkara zin veivak turte tan kawng laka tan palh awm theiah heng – Tui thianghlim intur, Eitur leh First Aid Kit te ken tel nise. 2. Khawzawl District chhungah khuarel chhiatna lo thleng a awm chuan District Emergency Operation Centre (DEOC) Phone Number: 9233201092 ah engtik lai pawha biak theih a ni a, engemaw vanga line tlang theilo a nih pawhin mahni bialtu Zonal Officer te hnenah chhiatna thlen thu hriattir theih a ni."" Mipuite hnena Hriattirna.pdf",Dated: 6 th Aug 24 12:28 PM,https://dipr.mizoram.gov.in/post/ruah-sur-tam-tur-chungchanga-khawzawl-dc-thuchhuah |
Saitual Fisheries Department-in sangha chi an sem,"1458/2024-2025 Saitual, the 6th August, 2024: Fisheries Department Saitual District-te chuan nimin ni 05.07.2024 (Thawhtanni) khan Keifang leh Saitualah Sangha chi Indian Major Carps (IMC) leh Exotic Carp Fingerling pa1-ah ₹1 in an sem a. Saitual District chhunga khaw hrang hrangah remchan dan ang zela kalpui zel tum a ni. Sangha chi te hi subsidy-in Fisheries Department-te hian an pe chhuak a ni. Attachment Loading attachment...",Dated: 6 th Aug 24 11:36 AM,https://dipr.mizoram.gov.in/post/saitual-fisheries-department-in-sangha-chi-an-sem |
MIZORAM GOVERNOR-IN MIZORAM LEGISLATIVE ASSEMBLY THIRD SESSION KO,"1457/2024-2025 Aizawl the 6th August : India Danpui clause (1) Article 174 ina thuneihna a pek angin Mizoram Governor Dr. Hari Babu Kambhampati chuan Ninth Mizoram Legislative Assembly chu ni 20th August, 2024 chawhma dar 10:30 A.M, Assembly House, Aizawl-a neih turin Session ṭum thumna a ko.",Dated: 6 th Aug 24 10:40 AM,https://dipr.mizoram.gov.in/post/mizoram-governor-in-mizoram-legislative-assembly-third-session-ko1722921035 |
Lunglei SP-in Theiriat leh Hrangchalkawn inkar kawng NH 54A laih zauh hna thawh chhunga lirthei tlan dan tur chungchangah hriattirna a chhuah,"1456/2024-2025 2024 Thlazing ni 5: Fur ruahtui tam vangin Theiriat leh Hrangchalkawn inkar kawng NH 54A laih zauh hna thawh mekah lirtheia veivakte leh mipuite'n harsatna an tawh nasat avangin leh hna thawktute'n chak zawka hna an thawh theih nan leh lirtheia kalte tan a him zawk theih nan, Lunglei District Superintendent of Police Pu J. Lalmuankima chuan vawiin, August ni 5, 2024 khan hriattirna chhuahin, The Motor Vehicles Act, 1988 section 115/117 leh Government of Mizoram Notification No.B.12012/10/2004-TRP Dt.1.6.2020 tlawh chhanin lirthei tlan dan tur a hnuaia mi ang hian ruahmanna a siam. ""(i) Theiriat (Hminlokawn) aṭanga Hrangchalkawn inkar kawng hnuaiah hian chawhma dar 9:00 AM - 11:00 AM leh chawhnu 2:00 PM - 5:00 PM-ah lirthei eng chi mah kal phal a ni lo ang a, hei hian Dt. 6/8/2024 aṭanga Dt.15/8/2024 a huam ang. Notification kan lo siam tawh Mizoram Polytechnic leh Hrangchalkawn inkar kawnga Maxi Cab leh a hnuai lam lirthei leh Town Bus service te chauh kal phalna order No.PCL-27/2015/VOL-IV/1603 dt. 29.7.2024 erawh a ngaiin a kal reng ang. ""(ii) Theiriat (Hminlokawn) leh Theiriat thlanmual peng inkar kawng hi a zim avang leh lirthei tan insulpelh a har ṭhin avangin Thawhṭanni aṭanga Zirtawpni zing dar 9:00 AM - 10:00 AM hian lirthei intlan chhawk tura ruahman a ni a, hemi atan hian NHIDCL Company te'n WT set nen duty indahin motor intlan chhawk dan ruahmanna an siam ang. He Notification hi Dt. 6th August, 2024 aṭanga hman ṭan tur niin, thu leh awm hma chu hman a ni ang a, he thupek hian Inrinni, Pathianni leh sawrkar chawlh a huam lo vang. Tin, hemi chungchanga harsatna neite chuan a hnuaia mobile phone no. tar lanahte hian phone theih reng a ni e."" SDPO, Lunglei - 9862596158 Officer-in-Charge, Lunglei Police Station - 9485414441(PS-MB)/OC Mb-8974637760 In-Charge Traffic Cell, Lunglei - 9863889704/8974637603 Attachment Loading attachment...",Dated: 5 th Aug 24 9:13 PM,https://dipr.mizoram.gov.in/post/lunglei-sp-in-theiriat-leh-hrangchalkawn-inkar-kawng-nh-54a-laih-zauh-hna-thawh-chhunga-lirthei-tlan-dan-tur-chungchangah-hriattirna-a-chhuah |
Lunglei District Magistrate-in ASF hri leng laka mipuite him tlan nana zawm tur thupek a chhuah,"1455/2024-2025 2024 Thlazing ni 5: Tunlaia Mizoram hmun hrang hranga African Swine Fever (ASF) natna leng mek avangin vawk tam tak thi tawhin, Lunglei District-ah pawh he hri leng mek hian kian lam a la pan theih loh avangin he hri laka Lunglei District-a vawkte an lo him theih nan leh hri a darh zel loh nan Lunglei District Magistrate Pu R. Lalthazuala chuan vawiin, August ni 6, 2024 khan Section 163, Bharatiya Nagarik Suraksha Sanhita (BNSS), 2023 tlawh chhanin Lunglei District huam chhunga mipuite zawm turin heti ang hian thupek a chhuah. ""1. Lunglei District chhungah ram dang leh state dang aṭangin vawk, vawksa leh vawksa aṭanga siam ei tur chi reng reng lak luh khap tlat a ni. Tin, Lunglei District huam chhunga khua/veng pakhat aṭangin khua/veng dangah vawk, vawksa leh vawksa aṭanga siam ei tur chi reng reng lak luh khap a ni bawk. ""2. Vawk damlo reng reng talh leh hralh khap tlat a ni a, vawk damlo chu dah hran vat tur a ni. ""3. Vawk damlo emaw vawk thi a lo awmin mahni khua/veng chhunga Task Force-te hnenah rang taka hriattir tur a ni. ""4. Hri lenna hmun (Infected Area)-ah vawk talh khap tlat a ni. Infected Area pawna vawk talh turte reng rengin bialtu Vety Doctor/VFA aṭangin vawk hrisel a ni tih finfiahna certificate an nei ngei ngei tur a ni. ""5. Vawk thi reng reng chinai nen thuk taka phum bo tur a ni a, bawlhhlawh paihna hmunah leh luikawr remchangah vawk thi chu paih hauh loh tur a ni. ""6. ASF vanga vawk thi a lo awmin vawk in/hmun/farm uluk takin disinfectant hmangin sawngbawla tihfai tur a ni. ""He thupek hian chhuah a nih aṭanga ni 60 (sawm ruk) chhung a huam ang a, thupek zawm lote chu Section 223, Bharatiya Nyaya Sanhita (BNS) hnuaiah hrem theih an ni."" Attachment Loading attachment...",Dated: 5 th Aug 24 9:12 PM,https://dipr.mizoram.gov.in/post/lunglei-district-magistrate-in-asf-hri-leng-laka-mipuite-him-tlan-nana-zawm-tur-thupek-a-chhuah |
Online hmanga inbumna chungchanga Serchhip DC thuchhuak,"1454/2024-2025 Dated Serchhip, the 5th August, 2024: Online scamming(Online hmanga inbumna) a tam avangin Serchhip mipuite him nan Serchhip DC Pu Paul L Khuma chuan vawiin khan mipuite hnena hriattirna a tichhuak. DC chuan hriatchian loh link click mai lo tur leh, phone number leh personal details te kan hriatchian loh lakah pe mai mai lo turin mipuite a ngen a. Heng mi bum chingte hian mi social media account heng whatsapp/telegram/instagram,etc. te hack sakin, an lem changin pawisa leh an Bank account details-te an pek ngei theih nan midang nihna (Whatsapp ah mi thlalak leh hming) hmangin pawisa an dil thin a ni. Hetiang tawng an awm a nih chuan, an phone number te block sakin, account/Pawisa thawn chungchangah engmah hmalak loh tur a ni. Hetiang inbumna lak ata mipuite kan lo him theih nan social media platform hrang hrangte fimkhur taka hmang thin turin DC chuan mipuite a chah a ni.",Dated: 5 th Aug 24 7:27 PM,https://dipr.mizoram.gov.in/post/online-hmanga-inbumna-chungchanga-serchhip-dc-thuchhuak |
RUAHPUI SUR THEI LAKA HRIATTUR KOLASIB DEPUTY COMMISSIONER THUCHHUAH,"1453/2024-2025 Kolasib Dated the 5th August, 2024: Pu Robert C. Lalhmangaiha, Deputy Commissioner, Kolasib District chuan a hnuaia mi ang hian ruahpui nasa taka sur thei lakah District mipuite hriat tur Dt 4.08.2024 khan thuchhuah a siam: India Metrological Department (IMD), Ministry of Earth Science, Govt of India Bulletin Dt. 3.8.2024 a tihchhuah in a tarlan angin Dt. 05.08.2024 - 10.08.2024 chhungin Mizoram hmun hrang hrangah ruah nasa taka sur thei a ni a. Kolasib District chhungah pawh ruah hi nasa taka sur thei a nih avangin leh chhiatna thlen thei a nih avangin Kolasib District chhunga mipuite fimkhur turin kan in hriattir a. Chhiatna thleng thei laka kan inven theih nan heng a hnuai a mite hi lo zawm vek turin kan in ngen e. 1. Kan chenna in te ruah sur nasa leh thli lakah a him theih nan lo thawm that lawk tur a ni. 2. Mahni in leh a velte uluk takin thlithlai a, leimin hlauhawm a awm a nih chuan a him theih dan tura hma lo lak tur a ni. 3. Tuidawn leh tuihawk luankawr tha taka siam tur a ní. 4. In leh a velah lei che a awm em tih uluk taka thlithai fo tur a ni. 5. Rikrum thil a hman tur torch light, first aid kit, tui thianghlim leh ei tur lo in rin lawk a tha. 6. Thu dik tawk lo, midang ti chiai thei theh darh loh tur a ni. Khuarel chhiatna avanga harsatna nei chuan District Emergency Operation Centre No. 1077 / 9774131593 ah emaw bialtu Zonal Officer-te hnenah a rang thei ang ber a hriattir tur a ni.",Dated: 5 th Aug 24 5:35 PM,https://dipr.mizoram.gov.in/post/ruahpui-sur-thei-laka-hriattur-kolasib-deputy-commissioner-thuchhuah |
"PRESS STATEMENT OF H&TE MINISTER DR.VANLALTHLANA ON 5th AUGUST, 2024","1452/2024-2025 MZP HEADQUARTERS CHAMPHAI THIL PHUT CHUNGCHANG Vawiin ni 5.8.2024 (Thawhtanni) atanga Champhai khaw chhunga zirna in zawng zawng leh sorkar pisa kai tur dan tuma MZP Hqrs Champhai in hma an la zui zel hi a pawi tak zet a. Govt Champhai College hi sorkarin a duhsak em em a, RUSA1, RUSA 2 leh PM-USHA atanga thuam that mek a nih bakah zirtirtu dah belh chungchangah pawh a hrana post siam belhna tur thutlukna pawh siam sak an ni tawh a ni. Mizoram puma college zirtirtute khairual zawka (rationalisation) kalpui tura nihturthu lehfimkhurtakinSorkarin hma a lakmekthu hrilhhriatan nih hnu pawha zirna leh sorkar hna tikhaihlak zawnga hma lak a ni a pawi kan ti hie a. Zirtirtu indaihlohna avanga harsatna hi Mizoram sorkar hnuaia college zawng zawngin an tawh mek a nih avangin zirtirtu sem rual hi buaipui mek a nih avangin college pakhat tan a bika transfer lo tih hian kan zirchianna a tihbuai thei a, MZP Hqrs Champhai hian an hmalakna hi ti chhunzawm lo tur leh zirtirtu semrualna (rationalisation) ka kal pui mek hi lo ngaichang hram hram turin ka ngen leh a ni. MZP Hqrs Champhai atangin 3.5.2024 leh 18.7.2024 khan lehkha dawn a ni a. Heng lehkha te hi Minister leh Commissioner hova sawi ho nghal a ni. Zirtirtu sem rual hi Sorkarin hma a lak mekna a nih avang leh hmun dang atang pawha lehkha dawn a nih tho avangin a rang thei ang bera kalpui tura thutlukna siam a ni a. MZP Hqrs Champhai hian sorkar hmasa lamah pawh an harsatna an lo thlen tawh a, rationalisation kal pui phah a ni ngai chuang lo. Tunah hian rationalisation kal pui tura hma lak mek a ni a, college pakhat atan chauha zirtirtu lo sawn hi a remchang lo va kan hriat avangin lo nghak hram hram turin kan ngen nawn leh a. Ni 3.8.2024 (Inrinni) khan Er H. Ginzalal, MLAte nena H&TE Deptt hotute emergency meeting ah pawh ngun taka ngaihtuah a ni a. College tarn takin zirtirtu an mamawh em em tho laia college pakhat tan bika transfer tih bik hian thil tha lo dang a hrin chhuah kan hlau a, MZP Hqrs Champhai pawh an hmalak turn anga ti lo turin Minister leh bialtu MLA kaltlanga ngen an ni leh ta a ni. Rationalisation hi a taka kal pui a nih chuan, college tinah, rualkhai taka zirtirna pek a nih theih pawh kan beisei tlat a ni. Huaisen taka zirtirtu sem rual (rationalisation) tur hian fimkhur taka zirtirtute leh zirlai awm zat zir chian a ngai a. NEP 2020 in zirna kalpui tura min phut dan thlenga ngaihven tel a ni. He hmalakna hian zirna a siam that leh zual a, college dinhmun inthlau lutuk awmte pawh a tiziaawm theiin kan ring. Govt Champhai College dinhmun Tunah hian Govt. Champhai College ah Arts, Science, Commerce leh BCA course kalpui mek a ni a. College kan neih zingah stream 4 nei awmchhun an ni a, Commerce leh BCA erawh Self-Finance Mode a kalpui a ni. College in faculty a neih dan chu hetiang hi a ni: Regular teacher - 27 Contract Asst Prof - 7 RUSA Asst Prof - 4 Part-time Asst Prof - 10 Casual Teaching Faculty - 13 TOTAL - 61 Mizoram-ah hian state sorkar din college (general stream) hi 20 an awm mek a. Chung zingah chuan zirtirtu sanctioned post atanga tehin Govt Champhai College hi zirtirtu ngah ber dawttu a ni a. Sanctioned post awm zat zirtirtu (regular, contract, RUSA, part-time leh casual teacher) nei pha lo college 5 an awm laiin Govt Champhai College hian sanctioned post 44 nein zirtirtu (regular, contract, RUSA, part-time leh casual teacher) 61 lai an nei a, hei hi sanctioned post atanga teha 138.64% lai a ni a. Self Financing kalpuina department a college in zirtirtute a rawih tel lo pawh hian college zirtirtu sanctioned post aiin zirtirtu an tarn tho a ni. Govt. Champhai College hi RUSA 1, RUSA 2 leh PM-USHA (RUSA 3) hnuaiah central sorkar atanga tanpuinaa hmuhtheih nan dilnatheh luh sakveka nih bakah tanpuina pawh hmuh zel a ni a. Hetianga funding hmu thei college hi Mizoram-ah 2 chauh an awm. Kumin kum tirah pawh khan PM-USHA atangin Rs.5 Cr dawng college 3 chauh an awm a, chu'ng zingah chuan Govt. Champhai College hi a tel leh a ni. * Political Science leh Economics zirtirtu MZP Hqrs Champhai in Political Science leh Economics a zirtirtu indaih lohna an rawn tar lan pawh hi awm kan tih pui a, zirlaite thlavang hauh tura an che chhuak pawh hi a zahawm kan ti hie. Kum 2024 chhung hian, Mizoram pum puia college zirtirtu indaih lohna phuhruk turin hma lak a ni nual tawh a. Tunah hian zirtirtu dil belh chungchangah department dang ngaihchan leh mek a nih bakah hmanni lawk khan DP&AR leh Finance Department lam hotute nen Minister office ah Joint Meeting neih a ni a, anmahni lam atang pawh hian zirlaite tana thutlukna duhawm kan neih theih ngei kan beisei tlat a ni. Govt. Champhai College a Political Science leh Economics department ah zirtirtu 3 ve ve dah an ni a. An dinhmun tlangpui chu a hnuaiah hian tar lan a ni: Political Science Department - Sanctioned Post - 4 Filled Post - 3 Zirlaiawmzat - 237 Workload - 16.3 classes/week Teacher-Pupil Ratio - 1:79 Mizoram college ah Political Science zirtirtu 3 emaw a aia tlem nei college 6 an awm a, 16.3 classes/week workload nei 2 an awm laiin a aia tarn nei college 4 an awm bakah Teacher Pupil Ratio 1:79 aia nei tarn college 2 an awm a ni. Economics Department- Sanctioned Post - 3 Filled Post - 2 Zirtirtu rawih belh - Casual teacher 1 Zirlaiawmzat - 89 Workload - 16.3 classes/week Teacher-Pupil Ratio - 1:30 Mizoram college ah Economics zirtirtu 3 emaw a aia tlem nei college 9 an awm a, 16.3 classes/week workload nei 7 an awm laiin a aia tarn nei college 4 an awm bakah Teacher Pupil Ratio 1:30 aia nei tarn college 7 an awm a ni. A chunga zirtirtu dinhmun ka han tarlan atang hian Govt. Champhai College zirtirtu dinhmun kan hriatthiam rualin, college dangte nen, zirtirtu an mamawh belhna a sang hie tih a hriat a. Hetiang dinhmuna ding kan nih avang leh zirlai pawl emaw college dang atanga zirtirtu dil belhna kan dawn tho avangin rualkhai zawka zirtirtu sem rual hi a felfai zawk a. Buaina dang pumpelh a nih theih pawh kan beisei a ni. NAAC Peer Team visit chungchang Govt. Champhai College in NAAC accreditation an neih a tawpna hi kum 2021 daih kha a ni tawh a. NAAC accreditation nei tur hian college in Annual Quality Assurance Report (AQAR) hi kumtin a thehluh a ngaih bakah Information for Initial Quality Assessment (IIQA) leh Self-Study report (SSR) te buatsaiha thehluh a ngai. Govt. Champhai College in AQAR hi 2020-21 atang khan a lo thehlut tawh loh bakah IIQA leh SSR pawh siam theih a la ni lo va, chuvangin NAAC accreditation nei tura NAAC Peer Team Visit pawh a awm thei lo a ni. MZP Hqrs Champhai lamin NAAC Peer Team visit chungchanga harsatna an sawite kha hriat sual palh thil a nih ka ring a. College lam pawh AQAR thehlut turin kan lo fuih zel thungang. Tlangkawmna . Zirtirtu semrual (Rationalisation) kalpui tur chuan zirlai awm zat, zirtirtu hman theih zat (dam lo, Principal in-charge, study leave la, maternity leave la, adt paihin), section awm zat, Major leh Multi-disciplinary paper la zat bakah zirtirtute posting history kimchang neih vek a ngai a. Hmanhmawh taka tih chuan tihsual neih palh a hlauhawm avangin ngun taka zirchianna neih mek a ni. Rationalisation ti tur hian inrawnna neih ngaite a awm bakah ruahmanna awm te sawi ho a ngai thin. Keini sorkar hian zirlaite dinhmun ngaihtuahin hma a la zel dawn a. Zirlaite tana tha ber tur a nih kan rin tlat avangin rationalisation ti tura hma lak mek a ni. Fimkhurtaka kal a ngaih laiin tiam chin neia innawrna avang hian tih hmaih emaw en kan neih palh a hlauhawm a. Kan theih ang tawka chakin kan kal mek a, Mizoram zirna leh zirlaite tan rah tha pawh a chhuah ngei kan beisei tlat a ni. Zirna in leh sorkar pisa kai tur dang zawnga hma lak a nih hian a tuartu ber chu zirlaite leh sorkar behchhana hnathawkte an ni a, a tawpah chuan mipui ten kan tawrh phah thin. Sorkar lam atanga hma lak mek dante leh college dangte dinhmun hrilhhriat an nih hnu leh tum danga la tih ngai loh, rationalisation kalpui turn a nih mek laia hetiang boruak a awm ta mai hi a zia lo ka ti tak zet a. MZP Hqrs Champhai hruaitute hian an hmalakna hi titawp turin ka ngen a. Govt. Champhai College mai bakah Mizoram puma college zirtirtute leh zirlaite tan hma kan la mek a ni tih ka han hriattir nghal bawk e. KA LAWM E",Dated: 5 th Aug 24 5:01 PM,https://dipr.mizoram.gov.in/post/press-statement-of-hte-minister-pu-vanlalthlana |
"Mizoram Division, North East I Region chu President sawmnate semchhuak tura tih a ni.","1451/2024-2025 Aizawl, 05.08.2024: India ram President huaihawt Independence Day 2024, ""At Home Reception"" atana sawmnate chu keini Mizoram Postal Division, North East I Region chuan a sem hna pawimawh tak kan chang hi lawmawm kan ti a, He hun pawimawh leh chhinchhiahtlak tak hi August 15, 2024 ah Rashtrapati Bhavan, New Delhi ah neih tur a ni. Mizoram Postal Division, North East I Region chuan heng sawmna te hi a pawimawhna hriain, him tak leh a huntaka semchhuah anih theihnan theihtawpin hma kan la a. Hemi atana thawktur bik thlan chhuahte chu a kalphung leh ruangam te zirtirna pek annih angin sawmna hi a dawngtu tur hnenah him takin ni 02.08.2024 khan hlan a ni. A vawikhatna atan rampuma kawng hrang hranga hlawhtjinna changte leh, khua leh tui, an thiamna zawna thawhhlawktak te hnenah sawmna hi pek an ni a, Chung zingah chuan heng Doctorte, AYUSH lam thiamna neite, loneimite, zirtirtute, kawlpheta renchemna kawnga thawhlawkte leh Sorkar Scheme PM Awas Yojna, Svanidhi Yojna, PM Vishwakarma Yojna, PM Ujjwala Yojna te atanga hamthatna dawngte an tel dawn a ni. Heng mi entawntlak tak takte hi an thawhrimna nasa tak leh inpekna ah te an chhuanawm hle a, hetiang hun pawimawh leh chhinchhiahtlak taka an tel ve hi an lo thawhrim tawhna leh an inpumpeknaah India ramin lawmthu a sawina a ni. Mizoram Postal Division, North East I chuan hengmite hnena sawmna pe theitu kan ni hi kan inchhuangin, sawmnate hi uluk tak leh zah tak chunga pek a, a dawngtu leh sawmna pe tu lungawia siam hi kan thil tum a ni. Chumi hlenchhuak tur chuan, Mizoram Postal Division, North East I Region chuan sawmnate chu a thlenna tur dik leh a hun taka pe tura chanvo pawimawh tak kan neih kan han tihlawhtling thei hian hmasawnna zawnga kan inpumpekna leh ram tana chhawrnahawm kan nihzia a ti nghetin, kan laka beiseina leh rinna nghat tute kan chawimawi letna a ni.",Dated: 5 th Aug 24 4:54 PM,https://dipr.mizoram.gov.in/post/mizoram-division-north-east-i-region-chu-president-sawmnate-semchhuak-tura-tih-a-ni |
SCHOOL EDUCATION MINISTER HOVIN STATE WORKING COMMITTEE FOR TEACHERS’ DAY 2024,"1450/2024-2025 Aizawl, 05.08.2024: State Working Committee for Teachers’ Day 2024 chu vawiin khan an Chairman, School Education Minister Dr. Vanlalthlana hovin Directorate of School Education Directorate conference hall-ah kumin Teachers’ Day hman dan tur leh zirtirtute hmakhua kaihhnawih pawimawh dan sawiin a thukhawm. Meeting-ah hian kumina Zirtirtute Ni puala state pum huap leh district level a hmalakna tur hrang hrang chhawpchhuah te chu enho in pawm tlan a ni. Heng bakah hian National Foundation for Teachers Welfare (NFTW) Fund a sum thawh zat leh he fund atanga zirtirtu damlo leh natna khirhkhan tuarte tanpuina pek chungchang te, zirtirtu national leh state awardee lo ni thawhte chaiwmawi chungchangte sawiho a ni bawk. School Education Minister chuan zirna hmasawn zelna tura zirtirtute pawimawhna a sawi a. Zirna tihhmawsawn kawnga hnathawk kalkhawmte hnenah chuan state ah zirna quality tha siam a nih nan theihtawp chhuah turin a sawm bawk a ni. School Education Secretary Pu David Lalthantluanga chuan Mizo zinga ram pum leh state pum huap zirtirtu tha chawimawina – National leh State Award dawngtute chawimawi nachang hriat pawimawh a tih thu a sawi a. He hunah hian School Education Director Pu Lalsangliana chuan Mizoramin zirtirtu chhuanawm leh tha tak tak nei mahse National Award la thei tura hming thawh – recommendation lut a tam loh thu sawiin, hemi kawngah hian tan lak tul a tih thu a sawi tel bawk. Attachment Loading attachment...",Dated: 5 th Aug 24 4:32 PM,https://dipr.mizoram.gov.in/post/school-education-minister-hovin-state-working-committee-for-teachers-day-2024 |
KOLASIB-AH NATIONAL DEWORMING DAY 2024 SECOND ROUND KALPUI DAN TUR SAWI HO A NI,"1449/2024-2025 Kolasib Dated the 5th August, 2024: Vawiin khan Kolasib District Co-ordination Committee on National Deworming Day chu Kolasib Senior Chief Medical Officer Dr. RK Lalthlamuana hovin a office chamber-ah an ṭhukhawm a, National Deworming Day (NDD) Second Round 2024 kalpui dan tur sawiho a ni. Kolasib Senior CMO Dr. RK Lalthlamuana chuan rulhut vangin pumna leh thihna hial te pawh a thlen theih avangin rulhut hlo ei chu a pawimawh hle a ni, a ti a. Rulhut vanga hrisel lohna chi hrang hrang ven nana rulhut hlo ineitir nan te, kut sil fai leh chaw ṭha pawimawhna inzirtir nan te NDD chu hman ṭhin a nih thu sawiin, NDD hlawhtlin nana theih tawpa thawhpuitu Education department leh ICDS te chungah lawmthu a sawi. National Deworming Day hi kum tin vawi hnih, February thla leh August thlaah te hman ṭhin a ni a. Kumin National Deworming Day Second Round hi August ni 9, 2024 aṭanga hman ṭan tura ruahman a ni a. Naupang kum 1 aṭanga kum 19 inkarte chu rulhut hlo (Tab. Albendazole) eitir vek tur a ni a. Naupang kum 2 hnuai lamte chu mum chanvea eitir ṭhin niin, kum 2 chung lamte chu mum khat pek ṭhin an ni a. Rulhut hlo hi Anganwadi Centre, Schools leh College kallai te pek leh tura ruahman niin, chumia hmaihte chu an ina kal chilha pek leh turin ruahman a ni. Kumin NDD Second Round-a rulhut hlo pek tur atan hian Kolasib District chhungah kum 1 leh kum 19 inkar target 31500 an awm a. NDD Second Round bul ṭanna leh hawnna hun hi August ni 9, 2024-ah Tumpui Middle School, Kolasib-ah hman tum a ni a. Hemi ni hian District chhunga school, college leh anganwadi centre-ah te rulhut hlo inpek a nih dawn bakah, sikul kal lote chu ASHA te'n an inah kal chilhin an pe ang a. Target zinga tel si, hemi nia pek hman lohte tan August ni 16-ah Mop Up buatsaih a ni leh dawn bawk a ni. Kumin February, 2024 first round-ah khan Kolasib District chhunga target mi 31176 aṭangin mi 30665 chu rulhut hlo pek niin, hei hi 98.36% a ni. Attachment Loading attachment...",Dated: 5 th Aug 24 4:29 PM,https://dipr.mizoram.gov.in/post/kolasib-ah-national-deworming-day-2024-second-round-kalpui-dan-tur-sawi-ho-a-ni |
GPF ANNUAL STATEMENT (2023-2024) CHUNGCHANGA ACCOUNTS & TREASURIES THUCHHUAH,"1448/2024-2025 Aizawl the 5th August, 2024 : GPF Annual Statement (2023 - 2024) chungchangah Department-in zawhna tam tak nitin kan dawng thin a. Integrated Finance Management Information System (IFMIS) leh GPF Accounts-te chu thlunzawm chhoh mek anih avangin thil tam tak buaipui tur a awm a. Tih tur tul ang angte chu System Developer leh Accounts & Treasuries-a thawktuten nasa taka tan lain, tih tur leh siam rem ngaite siamthat mek zel a ni. Tih tur tul chi hrang hrang a la tam avang leh siam rem ngai a la tam avangin GPF Annual Statement hi kan ti chhuak hma thei dawn lo a ni tih kan inhriattir a ni. Engpawhnise, kumin chhung ngei hian GPF Annual Statement 2023-2024 tih chhuah ngei tumin Accounts & Treasuries chuan chak takin hma a la mek zel a ni.",Dated: 5 th Aug 24 4:25 PM,https://dipr.mizoram.gov.in/post/gpf-annual-statement-2023-2024-chungchanga-accounts-treasuries-thuchhuah |
WORKING COMMITTEE ON LENGPUI AIRPORT TEN AN REPORT BU CHIEF MINISTER HLAN,"1447/2024-2025 Dated Aizawl, the 5th August, 2024: Vawiin khan Pu Lalduhoma, Chief Minister hnenah Pu TBC Lalvenchhunga, Adviser to CM kaihhruai Working Committee on Lengpui Airport te chuan an thil zirchianna report bu an hlan. Chief Minister chuan, huntiam chhunga report fel fai tak in peih hman avangin ka lawm hle a, in report atang hian in thawhrimzia chiang takin a lang a ni, tiin Working Committee on Lengpui Airport te hi lawmthu a lo hrilh a ni. Committee chairman Pu TBC Lalvenchhunga chuan, sawrkarin huntiam min pek chhungin committee hian report kan peih hman a, Chief Minister hnena hlan erawh chu a zin a lo haw hun remchang nghakin vawiinah kan ruahman ta a ni, a ti. Working Committee Member Secretary Pu Vanlaldina Fanai, Commissioner & Secretary, GAD pawhin thusawiin, Working Committee hian Airport enkawl zel dan tur thutlukna a siam lova, thutlukna hi Council of Ministers kuta awm a ni. Committee hi chuan zirchianna a theih anga chipchiarin kan buatsaih a ni, a ti. Report thehluhnaah hian Pu Lalrohlua, Director, Aviation & Member, Working Committee chuan an zirchian dan presentation a pe a ni. Attachment Loading attachment...",Dated: 5 th Aug 24 3:36 PM,https://dipr.mizoram.gov.in/post/working-committee-on-lengpui-airport-ten-an-report-thehlut |
Lunglei Bawrhsapin Lunglei Sub-Headquarters YMA kutah BRNIPL & NHIDCL te'n CSR kal tlanga Sub-Headquarters YMA puala an pek Mahindra Bolero Camper a hlan,"1446/2024-2025 2024 Thlazing thla ni 5: BRN Infrastructures Private Limited (BRNIPL) leh National Highways & Infrastructure Development Corporation Limited (NHIDCL) te'n Young Mizo Association (YMA), Sub-Headquarters, Lungleiin ram leh mipui rawngbawlnaa an hman atana Corporate Social Responsibility (CSR) kal tlanga Mahindra Bolero Camper 4x4 an lei chu vawiin khan Lunglei District Bawrhsap Pu R. Lalṭhazuala chuan Lunglei Sub-Headquarters YMA hruaitute kutah a hlan. Thilpek inhlanna hun hi Lunglei DC Office tualah buatsaih niin, BRNIPL leh NHIDCL ai awhte leh Lunglei Sub-Headquarters YMA hruaitute an tel a. Bawrhsap Pu R. Lalṭhazuala chuan lirthei chabi leh lehkha pawimawhte chu Sub-Headquarters YMA President Pu K. Lalfakzuala kutah a hlan a ni. Lunglei District chhunga national highway kawngpui zauh leh siam ṭhat mek enkawltu NHIDCL leh an hnuaia contractor BRN Infrastructures Pvt Ltd te'n CSR aṭanga Lunglei Sub-Headquarters YMA hnena Mahindra Bolero Camper an pek hi ₹ 10,50,601/- man a ni. Attachment Loading attachment...",Dated: 5 th Aug 24 2:39 PM,https://dipr.mizoram.gov.in/post/lunglei-bawrhsapin-lunglei-sub-headquarters-yma-kutah-brnipl-nhidcl-ten-csr-kal-tlanga-sub-headquarters-yma-puala-an-pek-mahindra-bolero-camper-a-hlan |
LARSAP Dr. HARI BABU KAMBHAMPATI HOVIN “INTERNATIONAL CLOUDED LEOPARD DAY” HMAN A NI,"1445/2024-2025 A IZAWL; the 5 th August, 2024: Vawiin chawhma dar 11:00 khan Conference Hall, Dept. of Education, Mizoram University-ah Mizoram Larsap Dr.Hari Babu Kambhampati hovin “Protect the Elusive” tih thupuia hmangin International Clouded Leopard Day hman a ni. He International Clouded Leopard Day hi 4 th August a ni a, mahse he mi ni hi Sunday a nih avangin vawiinah programme hi hman a ni. Vawiin International Clouded Leopard Day pual programme hi Zoological Department, Mizoram University te buatsaih niin, Society for the Preservation of Endangered Carnivores and their International Ecological Study (S.P.E.C.I.E.S) leh Riahrun Tours ten an sponsored a ni. Vawiin Khawvel huap Kelrâl Ni (International Clouded Leopard Day) pual programme-ah hian thu sawiin, Larsap chuan Clouded Leopard (Kelrâl) hi ramsa vang tak a ni a, Mizoramin hetiang Ramsa kan la neih hi kan vannei hle a ni. Mizorama kan ramsa vang tak leh mang mai theih dinhmun a din mek te leh an chenna ramngaw humhalhna leh ven hi Mizoram mipui te mawhphurhna a ni a, kan ramngaw leh ramsa duhawm tak takte hi kan tu leh fa te tan I humhalh tlat ang u, tiin kalkhawm te a sawm. Larsap chuan vawiina Kelrâl Ni kan hman mek lai hian kan rilruah Mizorama ramsa leh nungcha hrang hrang, humhalh lova mang mai theih dinhmuna ding mek te, an hlutzia leh humhalh an tulzia min hriattir se, an chenna ramngaw pawh ti chereuh mai lova, duat taka enkawl a, humhalh tlat turin kan nih zawkzia a tharin min hriat nawn tir leh rawh se, a ti. Larsap Dr.Hari Babu Kambhampati chuan International Clouded Leopard day pual hian Mizorama Kelrâl leh ramsa dang te, kan ramngaw, lui leh nungcha dang te humhalhna kawnga thawktu zawng zawng te hnenah lawmthu sawiin, tha thlah lova kan ramsa leh ramngaw te humhalhna kawnga thawk zel turin Mizoram mipui te a ngen bawk a ni. Larsap hian “Conservation of Clouded Leopard in Mizoram” tih thupui hmanga Online slogan writing competition a lawmman dangtu :1st- Joseph Lalchhanchhuaha,2nd- Mesak B. Laltlanchhuaha leh 3rd- H. Zothanpuia te hnenah lawmman a sem nghal bawk a ni. Vawiin International Clouded Leopard Day pual programme-ah hian Vice Chancellor MZU, Dean, School of Life sciences, PCCF, EF&CC leh HoD, Department of Zoology ten thu an sawi bawk. Attachment Loading attachment...",Dated: 5 th Aug 24 2:17 PM,https://dipr.mizoram.gov.in/post/larsap-dr-hari-babu-kambhampati-hovin-international-clouded-leopard-day-hman-a-ni |
Khawzawl DC-in Focus DMU Khawzawl buatsaih “Distribution of Women Drudgery Tools” chu khuallian niin a hmanpui,"1444/2024-2025 Khawzawl, dated 5th August 2024 : Vawiin zing dar 11 khan Pu K. Vanlalthiana, Deputy Commissioner, Khawzawl chuan Focus, DMU, Khawzawl hnuaia “Distribution of Women Drudgery Tools” lo neitu hmeichhiate tan lo neihna hmanrua semna hun Focus Office, Khawzawl a buatsaih chu khuallian niin a hmanpui. Pu Vanlalruata Hnamte, DAF, in vawiin hun hi kaihruaiin, FOCUS, DMU Khawzawl report tlangpui a pe a, Khuallian Pu K. Vanlalthiana leh Pu Lalfakzuala Addl. DC in thu an sawi hnuah lo neihna hmanrua leh khawlte hi kuthnathawktu kalkhawmte hnenah sem chhuah nghal a ni. FOCUS, DMU-Khawzawl hi kum 2021 khan bul tan niin, line hrang hrang Agriculture, Horticulture, Soil leh Vety. ah te hma lain hna an thawk a. Loneitute thlai thar lamah leh sum lakluh lamah hma a sawn theih nan kawng hrang hrangin hma an lo la tawh thin a, sum pawh Rs. 9,94,87,620 bawr vel loneitute tan hman ral ni tawhin, lo leh huan chauh piah lamah loneitute chhawmdawl nan ar, vawk, kel leh sial te hmangin chhawmdawlna hi pek an ni tawh bawk. Khawzawl District chhunga chhungkaw 2000 chuangin chhawmdawlna leh hmasawnna hi an lo dawng tawh a ni. Attachment Loading attachment...",Dated: 5 th Aug 24 2:15 PM,https://dipr.mizoram.gov.in/post/khawzawl-dc-in-focus-dmu-khawzawl-buatsaih-distribution-of-women-drudgery-tools-chu-khuallian-niin-a-hmanpui |
"August 4 - 9, 2024-a ruah tam tak sur thei laka mipuite himna atana Lunglei DC aṭanga mipuite hnena hriattirna pawimawh","1443/2024-2025 2024 Thlazing ni 5: Vawiin khan Lunglei District Disaster Management Authority (DDMA) Chairman, District Bawrhsap Pu R. Lalṭhazuala chuan a hnuaia mi ang hian ruah tam tak sur thei laka mipuite himna atana hriattirna pawimawh a chhuah. ""National Forecasting Center, Indian Meteorological Department, Ministry of Earth Sciences, All India Weather Summary and Bulletin ni 03.08.2024-a chhuak chuan ni 04.08.2024 - 09.08.2024 inkar hian ruah tam tham tak sur thei a nih thu a tar lang a. Tin, khawchhin thlirlawkna aṭanga a lan danin ruah hi chawl lova sur thei a nih thu tar lan a ni bawk a. Lunglei mipuite kan him zawk nan a hnuaia thuchhuah leh hriat tur pawimawhte hi zawm turin kan inngenin kan inhriattir e: 1. Ni 04.08.2024 - 09.08.2024 inkara zin veivak turte tan kawng laka tan palh a awm theih avangin he'ngte hi zawm ni se: Tui thianghlim tam tawk tak pai tur a ni. Ei tur (biscuit, thei tui leh a dangte) tam tawk tak pai tel tur a ni. First Aid Kit (Nachhawkna, pum lam damdawi, etc.) ken tel ni se. 2. District Emergency Operation Center (DEOC) chu Order No.B. 13018/65/2023/DCLR dt 02.08.2024 hmangin ni 06.08.2024 thleng 24 x 7-a hawn a nih tur thu puanzar a ni tawh a, ni 09.08.2024 thleng kalpui chhunzawm a ni ang. 3. Harsatna tawk kan awm chuan bialtu Zonal Officer emaw, DEOC no- 0372-2322025/2323635-ah leh a hnuaia duty tar lante hi eng tik lai pawhin biak pawh theih reng an ni. Ni, duty hming, duty hun, phone number: 1. 05.8.2024 - Lalrinmawia - Night (7:00 PM - 8:00 AM) - 9774599816 2. 06.08.2024 - Jona Lalrunrempuia - Night (7:00 PM - 8:00 AM) - 9862126782 3. 07.08.2024 - F. Lalsangzuala - Night (7:00 PM - 8:00 AM) - 8258971793 4. 08.08.2024 - Lalpekhlua - Night (7:00 PM - 8:00 AM) - 8729824106 5. 09.08.2024 - V. Lalnunsiama - Night (7:00 PM - 8:00 AM - 7005657623 Attachment Loading attachment...",Dated: 5 th Aug 24 1:58 PM,https://dipr.mizoram.gov.in/post/august-4-9-2024-a-ruah-tam-tak-sur-thei-laka-mipuite-himna-atana-lunglei-dc-aanga-mipuite-hnena-hriattirna-pawimawh |
Lungleiah National Deworming Day 2024 August Round kalpui dan tur sawi ho a ni,"1442/2024-2025 2024 Thlazing ni 5: Vawiin khan Lunglei District Level Co-ordination Committee for National Deworming Day chu an Chairman, District Bawrhsap Pu R. Lalṭhazuala hovin Lunglei DC Conference Hall-ah an ṭhu khawm a. National Deworming Day (NDD) August Round 2024 kalpui dan tur an sawi ho. Bawrhsap Pu R. Lalṭhazuala chuan kumin February thlaa Lunglei District-a rulhut hlo pek beihpui thlak (National Deworming Day) kalpuiah target 98.80% laiin rulhut hlo an ei chu lawmawm a tih thu sawiin, tun August Round lo awm turah hian naupang tam zawkin an ei theih nan thawktute chu theih tawp chhuah turin a chah a ni. He hunah hian Lunglei District Immunisation Officer Dr K. Lalhmachhuana'n February Round-a NDD hman dan report pein, Hnahthial District chu medical lamah Lunglei District huam chhungah an la awm rih avangin NDD-ah pawh huam tel an ni tih a tar lang a. NDD August Round atana ruahmanna awm sate tar lang bawkin, member kal khawmte'n NDD 2024 August Round kalpui tur chungchanga thil pawimawh hrang hrang an sawi ho nghal a ni. National Deworming Day hi kum tin vawi hnih, February thla leh August thlaah te hman ṭhin a ni a. Kumin National Deworming Day August Round hi August ni 9 aṭanga hman ṭan tura ruahman a ni a. Naupang kum 1 aṭanga kum 19 inkarte chu rulhut hlo (Tab. Albendazole) eitir vek tur a ni a. Naupang kum 2 hnuai lamte chu mum chanvea eitir ṭhin niin, kum 2 chung lamte chu mum khat pek ṭhin an ni a. Rulhut hlo hi zirna in leh anganwadi centre-ah te pek leh tura ruahman niin, chumia hmaihte chu an ina kal chilha pek leh turin ruahman a ni. NDD 2024 August Round bul ṭanna leh hawnna hun hi August ni 9, 2024 (Zirtawpni) chawhma dar 11-ah Govt Mt Hermon Middle School, Ramthar, Lungleiah hman tum a ni a. Hemi ni hian Lunglei District leh Hnahthial District chhunga school, college leh anganwadi centre-ah te rulhut hlo inpek a nih dawn bakah, sikul kal lote chu ASHA te'n an inah kal chilhin an pe ang a. Target zinga tel si, hemi nia pek hman lohte tan August ni 16-ah Mop Up buatsaih a ni leh dawn bawk a ni. NDD February 2024 round-ah khan Lunglei leh Hnahthial District chhunga target mi 58,462 aṭangin mi 57,761 chu rulhut hlo pek niin, hei hi 98.80% a ni a. Kumin NDD August round-a rulhut hlo pek tur atan hian Lunglei leh Hnahthial District chhungah kum 1 leh kum 19 inkar target 60,532 an awm a ni. Attachment Loading attachment...",Dated: 5 th Aug 24 1:40 PM,https://dipr.mizoram.gov.in/post/lungleiah-national-deworming-day-2024-august-round-kalpui-dan-tur-sawi-ho-a-ni |
CHIEF MINISTER HOVIN MIZORAM STATE DISASTER MANAGEMENT AUTHORITY THUKHAWM,"1441/2024-2025 Dated Aizawl, the 5th August, 2024: Vawiin khan Mizoram State Disaster Management Authority (SDMA) te chu an chairman Pu Lalduhoma, Chief Minister hovin CM Conference Hall-ah an thukhawm. Chairman Pu Lalduhoma chuan, Cyclone Remal vanga chhiatna rawn endiktu Inter Ministerial Central Team ten an report an thehluh tawh thu leh Finance Ministry lama a awm mek thu a sawi a. Tanpuina engemaw zat chu min rawn pek kan beisei, a ti. Meeting hian SDMA sum leh pai dinhmun report te, inkaihhruaina ang zela an hman chhuah thin dan report te an ngaithla a. Tun hnaia DM&R hmalakna te pawh ngaithlain Mizoram hmun paruka lirnghing tehna khawl (Seismic Observatory) dah mek a nih thu te, kumin March atanga May thla thlenga leilung chhiatna vanga chenna in leh building dang chhia 5938 report a awm tawh thu te leh kumin chhunga disaster avanga nunna chan chhinchhiah mi 42 an awm tawh thu te sawi a ni. Meeting hian chhanchhuahna hmanrua leh leilung zirna tur hmanrua engemawzat lei an rel a. Hlimen leh Melthuma leiminin in leh lo a tihchhiatsak chhungkaw 41 te chen lailawkna tur siam a nih thute, Hlimen leh Melthuma hmun him tawk lova ngaih te umzui zel dan tur te an sawi a. Mihring chen tamna hmuna leimin thleng nasa thin tihnep nana tui luankawr leh thli paihdan mumal zawk zirtu tur study team din te pawh an sawi a ni. Heng bakah hian African Swine Fever vanga harsatna tawk chhungkua te tanpui dan tur pawh sawiin; mumal zawka chhawmdawlna an hmuh theih dan tur ruahmanna siam ni se, an ti. He meetingah hian Pu K. Sapdanga, DM& R Minister, Pu Vanlalhlana, PWD Minister, Pu C. Lalsawivunga, AH & Vety Minister, Pi Lalrinpuii, Health Minister, Prof. Lalnilawma, PHE Minister, Pu B. Lalchhanzova, FCS & CA Minister leh Dr. Renu Sharma, Chief Secretary, Pi K. Lalrinzuali Secretary, DM&R bakah members dang te an tel a ni. Attachment Loading attachment...",Dated: 5 th Aug 24 1:06 PM,https://dipr.mizoram.gov.in/post/chief-minister-hovin-mizoram-state-disaster-management-authority-thukhawm |
MAMIT MIPUITE HRIATTIRNA,"1440/2024-2025 Dated: Mamit the 5th of August, 2024 : India Metereological Department, Ministry of Earth Sciences, Government of India bulletin dt. 3.8.2024 in a sawi lawk danin Ni 4.08.2024 - 10.08.2024 chhung hian Mizoram hmun hrang hrangah ruah tam tak sur thei reng a nih avangin Mamit District chhungah pawh ruah sur nasa avanga chhiatna thleng thei laka fimkhur turin mipuite kan inchah a. He mi chungchangah hian mipui ti chiai thei thu belhchian dawl lo thehdarh mai mai lo tura fimkhur turin District mipuite kan inngen a. Chutihrualin ruahsur nasa in a nghawng theih leimin, tui loan, chenna in awngrawp tawh chhe mai theite lakah fimkhur leh zual turin kan in hriattir a. Hetiang chhiatna thleng thut thei laka lo inring lawk turin sawrkar kut ke zawng zawngte pawh kan inhriattir nghal a ni. Chhiatna thleng palh a awm chuan Mamit District Emergency Operation Centre -Phone No. 7627952928 ah hriattir vat tur a ni.",Dated: 5 th Aug 24 1:05 PM,https://dipr.mizoram.gov.in/post/mamit-mipuite-hriattirna |
SAITUAL BAWRHSAP THUCHHUAH,"1439/2024-2025 Saitual, the 5th August, 2024 : Saitual Bawrhsap Dr. Lalngura Tlau chuan a hnuai ami ang hian thu a chhuah: Independence Day 2024 Celebration Committee- in ni 25th July, 2024- a alo rel tawh angin Saitual District-ah Independence Day pualin ni 5 atanga ni 9 August, 2024 chhung hian faina Hapta hman tur a ni. Heng a hnuai ami te hi zawm theuh turin kan in ngen e:- 1. Saitual District chhunga Head of Office zawng zawng ten mahni Office/ Institution tihfai hnatlang koh theuh tur a ni. 2. VC, YMA, MHIP, MUP ten mahni area tihfaina kawngah a tul angin hma lo la se. 3. Saitual Town Area-a chhungkaw tinin mahni in leh a vel an tifai theuh tur a ni. Attachment Loading attachment...",Dated: 5 th Aug 24 1:00 PM,https://dipr.mizoram.gov.in/post/saitual-bawrhsap-thuchhuah |
HOME MINISTER HOVIN MIZORAM POLICE-TE HRILSELNA KAWNGA HMALAKNA 45 MINUTES FOR ALL RANKS OF MIZORAM POLICE KHUHHAWNNA HUN HMANG,"1438/2024-2025 Aizawl, the 5th August, 2024: State pum huapa Mizoram Police-te hriselna leh physical fitness intuaitharna bultan nan tukin dar 7:00 khan Home Minister Pu K. Sapdanga hovin 1st Battalion MAP Playground, Armed Veng, Aizawlah 'Train to Excel' tih thupui hmangin fitness parade, '45 Minutes for All Ranks of Mizoram Police' khuhhawnna neih a ni a; hemi rual hian Mizoram District hrang hrangah SP leh Battalion Commandant-te kaihhruaiin a khuhhawnna hun hman a ni bawk. Khuallian Pu K.Sapdanga chuan 45 Minutes for all ranks of Mizoram Police khuhhawnna puala kalkhawm Police rank hrang hrangte leh District hrang hranga programme hmangtute chibai bukin duhsakna a hlan a. Mizoram puma Police-te tana taksa sawizawi leh hrilselna lam hawi hmalakna 'fitness parade' bultan a ni chu hmasawnna tura intuaitharna mellung chhinchhiah reng tur a nih ngei a beisei thu a sawi a. Mizoram Police-te chu UT hunlai atang tawha hun rei tak chhung India ram Police-te zinga rinkai langsar leh hmingtha an lo nih tawh thin thu leh mipuite rinngam ni leh tura bultanna fitness parade, 'Train to Excel' thupui hmanga buatsaih chuan rahtha a chhuah ngei a beisei thu a sawi a. Rinngama hnathawk turin fitness tihpun a ngaih thu sawiin, kumin August ni 3 thlengin Police thi 77 chhinchhiah niin kum 50 hnuailam an ni tlangpui a, insun chhan ruihhlo leh a kaihhnawih natna do beihpui thlak a tul hle a ni, a ti a. Police-te chu Dan kengkawha mipui venghim tur an nih thu sawiin, rintlak ni turin khauh zawka kal a ngai a, hei hi ram leh mimal tana tha zawk tur a ni, a ti a. Police-te chu taksa sawizawi bakah ei tur hrisel ei tam tur leh ruihhlo laka fihlim tum tura fuihin, Armed Branch lam bik tan Battalion tinte chu parade leh physical training regular taka neih chhunzawm tum turin a chah a, enzui a nih tur thu a sawi bawk. Home Minister Pu K.Sapdanga chuan kumin Favangah Police Sports buatsaih a nih tur thu leh tunhmain Police-te chu infiamna lama hmahruaitu an nih thin thu tarlangin, MPL season hnuhnung bera champion Mizoram Police Team-te chhuanawm tiin, season kal mek atan duhsakna a hlan a. Infiammite'n fitness an neih that thu sawiin, Police lak runpuiah infiammite'n mit an lak leh ngei a rin thu a sawi a. Unit tina Sports Cell din ngaihven a that bakah Arm Drill leh Firing lamte uar thar a tul thu a sawi a. International leh Inter-state ramri depa awm kan nih avangin venhimna kalpui uluk a pawimawh thu sawiin, Police-te chu hmanraw hrang hrangte hmang thiam tura chahin Armed Battalion 8 te chu commando standard nei thei tura tanlak a tul thu a sawi a. Uniform chu taksa peng pakhat, zahawmna kengtu a nih angin mipui laka inlulin nana hmang lova hawihhawm taka duty hlen chhuah nana hmang turin a fuih a. Thil tisualtuin dan hnuaia hremna a hmuh theih nan hnuchhui kawngah fimkhur taka hmalak a tul thu sawiin, supervising officer-te chu case investigating officer-te hnaih taka vil reng turin a chah a. Criminal intelligence sang zelah hnuchhui nan cyber investigation system hman a ngaih avangin cyber crime unit tam leh lian zawk din a ngaih dawn thu a sawi a. Police-te chu dote hneh theih nan Criminal Law thar siamte bel taka hre turin a fuih a, Police indaihloh chhante uluk taka chhuia a tul anga hmalak tum a nih thu a sawi bawk. Pu K. Sapdanga chuan Police-te chu mipui him nana darkar 24 chhung hnathawk thin an nih thu leh mamawh huna che chhuak vat thei tura inring reng turin a fuih a. Out post leh beat post din tura dilna lut engemawzat a awm thu tarlangin, hengte hi sum dinhmun a that hunah ngaihtuah tum a ni, a ti a. Ram pawn atanga dan lova ruihhlo tawlh tam tham tak veivak leh man chhuah tur a awm reng thin chu veiawm tiin, hemi kawngah hian tanlak thar a tul thu leh beihpui thlaka a chhan tak chhuizuia zirchian a tul thu a sawi a. Mizoram Police-in Women Police a neih tlem thu leh mamawh belh a nih thu tarlangin, unarmed unit mai bakah armed unit lamah pawh mizo hmeichhia ralthuam famkima inthuam Sawrkarin hmuh a duh thu sawiin mizo nulate lo inring turin a sawm a. Hun hman chu hmasawn nana intuaithar bultanna a nih thu sawiin, Police hotute chu mipuite rinngam Police neih let leh theih nana hmahruaitu nih tum turin a ngen nghal bawk. Pu Anil Shukla IPS, DGP Mizoram chuan kalkhawmte lawmna thu sawiin, 45 Minutes for all ranks of Mizoram Police programme chu Home Minister-in a ngaihpawimawh em em Police-te hriselna tura hmalakna pawimawh tak a nih thu a sawi a. Tunhnai kum 5 kalta chhungin chawhrualin kumtin Police 126 te'n chhan hrang hrang avanga nunna an chan thu tarlangin, thihna tam zawkte thlentu laka fihlim thei tura tanlak a ngai hle a ni, a ti a. Nitin minute 45 zel taksa insawizawi nana kan hman phawt chuan taksa leh rilru hrisel kan nei thei dawn a, duty pawh tha takin kan hlen chhuak thei dawn a ni tiin, he programme hmang hian Mizoram Police hrisel, chak leh rintlak kan siam theih ka beisei a ti bawk. He hunah hian Pu Lalbiakthanga Khiangte IPS, IGP (L&O) chuan lawmthu a sawi a. Hemi hnu hian PT Master kaihhruaiin Physical Training Exercise neih chhunzawm a ni a. He hunah hian Senior Police Officer-te leh an hnuaia Police rank hrang hrang, an vaiin mi 500 vel an tel thei a ni. Attachment Loading attachment...",Dated: 5 th Aug 24 11:28 AM,https://dipr.mizoram.gov.in/post/home-minister-hovin-mizoram-police-te-hrilselna-kawnga-hmalakna-45-minutes-for-all-ranks-of-mizoram-police-khuhhawnna-hun-hmang |
MIPUITE HNENA HRIATTIRNA,"1437/2024-2025 Dated Serchhip, the 4 th August, 2024: Pu Paul L. Khuma, Deputy Commissioner & Chairman, District Disaster Management Authority, Serchhip District chuan a hnuai ami ang hian hriattirna a chhuah: India Meteorological Centre, Govt. of India in Bulletin dated 3 rd August, 2024-a a tỉh chhuah angin Mizoram hmun thenkhatah ni 5-7, August, 2024 chhung hian ruah nasa taka sur thei a ni a. Serchhip District-ah pawh he ruah sur tur hi dawng ve thei dinhmunah kan ding a; mipuite chiai lo turin leh Village Disaster Management Committee te pawh chhiatna thleng thei lakah lo in ring lawk turin kan in hriattir a. Mipuite pawh ruah sur nasa avanga chhiatna thleng thut thei laka fimkhur tur leh a hnuaia inkaihhruaina te hi zawm turin kan in hriattir a ni. Mahni in leh lote ruah sur nasa a dawl theih nan a tul ang a thawm that ngai laite thawm that tur a ni. Tui paihna leh tui luankawr te mumal taka siam tur a ni. Ruah sur avanga lei min thei laite hriat chiana fimkhur ni se. Tui hmun, lui leh ramhnuaiah te kal loh a tha. Ruah vanga eng (Power supply) neih loh theih anih avangin electric hmang thil te charge lawk theih a piang charge lawk a tha. Rikrum thila mamawh tur torch light, emergency light, first aid kit, tui thianghlim leh ei tur te lo in rin lawk a tha. Thu dik tawk lo leh belhchian dawl lo theh darh loh tur a ni a, lo theh darh an awm chuan D.M Act. 2005 hnusia hremna dan ziak angin an chungah action lak a ni ang. Chhiatna a lo thlenin Serchhip District Emergency Operation Centre (DEOC) No. 9862116104 emaw a hnuaia bialtu Zonal Officers hnenah a rang thei ang bera hriattir tur a ni.: Zone No. Designation of Zonal Officer Name of Officer with Contact No. Area to be covered Zone - I SDO (Sadar), DC Office Pi Rebecca Laldinmawii Hrahsel, SDO (S) Phone No: 8974736278 New Serchhip North, New Serchhip South, P&E, Chanmari Zone - II SDO(C) Thenzawl Pi Rebecca Laldinmawii Hrahsel, SDO(C), Thenzawl.Phone No: 8974736278 Thenzawl town, Buangpui,Neihloh, Zote South, Kanghmun South Zone III SDO(C) North Vanlaiphai Dr. Peter Malsawmtluanga, SDO(C),N.Vanlaiphai Phone No: 9612548585 North Vanlaiphai, Lungkawlh, Lungchhuan, Bawktlang, Sialsir, Chekawn Zone - IV Settlement Officer, LR&S Pu Gaston Vanlalhriatpuia, SO Phone No: 8974834840 Chhingchhip, Chhingchhip Mualpui, Kawnpui North, Kawnpui Zone V BDO, Serchhip Pu Zohmangaiha, Superintendent, DC's Office Serchhip (He will be the incharge officer until new BDO is posted) Phone: 9862324621 Rullam, Vanchengte, Sialhau, Hmunzawl, Thinglian, Ngentiang, Lungpho, Thentlang, Hmuntha, Khawbel Zone - VI BDO, East Lungdar Dr. Peter Malsawmtluanga, BDO E. Lungdar Phone No: 9612548585 East Lungdar, Sailulak, Leng, N.Mualcheng, Khawlailung, Piler Zone - VII SDC-I Pu Lalhruailiana Zote, SDC(I) Phone No: 8974196381 Baktawng, Chhuanthar Tlangnuam, Khumtung, Hualtu, Buhkang kawn, Hmawngkawn Zone VIII Addl.DC Lalrinzuala, Addl.DC Phone No: 9612226077 Chhiahtlang North, Chhiahtlang South, Field Veng. Vengchung, Dinthar, Hriangtlang Zone -IX District Organiser Vanlalduhi Ralte, District Organiser Phone No:9862116104 Hmar Veng, Chhim Veng, Darnam, Keitum, Bungtlang",Dated: 4 th Aug 24 9:52 PM,https://dipr.mizoram.gov.in/post/mipuite-hnena-hriattirna1722788522 |
MIPUITE HNENA NGENNA,"1436/2024-2025 Aizawl the 4th August, 2024: National Forecasting Centre, Indian Meteorological Department, Ministry of Earth Sciences-in All India Weather Summary And Forecast Bulletin dated August 3, 2024 hmanga thu a chhuah angin August, 2024 ni 4 aṭanga ni 9 inkarah Mizoram-ah ruah nasa tak (≥ 7 cm) sur thei dinhmunah a ding mek a, thlipui leh ruah thawk thei a nih bakah ṭek nasa tak tla thei a ni bawk. Tin, ruah nasa taka sur chhunzawm thei a ni bawk. Tin, August ni 12 thleng ruah nasa taka sur chhunzawm thei ni-a thlir lawk a ni bawk. Hetiang a nih avang hian chhiatna laka kan him theih nan chhungtin te a theih ang anga fimkhur lehzual turin kan inngen nawn leh a ni. Chhiatna thleng palha harsatna tawkte chu State Emergency Operation Centre (SEOC), Mizoram – 112/ 1070 (Toll Free) leh mahni District Emergency Operation Centre (DEOC)/D.C. Office ṭheuhte englai pawha biak pawh theih reng an ni a, rang taka hriattir tura ngen kan ni. Attachment Loading attachment...",Dated: 4 th Aug 24 8:43 PM,https://dipr.mizoram.gov.in/post/mipuite-hnena-ngenna1722784421 |
IMD in khawchhin a thlir lawk zulin Aizawl District Bawrhsapin Hrittirna pawimawh a siam,"1435/2024-2025 Aizawl, the 4th August 2024: Aizawl District Bawrhsapin Er Lalhriatpuia chuan IMD khawchin thlirlawkna zulin a hnuaia tarlan ang hian Aizawl district mipuite tana hriattur thuchhuah a siam. Indian Meteorological Centre, Ministry of Earth Sciences in a thuchhuah a siam angin Ni 5th August, 2024 atanga 9th August, 2024 chhung hian Mizoram hmun thenkhatah ruah sur nasa tura rin a ni a, 5th August, 2024 ah phei chuan ruahtui tam tham tak sur tura rin a ni. Hemi chungchangah hian mipuite chiai lo turin kan in hriattir a, amaherawhchu mipuite thlipui leh ruah thleng thut palhin a nghawng theih leimin, tui lian, saberekakhuangkaih leh chhiatna dang thleng thei laka fimkhur tur leh mahni in leh lo leh kan tui luan kawr leh tuichhe paihna te enfiah turin kan in ngenin kan in hriattir e. T in, sawrkar leh private company hnuaia kawng enkawltu ten mahni kawng chan theuh hmangtute an him tlan zawk nan leimin mai thei te, thingkung leh lung tlak mai hlauhawmte thian fai lawk turin kan in hriattir bawk e. Khuarel chhiatna a lo thlen in District Emergency Operational Centre Toll Free Number : 1077 hi engtik lai pawha biak pawh theih reng a ni a, engemaw vanga line tlang theilo a nih pawhin Zonal Officers list rawn thil anga mahni bialtu Zonal Officer te hnenah chhiatna thlen thu hriattir theih a ni ang.",Dated: 4 th Aug 24 8:36 PM,https://dipr.mizoram.gov.in/post/imd-in-khawchhin-a-thlir-lawk-zulin-aizawl-district-bawrhsapin-hrittirna-pawimawh-a-siam |
Hnahthial Bawrhsap Hriattirna,"1434/2024-2025 Dated Hnahthial, the 4th August, 2024: India Meteorological Department, Ministry of Earth Sciences, Govt. of India in Bulletin dt.3.8.2024-a a chhuah angin ni 4.8.2024 10.8.2024 (a bik in 5.8.2024) chhung hian Mizoram hmun hrang hrangah ruah tam tak sur thei reng a nih avangin Hnahthial District mipui te fimkhur turin kan in chah a. Hemi chungchangah hian chiaina tur a awm lova, chuvangin mi tumahin thu belhchian dawl lo theh darh loh tur a ni. Amaherawhchu chhiatna thleng palh ve thei a nih avangin Village Disaster Management Committee te a tul anga to inring lawk turin kan inhriattir a. Chhiatna thleng palh a awm a nih chuan District Administration/ DEOC No. 8798762758-ah hriattir tur a ni e. Attachment Loading attachment...",Dated: 4 th Aug 24 6:15 PM,https://dipr.mizoram.gov.in/post/hnahthial-bawrhsap-hriattirna |
Champhai Bawrhsap Hriattirna,"1433/2024-2025 Champhai, 4th August 2024: India Meteorological Department, Ministry of Earth Sciences, Govt.of India in Bulletin dt. 03.08.2024 a tihchhuah angin dt. 04.08.2024 (Sunday) - 10.08.2024 (Saturday) chhung hian Mizoram hmun hrang hrangah ruah tam tak sur thei reng a nih thu tarlan a ni a. Ruah tam tak sur thei laka Champhai District mipuite chhiatna theng thei lakah fimkhur turin kan in hriattir a ni e. Hemi avang hian mipuite chiai lo turin kan inhriattir a, mi tumahin thu belh chian dawl lo hemi chungchangah hian thehdarh loh tur a ni. Amaherawhchu, ruah sur avang hian chiatna thleng palh thei a nih avangin Village Level Disaster Management Committee te a tul anga lo inring lawk turin kan inhriattir a ni. C hutianga harsatna tawk kan awm a nih chuan eng tik lai pawhin Champhai District Emergency Operation Centre-9862767718/8974897293 ah biak pawh theih reng a ni. Tin, mahni bialtu Zonal Officers te hnenah a rang thei ang berin hriattir tur a ni. Attachment Loading attachment...",Dated: 4 th Aug 24 6:14 PM,https://dipr.mizoram.gov.in/post/champhai-bawrhsap-hriattirna1722775457 |
CORRIGENDUM (CHIEF MINISTER LEH UNION HOME MINISTER INKAWMNA PRESS RELEASE TIH DIKNA),"1432/2024-2025 Dated Aizawl, the 3rd August, 2024: Nimin date ni 2, August, 2024 a Chief Minister Pu Lalduhoma leh Union Home Minister te inkawmna Government Press Release, No 1415/2024-25 ah khan Chief Minister chuan Home Minister hnenah ""Home Ministry leh Manipur tlangmi mipuite aiawh ITLF hruaitute chuan inbiakna nei thei se thaa a hriat thu a hrilh"" tia ziah lan a ni a. Kha thu kha ziah sual palh a ni. An inkawmnaah hian Chief Minister Pu Lalduhoma hian Manipura tlangmi mipui zawng zawng te aiawh zo hruaitute nena inbe turin a ngen a, eng pawl hming mah lam bik a nei lo. Press Release thu tihsual palhah thupha kan chawi e.",Dated: 3 rd Aug 24 6:14 PM,https://dipr.mizoram.gov.in/post/corrigendum-chief-minister-leh-union-home-minister-inkawmna-press-release-tih-dikna |
SPORTS & YOUTH SERVICES MINISTER-IN INTER-COLLEGE BASKETBALL TOURNAMENT KHARNA HUN A HMANPUI,"1431/2024-2025 Aizawl, the 3rd August, 2024: Mizo Zirlai Pawl (MZP) leh Aizawl District Basketball Association (ADBBA) te tawngkawp buatsaih Inter-College Basketball Tournament kharna hun, Hawla Indoor Stadium-a neih chu Sports & Youth Services Minister Pu Lalnghinglova Hmar chuan nizan khan khuallian niin a hmanpui. Khuallian Pu Lalnghinglova Hmar chuan nakin lawka hna la zawng mai tur zirlaite chu zirna kawngah an thiam tawklo a nih pawhin skill training hrang hrangte zir tur leh ruihhlo laka fihlim turtein a fuih a. Sports chu intihhlimna mai nilo eizawn nana hman tlak a nih thu a sawi a. National level mai piah lamah World level-ahte Mizo tam zawk kan lan theih nana tanlak a ngaih thu sawiin, sports lama tuimite chu hmathlir tha tak neia sang tak thlen tum ngei turin a fuih bawk. He hun hi Pu C. Lalremruata, Vice President, MZP chuan kaihruaiin President Pu H. Lalthianghlima hnen atangin thusawi ngaihthlak a ni. Inter-College Basketball Tournament hi July ni 29 atanga August ni 2, 2024 chhunga khelh niin College leh University 7 te an tel a. Pachhunga University College (PUC) leh Hrangbana College (HBC) te'n final khelin HBC te an champion a, trophy, certificate leh pawisafai Rs 50,000/- an dawng a, PUC chu pahnihna niin, trophy, certificate leh pawisafai Rs 30,000/- an dawng a, Mizoram University chu pathumna niin, trophy, certificate leh pawisafai Rs 20,000/- an dawng a. Most Valuable Player (MVP) atan H. Lalhmachhuana, HBC chu thlan niin trophy, certificate leh pawisafai Rs 5,000/- a dawng bawk. Attachment Loading attachment...",Dated: 3 rd Aug 24 4:46 PM,https://dipr.mizoram.gov.in/post/sports-youth-services-minister-in-inter-college-basketball-tournament-kharna-hun-a-hmanpui |
Speaker-in Chalfilh bial MLA office Phullenah a hawng,"1430/2024-2025 Dated Saitual, the 3rd August, 2024: Tukin dar 10:30 am khan Mizoram Assembly Speaker Pu Lalbiakzama, Chalfilh bialtu MLA ni bawk chuan Phullenah Chalfilh bial MLA Office a hawng. He hunah hian Speaker chuan MLA chuh tura a rilru a buatsaih tan atanga a duhthusam pakhat, Bial chhunga MLA pisa dah a tihlawhtling thei chu lawmawm a tih thu a sawi a, amah vote tu mipuite chu a hlawhtlinna tura pawimawh tak an nih thu a sawi bawk a ni. MLA pisa chu bial mipuite ta a ni a, mipuite avanga he pisa hi piang thei chauh a ni tih a sawi a. Speaker chuan Chalfilh Bial pisa pui nihna phurchhuak tur khawpa a lo tangkai theihna turin tanrual puiah mipuite chu a sawm nghal a ni. Mizoram sawrkar thar chu mipui sawrkar a nih angin MLA zawng zawngte mahni bialah a tam thei ang bera awm tura beisei an nih bakah kawng tinrenga mipui ban phak a inchhawp hnaih hi sawrkar rilru a ni tih speaker chuan a sawi a, bial chhunga MLA pisa neih chu hemi kawnga an thil tum tihlawhtlingtu a nih theih thu a sawi. Khaw chhak chan lam, langa Aizawl dawr phaklohna huamchhunga hmun laili ber a nih avangin Phullen hi Bial MLA pisa hmun atan an thlang tih a sawi a, duhsak bik khua nei loin bial mipuite tana tha ber tura an ngaih avanga he hmun hi thlang an ni tih a tarlang. He pisa hawn tharina a tum bulpui ber chu bial mipui ban phaka indah a ni. Sawrkar kalphung atana ruahman chu mipui ban phaka awm maiah a tawp lo a, mipui vawn tura bante theh chhuak a, va vuantu leh an mamawhte tihsak tura “Ban a kaih Policy” hmanga mipui khaichhuah a ni tih Speaker chuan a sawi a. Chumi kawngah chuan mi harsa leh mi te ber pawh an harsatna hriatpui tumin, chutiang ti tur chuan mipui hnaih thei ang leh mi nawlpuite ngheng phaka an awm a ngai a ni. He pisa hian bial mipui ten Aizawl dawr tura an hun, tha leh sum tam tak an sen thin kha a su kiang dawn a ni tih speaker chuan sawiin, he pisa hi MLA chauh hman tur ni loin, bial chhung mi ten bial tana hnathawhna hmun ‘Bial mi te tana INPUI’ a ni dawn a ni tih a sawi bawk a ni. Chalfilh bial hi bial dangte tan pawha entawntlak ‘Model Constituency’ a siam a duh tih Speaker chuan a sawi a, Central leh State sawrkar department hrang hrangte dawrin project engemaw zat thehluh a ni tawh a, State department sum piah lamah Central Scheme leh Project chi hrang hrang atanga sum hai luh tumin he bial tan hian theihtawpin tan an la tih sawiin, mipuite ruahmanna (proposal) thehluhte pawh a changtu Department lamah theihtawpin an nawrzui thin a, an hlawhtlin theih nan Speaker chuan an beih zel tur thu a sawi. Pu Lalbiakzama chuan MLA Local Area Development Scheme (MLA LADS) hi mi zawng zawng tana tangkai tur hmasawnna ruhrel (asset) inhman tawm theih tur thil dinna tur a ni tih a sawi a. Awmze neia kalpui turin ruahmanna fel tak duan a ni a, a hlawhtlinna tura pawimawh ber chu bial mipuite an ni a, beiseina sang tak nei chungin a hlawhtlinna tura mawhphurhna mipuite kutah a hlan tih a sawi. Speaker chuan he Bial MLA pisa hi Chalfilh Bial mipui tan malsawmna tam tak thlentu a lo nih ngei a beisei thu a sawi bawk a ni. He hun hi Chalfilh Central Block President, Tv C. Lalremruata chuan kaihhruaiin, hunserh hi Pastor Lalbiaknungan a hmang a. Pu Lalrinawma chuan inhmelhriattirna hun hmangin, Office report hi Pu Lalhruaichhunga hnen atanga ngaihthlak a ni bawk. Speaker leh bialtu MLA ni bawk Pu Lalbiakzama, bakah hian Pu R. Lalthansanga, Pu C.Lalremliana (MPS), PS to Speaker, Pu Lalduhawma te pawhin thu an sawi a. Pu Lalthangmawia chuan lawmthu sawiin he hun hi a khar a ni. Attachment Loading attachment...",Dated: 3 rd Aug 24 1:40 PM,https://dipr.mizoram.gov.in/post/speaker-in-chalfilh-bial-mla-office-phullenah-a-hawng |
Champhai Addl DC in 1st International Mizoram Trade Expo a hawng,"1429-2024-2025 Champhai, 3rd August 2024: Vawiin khan Champhai Addl DC Pu K. Zorammuana chuan Zorun Events te buatsaih 1st International Mizoram Trade Expo chu Vanlallawma Indoor Stadium (VANIS), Champhai Kahrawtah a hawng. He hunah hian Pu K. Zorammuana chuan a Champhaiah a tum khatna atan International Trade Expo buatsaih a ni chu lawmawm a tih thu a sawi a. Trade Expo chu sumdawnna kawnga ngaihtuahna thar min petu, Mizo sumdawngte leh hnamdangte inkara inlaichinna tha siamtu ni se a duh thu a sawi bawk. Champhai Addl DC hian Mizoram awmna chu hmun pawimawh tak, Myanmar leh Bangladesh ramri ten an hual vel a ni, a ti a. Kaladan Multi-Modal Transport Transit Project (KMMTP) a puitlin hunah phei chuan khawmual leh tuipui kaltlangin Asia chhim chhak ram te leh Bangladesh tan India ram kawtchhuah a la ni thuai dawn a, he hun atan hian tun atanga inpuahchahna kalpui a ngai a ni, a ti bawk. 1st International Mizoram Trade Expo hi August ni 5 - 24 chhung hian Vanlallawma Indoor Stadium (VANIS) Ground Floor-ah neih a ni dawn a. Expo-ah hian ramchhung leh pawn atangin sumdawng engemaw zat an fuan khawm a, chawhma dar 10:00 atanga zan dar 08:00 thleng mipuite tlawh theiha hawn thin a ni ang. Attachment Loading attachment...",Dated: 3 rd Aug 24 1:20 PM,https://dipr.mizoram.gov.in/post/champhai-addl-dc-in-1st-international-mizoram-trade-expo-a-hawng |
SAITUAL NGO CO-ORDINATION COMMITTEE 2024 VAWI 1-NA NEIH A NI,"1428/2024-2025 Dated Saitual, the 2nd August: Ni 1.08.2024 (Thawhlehni) zan dar 7:15 pm khan Sub-Hqrs. YMA, Saitual Committee room-ah NGO Co-ordination committee 2024 vawi 1-na neih a ni. He committee hi Pu K. Lalthangvunga, Vice President, Saitual YMA-in kai hruaiin, thupui pawimawh tak tak an ngaihtuah ho a ni. He hunah hian Saitual District NGO Co-ordination committee body siam chungchang an sawi hova, OB leh Committee member-te an ruat nghal bawk a ni. Legal Awareness ni 16.8.2024 (Zirtawpni) a neih turah ruahmanna an siam nghal a, MUP, MHIP, YMA Branch tin atangin aiawh mi paruk theuh tel tura ruahman niin, District MUP OB, Sub-Hqrs. YMA OB, leh Sub-Hqrs. MHIP OB te tel tura beisei an ni. Saitual District NGO Co-ordination body Office Bearers leh Committee member-te siam a nih tak avangin, WhatsApp group siam rel a ni a, group siam hi Pu K. Lalremruata SYMA Asst. Secretary kuta dah a ni. He committee-ah hian Ruihhlo do chungchanga hmalakna tura ruahmanna siam a ni a, District Jail-a ruihhlo ngaite puala hmalakna tur neih a rem leh rem loh chungchang ngun taka an ngaihtuah hnuah, nei tura hmalak rel a ni. NGO Co-ordination committee hi a lian zawkin Chawnpui YMA Hall-ah ni 19.08.2024 (Thawhtanni) a koh tura rel a ni a. Ruihhlo dona atan hian hmalak ngai apiang bawhzui a, DC-a len luh bakah AIG Aizawlah lehkha siam tura hmalak tum a ni bawk. He hun hi Pu K. Lalremruata, Asst. Secretary-in tawngtainain a khar a ni. Attachment Loading attachment...",Dated: 2 nd Aug 24 6:46 PM,https://dipr.mizoram.gov.in/post/saitual-ngo-co-ordination-committee-2024-vawi-1-na-neih-a-ni |
ASF hrileng vangin Serchhip DC in inkhuahkhirhna thupek a tichhuak,"1427/2024-2025 Dated Serchhip, the 2nd August, 2024: Mizoram chhung District hrang hrangah vawk hri, African Swine Fever (ASF) avangin vawk tam tak thi tawhin engemawzat suat an ni tawh a. Serchhip District chhung khaw engemaw zat chu vawk hri lenna hmun, Infected Area ah puan an ni tawh bawk. Kan lo fimkhur nan leh hri leng zel tur ven nan vawk chungchangah inkhuahkhirhna tihchhuah a tul a. Pu Paul L Khuma, MCS, Serchhip District Magistrate chuan Section 163 of Bharatiya Nagarik Suraksha Sanhita, 2023 tlawh chhanin a hnuaia thupek hi a tichhuak. 1. Infected Area a puan khua te atangin vawk leh vawk sa lakluh leh lakchhuah khap tlat a ni a, vawk talh leh a sa zawrh pawh khap tlat a ni. 2. Serchhip District chhungah ram dang (Foreign countries), State dang leh Mizoram chhung District dang atangin Vawk, Vawksa leh Vawksa atanga siam eitur reng reng lakluh khap tlat a ni. 3. Serchhip District chhung khua leh khua emaw veng leh veng emaw-a vawk inlakpawh khap tlat a ni. 4. Vawk hrisel tha chauh talh tur a ni a. Vawk damlo reng reng talh tura sawngbawl loh tur a ni. 5. Vawk damlo leh thi reng reng chu A.H & Vety. Department thawktu te hnenah hriattir vat tur a ni a. Vawk thi reng reng uluk takin Disinfectant nen thuk taka phumbo tur a ni. Vawk thi reng reng bawlhhlawh paihna hmunah leh lui remchangah paih loh tur a ni. H e thupek hian thu leh awm hma chu Order chhuah ni - July 31, 2024 atanga thla 2 (two months) chhung a huam ang. He thupek zawm lo chu Section 223 of Bharatiya Nyaya Sanhita, 2023 dan hmangin hrem theih an ni ang.",Dated: 2 nd Aug 24 5:58 PM,https://dipr.mizoram.gov.in/post/asf-hrileng-vangin-serchhip-dc-in-inkhuahkhirhna-thupek-a-tichhuak |
Damdawi dawra CCTV vuah chungchanga Serchhip DC thupek,"1426/2024-2025 Dated Serchhip, the 2nd August, 2024: Serchhip District mipuite ruihhlo laka kan fihlim theih nan sawrkar in theihtawpin hma a la mek a. Serchhip District chhunga dan phal loha damdawi zawrh leh hralh a lo rem theih nan Paul L Khuma, MCS, District Magistrate, Serchhip District chuan Section 152 of Bharatiya Nagarik Suraksha Sanhita, 2023-in thuneihna a pek angin a hnuaia thupek hi August 1, 2024 khan a tichhuak. 'Serchhip District chhunga Schedule H leh Schedule X damdawi zawhna dawr (pharmaceutical store) zawng zawng ah CCTV vuah vek tur a ni.' He thupek zawm lo chu Section 223 of Bharatiya Nyaya Sanhita, 2023 dan hmangin hrem theih an ni ang.",Dated: 2 nd Aug 24 5:56 PM,https://dipr.mizoram.gov.in/post/damdawi-dawra-cctv-vuah-chungchanga-serchhip-dc-thupek |
South Tuipui bialtu MLA in Hnahthiala kawng chhe lai hmun tlawhin official-te kawmna hun a nei,"1425/2024-2025 Dated Hnahthial, the 2nd August, 2024: Vawiin chawhnu khan South Tuipui Bialtu MLA Pu Jeje Lalpekhlua chuan Hnahthial chhim lama National Highway- 54 kawng tla bal chu a hmunah tlawhin thuneitute nen hmalak dan tur an en ho nghal a. MLA hi Hnahthial District Bawrhsap Pi Rita Lalnunmawii Pachuau, Addl DC, Pu Zothanmawia Khiangte, NHIDCL, ABCI, Mathyans Construction, kawng chhuat bal chhak ram neitu te, Sub Hqrs. YMA hruaitu, Sub Hqrs., YMA leh Vigilance Committee hruaituten an tawiawm a ni. Kawng chhe lai enfiah zawh hian bialtu MLA hian department hrang hrang officials-te a office-ah kawmna hun a nei nghal a ni. Kawng chhiatna hmunah hian thil awm dan te thlir ho niin Hnahthial bypass kawng laitute chu an kawng enkawl lai chhe lutuk chu fur lai pawh ni se a theih ang anga thawm tha a, lirthei tang a awm palh pawh a tanpui nghal thei tura inring reng turin MLA Pu Jeje Lalpekhlua hian a hrilh a. NHIDCL lam pawhin kawng minna thlang lam-ah lei tawlh zel tur venna atan lungrem nghal an tum tih an hrilhin lung rem an zawh hma chuan emergency-a kal theih turin tuna kawng chhuat bal ko chhak lam hi laih nghal nise tiin thu an titlu ta a ni. MLA Pu Jeje Lalpekhlua chuan helai kawng chhuat bal chhak lam laih a nih theihna atana ram neitu, Pu FB. Vanlalruata te chhungkaw inphalnaah lawmthu a sawiin lirthei lian tlan phal a nih loh thu Hnahthial Superintendent of Police in thu an chhuah chu lirthei khalhtu tin ten zawm theuh thei se a duh thu a sawi bawk a ni. Hemi zawh hian bialtu MLA chuan a office-ah officers hrang hrang - District Fisheries Development Officer, District Horticulture Officer, District Civil Supplies officer leh District Sericulture Officer te chu hmuin an department tinte dinhmun, hmachhawp leh mamawh hrang hrangte chu a ngaithlaksak a. An hmachhawpte leh harsatna thlente chu a theih ang tawka lo sutkiang sak a tum thu sawiin department hotu tinte chu an hmalaknaah puih zel a in huam thu a hrilh nghal bawk a ni. Attachment Loading attachment...",Dated: 2 nd Aug 24 5:54 PM,https://dipr.mizoram.gov.in/post/south-tuipui-bialtu-mla-in-hnahthiala-kawng-chhe-lai-hmun-tlawhin-official-te-kawmna-hun-a-nei |
Champhaiah National Deworming Day 2024 thawhhnihna hman dan tur rel,"1424/2024-2025 Champhai, 2nd August, 2024: Vawiin Khan Naupang kum 1 atanga kum 19 inkar ten rulhut an pai lohna tura rulhut hlo pek beihpui leh rulhutin a nghawng thalote inhrilhhriatna hun, National Deworming Day (NDD), 2024 thawhhnihna chungchang ngaihtuahin Champhai District Level Coordination Committee on National Deworming Day (NDD) chu Pu VL Remliana, Champhai Bawrhsap kaihhruaiin DC Conference Hall-ah an thu khawm. Vawiin thutkhawmah hian National Deworming Day 2024 thawhhnihna August ni 9-a hman dan tur chungchang sawi ho a ni a. NDD 2024 pual hian BC Lalthlamuana English Academy, Champhai Kahrawt Vengah hun hman ni se tiin ruahmanna siam a ni a, Pu VL Remliana Champhai Bawrhsap chu khuallian niin Deworming Day hi a hawng ang. Naupang ten rulhut hlo an ei vek theih nan leh hmaih an awm loh nan thualnawnna hun (Mop-up Day) August ni 19, 2024 hian neih a ni dawn bawk a ni. Thutkhawmah hian Deworming Day hlawhtling taka neih a nih theih nan hian mipuite zirtirna local TV Channel - LCN leh CCN kaltlanga kalpui mek a ni tih tarlan a ni a. District chhunga naupang ten rulhut hlo an ei theuh theih nan hmalakna hi Health & Wellness Center, Primary Health Center leh Community Health Center te kaltlangin kalpui a ni ang. Damdawi eitu ten harsatna an tawh palh theih te veng turin Adverse Event Management Team din an ni a, hmalakna kalpui dan en zui turin Monitoring Team din an ni bawk. He hunah hian National Deworming Day 2024 thawhkhatna thlirletna pawh neih a ni a. Champhai District (undivided) chhunga sawrkar sikul (Govt & Govt Aided) 332, private school 106 leh Anganwadi 288-ah te rulhut hlo do beihpui hi kalpui a ni a, hei bakah hian naupang sikul kal lo te pawh he hmalakna hnuaiah hian telh vek an ni. NDD thawhkhatnaah khan rulhut hlo ei thei kum 1-19 inkar mi 52,318 atangin mi 51,623 te hnenah damdawi (Albendazole) pek an ni a, hei hi za zela 98.67% a ni. National Deworming Day 2024 thawhhnihnaah hian naupang 52,609 te hnenah rulhut hlo pek tum a ni. NDD Coordination Committee thutkhawmah hian Line Department hrang hrang: H&FW, Rural Development, W&CD, I&PR leh PHE Department atanga committee member-te an tel a ni. Attachment Loading attachment...",Dated: 2 nd Aug 24 4:51 PM,https://dipr.mizoram.gov.in/post/champhaiah-national-deworming-day-2024-thawhhnihna-hman-dan-tur-rel |
KOLASIB TOWN SANITATION TASK FORCE THUTKHAWMNA NEIH A NI,"1423/2024-2025 Dated Kolasib the 2nd August, 2024: Vawiin khan D.C. Conference Hall, Kolasibah ‘Kolasib Town Sanitation Task Force’ thutkhawmna neih a ni a. Pu Robert C. Lalhmangaiha, Deputy Commissioner leh Kolasib Town Sanitation Task Force Kolasib District Chairman nibawk chuan he hun hi a kaihhruai a ni. Chairman Pu Robert C. Lalhmangaiha chuan, Kolasib chu khawpui thang duang tak a ni a, a chhungah mihring cheng kan pung zel a, bawlhhlawh leh hnawmhnawk pawh a pung zel a, buaipui tham a ni tawh a ti a. Felfai leh tangkai tak a kan sawngbawl a pawimawh thu sawiin, mumal zawk a bawlhhlawh khawnkhawmte, a sawngbawl dan turte chu UD&PA department in theih tawp chhuahin hma an lak thin thu a sawi bawk. Vawiin thutkhawma hian felfai zawk a bawlhhlawh khawnkhawm dan tur chungchang leh vantlang mipuitena bawlhhlawh khawn man an chawi tur sawiho a ni a. Solid Waste Management Centre, Dihmuntlang chu mimal kut a hlan (out-source) a thuphung a pawm a ni a. Solid Waste Management Centre pan na a electric hrui (line) tibuai tu thing, kuhva kung leh oil-palm-in a tai theih chungchanga hmalak dan turte sawiho a ni. Kolasib khawpui tui tlan ber Tuichhuahen a lo thianghlim zawk nana hmalak dan turte leh ‘Save Tuichhuahen River Campaign’ chungchangah hmalak zel dan tur sawiho a ni a. Kolasib khawpui tui tlan te a lo thianghlim zawk theih nan septic tank mumal zawka a paih na hmun buatsaih dan chungchang sawiho a ni bawk. Solid Waste Management Centre, Kolasib hi Mizoram in ‘Model Solid Waste Management Centre’ ah puan nise tiin hma ala mek a. vanduaithlak takin Centre enkawlna tur hian Fund Allocation hranpa a dah anih loh avangin Directorate atangin Fund a hun takah an dawn loh chang a awm thu ngaihthlak a ni a. Thawktu hlawh leh bawlhhlawh thliartu (Sorter) te hlawh/lawmman tur pawh thla tina an buai thin thu ngaithlak a nibawk. Vawiin thutkhawm ah hian sawrkar official te, Pu J. Laldingliana, A/E UD&PA Department, Aizawl te, Pu Laldinthara, Waste Tech & Bio-energy Aizawl-te leh Kolasib khawpui huamchunga Village Council President te an kalkhawm a ni. Attachment Loading attachment...",Dated: 2 nd Aug 24 4:48 PM,https://dipr.mizoram.gov.in/post/kolasib-town-sanitation-task-force-thutkhawmna-neih-a-ni |
FOREST MINISTER-IN THE BOOK OF MIZORAM PLANTS TLANGZARH,"1422/2024-2025 Aizawl 2nd August, 2024 : Pu Lalthansanga, Forest Minister chuan vawiin khan Synod Conference Centre-ah Pu M. Sawmliana lehkhabu ziah The Book of Mizoram Plants, (Includes Wild Animal, Birds, etc.) 3rd Edition chu a tlangzarh. Lehkhabu tlangzarhtu Forest Minister chuan kan ram ngei a awm thlai hrang hrang, nauban, sava leh ramsa, rannungte tarlanna lehkhabu The Book of Mizoram Plants, Pu M. Sawmliana ziah tlangzarh theiha a awm chu lawmawm a tih thu sawiin thangthar lo la awm zel tur tan te, zirna sang leh zirbingna lama lehkhabu tangkai tak a nih ngei a beisei thu a sawi a. Forest department a thawkte'n dan hnuaia kan ram ramngawte an enkawlna-ah lawmthu sawiin kan ram hmasawnna ruhrel tithuanawptu ang hiala tunhma atanga mipuiin forest department an ngai thin chu pawi a tih thu a sawi a. Forest enkawlna chu India danpui concurrent list-a awm a nih avangin dan hnuaiah khuahkhirhna tha tak nen humhalh a ni a, chuvang chuan EF&CC department chu namnul mai chi a nih loh thu a sawi. Khualzahawm Pu H. Lalengmawia, IAS, Commissioner & Secretary pawhin thu sawiin lehkhabu tlangzarh tak chu taimakna leh tuichilhna nena khawrpum ngei a nihzia a lang chiang hle a ni tiin a ziaktu tumruhna chu entawn theuh turin kalkhawmte a chah a. Khawvel civilization bul tanna Scientific enquiry pawimawhna chungchang sawiin kan ram hmasawnna kalzel a pawimawh em em dilchhutna nei theuh turin leh kan ecosystem siamthatna kawngah ngaihtuahna seng turin kalkhawmte chu a chah bawk a ni. Lehkhabu tlangzarh tak ziaktu Pu M. Sawmliana hian Glossary of Botanical Names (1983), Some Mizo - Botanical and Zoological Names (1988), Mizo - Botanical and Zoological Names (1998), Forester's Field Guid for E&F Deptt., Mizoram (2009), Forester's Field Guide for Deptt. of Env. Forests & Climate Change, Mizoram (2017), The Book of Mizoram Plants (Includes Wild Animal, Birds, etc.) 1st edition (2003), The Book of Mizoram Plants (Includes Wild Animal, Birds, etc.) 2nd edition (2013), The Book of Mizoram Plants (Includes Wild Animal, Birds, etc.) 3rd edition (2024) te a buatsaihin a lo ziak tawh a ni. The Book of Mizoram Plants 3rd edition chhungah hian Plants - 1914 spp, Orchids - 343 spp, Wild Animals - 92 spp, Birds - 600 spp, Reptiles - 148 spp, Amphibians - 65 spp, Insects - 60 spp awmin thlalak lam Plants (Thlai) - 1710 nos, Orchids (Nauban) - 180 nos, Wild Animals (Ramsa) - 32 nos leh Birds (Sava) - 81 nos a awm a. Phek 563 a chhah niin Chapter 18-ah then a ni a. A man hi ₹ 3500/- a ni dawn a ni. Lehkhabu tlangzarh Programme hi Pu Lalnuntawma Fanai-in kaihruaiin Prof. Lalbiakdiki Hnamte, MZU chuan lehkhabu thlirlawkna a nei a. Pi Lalnunziri, Pu M. Sawmliana nupui chuan kalkhawmte hnena lawmthu sawina a nei a ni. Attachment Loading attachment...",Dated: 2 nd Aug 24 4:05 PM,https://dipr.mizoram.gov.in/post/forest-minister-in-the-book-of-mizoram-plants-tlangzarh |
"DDM-R AIZAWL, NABARD MIZORAM REGIONAL OFFICE-IN ORGAN DONATION PAWIMAWHZIA INZIRTIRNA A BUATSAIH","1421/2024-2025 Aizawl, the 2nd August, 2024: Naktuk August ni 3, 2024 a Indian Organ Donation Day, 2024 lo thleng tur denchhenin vawiin khan DDM-R Aizawl, NABARD Mizoram Regional Office chuan midang tana taksa peng hlan 'Organ donation' pawimawhzia inzirtirna hun NABARD Conference Hall, MINECO, Aizawl-ah 'Angdaan Jan Jagrukta Abhiyaan/Taksa Peng Pe la Nun Chhanhim Rawh' tih thupui hmangin an buatsaih. He hun hi Dr. Lalchhanhimi, Joint Director, Hospital and Medical Education, Health & Family Welfare Department chuan a hmanpui. Dr. Lalchhanhimi chuan nunna chhanhimna kawnga taksa peng pek a pawimawhzia a sawifiah a. Damlo taksa peng thlak mamawh te'n an mamawh an dawn theih nan hemi kawnga mipuite zirtir leh chiang zawka organ donation hmelhriattir a tul thu a sawi bawk. H e hunah hian Dr. Lalchhanhimi chuan taksa peng hrang hrang pek chungchang thuchah (informative pamphlet) tlangzarhin kalkhawmte hnenah sem chhuah a ni a. He program-ah hian zirlaite pawh telin organ donation pawimawhzia zirtir leh fuih tura ruahman quiz-ah an tel a ni. Programme hlawhtling tak hman niin, kalkhawmte'n organ donation chungchang chiang zawka an hriat bakah hemi kawnga pen chhuak thei turin phurna a pe bawk a ni. Attachment Loading attachment...",Dated: 2 nd Aug 24 3:17 PM,https://dipr.mizoram.gov.in/post/ddm-r-aizawl-nabard-mizoram-regional-office-in-organ-donation-pawimawhzia-inzirtirna-a-buatsaih |
ART & CULTURE MINISTER-IN PACHHUNGA UNIVERSITY COLLEGE-AH MIZO TOBUL CHHUINA INTERNATIONAL SYMPOSIUM ON MIZO ORIGIN : EXPLORING NARRATIVES OF ORIGIN AND MIGRATION A HAWNG,"1420/2024-2025 Aizawl, the 2nd August, 2024: Department of History, Pachhunga University College (PUC) leh Art & Culture Department-te tangkawp buatsaih Mizo tobul chhuina, 'International Symposium on Mizo Origin : Exploring Narratives of Origin and Migration' chu vawiin chawhma dar 10:30 khan Art & Culture Minister Pu C. Lalsawivunga'n Seminar Hall, PUC ah khuallian niin a hawng. Khuallian Pu C. Lalsawivunga chuan Mizo chanchin zirbing mi, mi thiam tak tak, zirtirtu leh zirlaite nena Mizo tobul chhuina International Symposium hman ho a ni chu lawmawm a tih thu sawiin, zirbingna buatsaih chuan Mizo history dik tak tarlan kawngah rah tha a chhuah ngei a beisei thu a sawi a. Mizo tobul leh thlangtlak dan chungchangah historian-te chhuizauna atangin thil hriat leh hmuh tur hrang hrangte awm bawk mah se, Sawrkar anga mizo tobul leh thlangtlak dan kimchang mumal taka puan a la ni lo chu veiawm a tih thu a sawi a. Ziaktu hmasate inpekna avanga Mizo chanchin hriat tur a awm chu lawmawm a tih thu sawiin, tunhnaiah thangtharte zingah Mizo chanchin chhuichian duhna, Mizo tobul leh thlangtlak dan kimchang hriat duh an awm chho zel chu lawmawm a tih thu a sawi a. Symposium buatsaih chu Mizo tobul leh thlangtlak dan kimchang chhuichianna remchang, mumal taka history chhui nan hman ni se a duh thu a sawi bawk. Art & Culture Minister chuan zohnahthlak hnam peng hrang hrangte tobul, thlangtlak dan leh khawsak zui zel dante dik taka kan hriat theih nan dawhkan atang mai nilo, uluk taka chhui turin a hmuna kalchilha zirchian a pawimawh thu sawiin, Sawrkar ang pawhin kan tobul leh thlangtlak dante kan neih a hun tawh a, hemi atan hian historian hmasa te'n sul an lo su tawh a, hemi behchhan hian tun aia fiah leh chiang lehzualin ziak ngeia dah theih tura tanlak a tul thu a sawi a. Ram hrang hrangah awm darh tawh mah ila, zohnahthlak vek kan ni a, kan tobul chiang taka kan hriat hi kan inunauna tih ngheh nan leh inpawhtlan nan a pawimawh hle a ni, a ti a. Hnam ziarang vawnhim leh zahpui lova chawilar deuh deuh a pawimawh thu sawiin, hnam anga kan bo mai loh nan kan hnam ziarangte kan chhawmnun zel a tul a ni, a ti bawk. S ymposium hawnna hun hi Dr. Esther Laltlankimi, Head, Department of History, PUC chuan kaihruaiin Prof. H. Lalthanzara, Principal, PUC in kalkhawmte lawmna thu a sawi a. Pu Alfred Zothansanga Sailo, Freelance Researcher-in Resource person chanchin tlangpui a sawi hnuah Resource person atana sawm 'Hmasang Pipute Chanchin' tih lehkhabu ziaktu Pu Liandova (Dadova), Letpanchaung, Myanmar chuan mizo tobul chhuina leh thlangtlak dan presentation bengvarthlak tak a pe a ni. Symposium hi chawhnu lamah Dr. Rohmingmawii, Associate Professor, Department of History, PUC kaihhruaiin neih chhunzawm a ni a. He hunah hian Pu Michael Lalthanmawia, Freelance Researcher, Pu C. Lalnunchanga (Taitea), Author & Novelist leh Dr. Lalrinnunga Hmar, Associate Professor, Department of History and Ethnography, Mizoram University te'n resource person thusawi behchhan thlirna tlangdang atanga ngaihdan hrang hrang awm theite an sawi bawk a; sawihona bakah zawhna leh chhanna hun hlawkthlak tak hman a ni. International Symposium on Mizo Origin: Exploring Narratives of Origin and Migration-ah hian Mizo history lama tuimite, College zirtirtu leh zirlaite an tel a ni. Attachment Loading attachment...",Dated: 2 nd Aug 24 2:30 PM,https://dipr.mizoram.gov.in/post/art-culture-minister-in-pachhunga-university-college-ah-mizo-tobul-chhuina-international-symposium-on-mizo-origin-exploring-narratives-of-origin-and-migration-a-hawng |
Khawzawl District-ah Vohbik tana Aids and Appliances endikna Assessment Camp neih a ni,"1419/2024-2025 Khawzawl, dated the 2nd of August, 2024: Deputy Commissioner Office Khawzawl leh Artificial Limbs Manufacturing Corporation of India te'n Khawzawl District chhunga Persons with Disabilities (vohbik) te tana an hmantur, Aids and Appliances endikna Assessment Camp chu ni 29.07.2024 atanga ni 1.08.2024 chhungin khaw hrang hrang ah an nei a. Assessment Camp ah hian DC Office, ICDS, Khawzawl, District Hospital Khawzawl te chuan ALIMCO atanga official leh technician lo kal te hi an tawiawm a ni. He assessment camp ah hian, Unique Disability Identity Card, Aadhar Card leh Income Certificate-te en dikin, tanpuina dawng tur te chu chhinchhiah an ni. ADIP Scheme, Ministry of Social Justice & Empowerment Govt. Of India hnuaia tanpuina an dawn theih hrang hrang te chu 1. Hearing Aid 2. Wheel Chair 3. TLM kit 4. Walking stick 5. Adjustable Crutch 6. Braille kit Khawzawl district atangin he tanpuina dawngthei hi mi 179 awm in, an aids and appliance dawn tur hi ₹14,24,446/- man a ni. Attachment Loading attachment...",Dated: 2 nd Aug 24 2:22 PM,https://dipr.mizoram.gov.in/post/khawzawl-district-ah-vohbik-tana-aids-and-appliances-endikna-assessment-camp-neih-a-ni |
Women & Child Development hmalaknain Thenzawlah thingphun hnatlang neih a ni,"1418/2024-2025 Dated Serchhip, the 2 nd August, 2024: Vawiin khan Thenzawl Common Poshan Vatika-ah 'Ek Ped Maa Ke Naam (A tree as tribute to my Mother) and Plant4Mother' hun hman niin thingphun runpui neih a ni. He hun hmanpuitu Women & Child Development Director Pi Zoramthangi Chhangte chuan 'Ek Ped Maa Ke Naam (A tree as tribute to my Mother) and Plant4Mother' hmalakna kal zelah Thenzawl ah hun an hmang thei chu lawmawm a tih thu a sawi a. “Kan ram leh khawvel pawhin a mamawh thing te hi boruak tha min petu an ni a, tunlai khawvela kan buaina lian ber boruak lum chho zel venna atana pawimawh ber a ni”, a ti. Thing leh mau te hian leilung luang ral tur a veng a, khuarel chhiatna thleng thei tam tak lakah vengtu tangkai a ni a, mihringte kan dam khawchhuah theihna tura thil pawimawh a nih avangin mipui thinlungah thingphun pawimawhna leh thingphun uar kan mamawh tawhzia tuhngheh a tul a ni, Director chuan a ti a. “Vawiina kan thing phunte hi kan tuchhuan lo la awm zel turte hnena kan thilpek theih hlu ber a ni tih hriain, tuna kan thing neih sa te humhalh chungin thingphun i uar sauh sauh ang u” tiin kalkhawm te a fuih a ni. He programme hi Women & Child Development Deputy Director Pi Sailopari’n a kaihruai a. Ek Ped Maa Ke Naam an kalpui zelnaah Anganwadi Centre tinah thei tiak phun uar tura hmalak mek a nih thu sawiin, nasa zawka thing leh thei phun uar kawnga hma kan sawn theih nan vawiin programme hi hman a ni, a ti. Thenzawl Forest Division DFO Pu Lalnungrenga pawhin thu sawiin thing leh thlai phun tam a tul thu leh kan ramin kan neih sa te ti chereu lova kan humhalh tlat a pawimawh thu a sawi a, tun atanga hma kan lak loh chuan nakin zelah kan tan a pawi dawn a ni, a ti. Thingphun hnatlang ah hian Serchhip District Programme Office leh Serchhip ICDS Project, Thenzawl Forest Division Thenzawl hnuaia thawktute bakah Thenzawl khuaa Anganwadi Workers leh Anganwadi Helper te pawh an tel a, thing tiak 60 chuang an phun a ni. 'Ek Ped Maa Ke Naam (A tree as tribute to my Mother) and Plant4Mother' hnuaia thing phun runpui hi July ni 22, 2024 khan Women and Child Development Minister Pi Lalrinpuii’n Sakawrhmuituaitlang, Sihphirah a lo hawng tawh a. He hunah hian Environment Forest & Climate Change Department te nen thawk hoin thing tiak 50 chuang an phun a ni. Attachment Loading attachment...",Dated: 2 nd Aug 24 2:03 PM,https://dipr.mizoram.gov.in/post/women-child-development-hmalaknain-thenzawlah-thingphun-hnatlang-neih-a-ni |
Serchhipa National Deworming Day hman dan tur rel,"1417/2024-2025 Dated Serchhip, the 2 nd August, 2024: Vawiin chawhma khan District Level Co-ordination Committee on National Deworming Day chu CMO Conference Hall, Serchhipah an thukhawm a. Serchhip District-a National Deworming Day hman dan tur an rel a ni. National Deworming Day hawnna hun hi August ni 9, 2024 ah neih tur niin vawiin meeting ah hian P&E Veng Anganwadi Centre ah neih ni se, tiin an rel a. Hemi ni ah hian naupang kum 1 atanga kum 19 inkarte chu rulhut hlo (albendazole) ei tir an ni dawn a. Serchhip District chhunga zirna in zawng zawng bakah Anganwadi Centre hrang hrangah ASHA te nena tangkawpin damdawi eitir vek tum an ni a, school kal tawh lo te pawh damdawi hi eitir vek tura ruahman a ni. August, 2024 chhung hian Serchhip District a naupang rulhut damdawi an pek tur zat bituk (target) chu 22,697 an ni. Sr.CMO Dr LP Malsawma kaihhruaina hnuaiah meeting hi neih a ni a. Serchhip District a National Deworming Day hman tawh thin dan report tarlan niin National Deworming Day hnunhnung ber February 2024-ah khan an target za zelah 97.7% an tlin a. February, 2023-ah 96.96%, August 2023-ah 99.35% an tlin a ni. National Deworming Day (NDD) hi naupang kum 1 atanga 19 inkarte hnena kum tin vawihnih (2) rampum huapa a ruala rulhut hlo (Albendazole) eitirna hunpui a ni a. India ramah kum 2015 khan State/UT 11 ah bul tan a ni a, a hlawhtlinna hmuh a nih hnuin India ram pumah February 2016 atang khan kumtin hman chhunzawm a lo ni ta a ni. Rulhut pai avanga natna hrang hrang thleng theite dona tur leh, thisen tlakchhamnate leh naupang than thu um bona turin National Deworming Day hi hman thin a ni. Attachment Loading attachment...",Dated: 2 nd Aug 24 1:48 PM,https://dipr.mizoram.gov.in/post/serchhipa-national-deworming-day-hman-dan-tur-rel |
Khawzawl DC hovin PM Vishwakarma chungchangah meeting nei,"1416/2024-2025 Khawzawl, dated the 2nd of August, 2024: Vawiin chawhma dar 11 khan DC Meeting Hall-ah India rama kutthemthiam leh thilsiam thiam te tanpuina leh khaichhuahna atana Central Sector Scheme, PM Vishwakarma chungchang meeting neih a ni a, Pu K. Vanlalthiana, Deputy Commissioner, Khawzawl chu chairman a ni. He meeting-ah hian Pu Elijah L.H. Sanga, Sub-Deputy Commissioner, Khawzawl chuan PM Vishwakarma scheme chungchang PowerPoint presentation a pe a. Presentation zawh hian sawihona hun hman a ni a, zawhna leh harsatna te thlen a ni bawk. DC Pu K. Vanlalthiana chuan meeting tel zawng zawng hnenah hun hlawkthlak tak an hman theih avangin lawmthu a sawi a, mipui hamthatna atan thawhhona tha tak a awm zel a beisei thu a sawi bawk. He meeting-ah hian Pu Lalfakzuala, Addl. DC, Pu Vabeimozachhi Chozah, SDO (Sadar), Common Service Centre, Khawzawl District Village Council Association leh Khawzawl Joint VC Association aiawhte leh President, Neihdawn, Village Council an tel bawk a ni. Attachment Loading attachment...",Dated: 2 nd Aug 24 12:22 PM,https://dipr.mizoram.gov.in/post/khawzawl-dc-hovin-pm-vishwakarma-chungchangah-meeting-nei |
"CHIEF MINISTER IN UNION HOME MINISTER, DoNER MINISTER LEH MI PAWIMAWH DANG TE KAWM","1415/2024-2025 Dated Aizawl, the 2nd August, 2024: Nimin August ni 1 khan Chief Minister Pu Laduhoma chuan New Delhi ah Union Home Minister Pu Amit Shah, DoNER Minister Pu Jyotiraditya Scindia leh mi pawimawh dangte a kawm. Chief Minister hian, tun hnaia Central sawrkarin raltlan (displaced persons) te tana Mizoram sawrkar Rs. 10 crore a rawn pek avangin lawmthu a sawi. Manipur harsatna tawh thuah Home Ministry leh Manipur tlangmi mipuite aiawh ITLF hruaitute chuan inbiakna nei thei se thaa a hriat thu a hrilh a. Pu Lalduhoma hian Manipur Chief Minister Pu Biren Singh-an Imphala zin tura a sawm thu pawh Pu Amit Shah hi hrilhin tihhlawhtlinsak a duh thu pawh a sawi a ni. Assam Rifle sawn chhuah chungchang pawh an sawidun a. Assam Rifle lamin an MoU tur an peih har avanga hmalakna a khawtlai tak thu sawi lan a ni. Home Minister hian, Ministry atangin officer lian pahnih ka rawn tir anga, anni hovin Aizawlah AR lam te nen lo sawidun leh ula, tiin hmalak zel dan tur a ruahmanna a lo hrilh a. A tahtawla an chhuah phei a tul tur thu pawh a sawi a ni. Chief Minister hian, Assam Rifle leh Mizoram sawrkar ngaihdan inhmu rem lo lai te a awm anih chuan inpawh taka sawiho an inpeih thu a hrilh ve bawk. Pu Amit Shah hian, Cyclone Remal tuartute endika rawn kal special team te report hi Finance lamah a la awm rih a, a rang lamin kan lo ngaihven anga, chhawmdawlna sum pawh engemawzat kan rawn pe ang che u, tiin Chief Minister hi a lo hrilh bawk. D oNER Minister Pu Jyotiraditya Scindia nena an inkawmnaah hian Serchhip district hospital sak dan tur re, Mizoram a oil palm chingtute chungchang leh Ministry of DoNER hnuaia Mizoramin pending projects a neih chungchang te an sawi a. Oil Palm chingtuten hlawk zawka an thar theih nan Mizoramah Samadhan Centre dah ve ni se. Huan neitute mamawh tui, leitha leh link road te titha ila, tuna an thar mek dan Hectare khata 7 Metric Ton atanga15 Metric Ton vel tal an thar chhoh theih dan tur dappui ni se, an ti. Bukvanneia a herna khawl hi an oil her chhuah phurhthlakna a thui tham avangin 'hloh' zelin an la kal nia sawi a ni a. Awmze nei zawka a kal theih nan Mizoramah Refinery hi din law law ni se thaa an hriat thu pawh an sawi a ni. Tuna hian DoNER Ministry ah Mizoramin a thehluh project inchiah (pending) mek 93 a awm thu leh heng atana sum ruahman zat chu Rs. 1716 Crore vel anih thu te, project inchiah rei zual te phei chu kum 24 a upa a nih tawh thute DoNER Minister hian Chief Minister hi a lo hrilh a. ""Project inchiah rei tawh tam tak, vawiina han kalpui atana fuh tawh lo te hi project tharin rawn thlak ula, ka lo pawmsak ang che u"" tiin a lo hrilh a ni. N izan vek khan Chief Minister hi Pu Tapan Deka, Director, IB chuan Mizoram House ah hmuin Mizorama hmalak dan tur thil te an sawi dun a ni. Delhi ah hian Chief Minister hian JICA hotute leh KMMTTP Contractor te pawh kovin an hnathawh mek leh hmachhawp awm te a sawipui bawk. Attachment Loading attachment...",Dated: 2 nd Aug 24 12:20 PM,https://dipr.mizoram.gov.in/post/chief-minister-in-union-home-minister-doner-minister-leh-mi-pawimawh-dang-te-kawm |
AMC WARD VI BY-ELECTION HRIATTIRNA,"1414/2024-2025 Aizawl, 01.08.2024: Pu Mark Lalthanliana, Municipal Returning Officer for By Election of Ward-VI, Aizawl Municipal Corporation chuan hnuai ami ang hian inthlan hriattirna a chhuah: (1) Aizawl Municipal Corporation Ward No. VI atan Corporator inthlanna neih a ni dawn; (2) Hemi atan hian nomination paper chu candidate emaw a proposer te’n Municipal Returning Officer hnenah a pisa - Office of the Addl. Deputy Commissioner, DC's Office, Aizawl ah 08.08.2024 dar 3:00 PM thleng, dar 11:00 A.M. leh 3:00 P.M. chhungin (public holiday tih lovah) a thehluh theih a ni; (3) A chunga hun leh hmun tarlanah hian nomination paper a lak theih a ni; (4) Nomination paper hi 9.8.2024 ah chawhnu dar 1:00 atanga dar 3:00 PM chhungin Office of the Addl. Deputy Commissioner, DC's Office, Aizawl ah endik a ni ang; (5) Candidate in hnukdawk duh chuan an in hnuhdawhna (notice of withdrawal) chu anmahni ngeiin emaw, an proposer emaw, an election agent te’n candidate in a authorise na lehkha ziak nen point no. 2 a tarlan hnenah 12.08.2024 chawhnu dar 1 PM rik hma in thehluh tur a ni. (6) August ni 22, 2024 ah dar 7:00 AM leh 4:00 PM inkarah vote thlak a ni ang.",Dated: 1 st Aug 24 6:22 PM,https://dipr.mizoram.gov.in/post/amc-ward-no-vi-by-election-hriattirna |
HEALTH MINISTER-IN KOLASIB DISTRICT HOSPITAL LEH PHC TE A TLAWH,"1413/2024-2025 Kolasib Dated the 1st August, 2024: Vawiin khan Health Minister Pi Lalrinpuii chuan District Hospital Kolasib a tlawh a, District hospital-a thawktute leh mi pawimawh te nen inkawmhona hun an hmang. Minister Pi Lalrinpuii chuan, Kolasib district chu a rang lama tlawh a tumna rei tawh mahse remchan lohna chhan hrang hrang avangin a tum anga a tlawh hma theih lo thu sawiin, vawiinah hriselna lama sawrkar hmunhma te leh thawktute a hmun ngeia a tlawh thei chu a lawmawm hle a ni, a ti a. District official te, doctor leh hriselna lama thawk tuten lawm taka an lo dawnsawn avangin lawmthu a sawi a. Kolasib District hospital dinhmun, building leh a thawktute a tak ngeia a hmu chu a hlawkthlak takzet a ni, a ti. Pi Lalrinpuii chuan Kolasib District Hospital chu OPD leh IPD a enkawl an neih atanga chhutin Aizawl leh Lunglei tih lohah Mizoram ah a san ber avanga ngaihtuah ngai bik nia a ngaih thu sawiin, 'Tun aia tam zawk Specialist te kan neih a, Ward pawh mumal zawka kan neih hunah chuan hmun dang pan ngai lovin damlo tam zawk in enkawl thei tawh dawn a ni' a ti a. Kolasib District Hospital a thawktuten mamawh an thlen tam tak chu tih nghal theih a nih laiin a then chu la nghah ngai deuh turte an awm thu a sawi. Minister chuan Doctor te lakah mipuiten beiseina sang tak an neih thu sawiin, an tawngkam chu damlote tan damna leh thlamuanna tling a ni a ti. Chutih laiin doctor thenkhat ruihhlo avanga hna thawk tha theilo an awm thin nia sawi awm leh zeuh thin chu pawi a tih thu sawiin, Doctor te leh nurse te chu taima taka an hna thawk chhunzawm zel turin a fuih. Minister chuan, Chief Medical Officer Office leh District Medical Superintendent Office tlawh kualin a hmunhma chungchang te, thawktu indaihloh chungchangte, khawl lama an indaihlohna leh an harsatna hrang hrang te chu a theih ang anga hma laksak a tum thu district hotute hnenah a sawi a. Damdawi In-a ward hrang hrang fang kualin Kolasib District Hospital sak lai mek chu a hmunah a en nghal bawk a ni. Minister tawiawmtu Pu Lalfamkima, Deputy Speaker leh MLA nibawk chuan, Kolasib District chu ramri depa awm anih avangin, sawrkarin a ngaihsak a pawimawh thu a sawi a. Kolasib District Hospital chu thenawm district te leh Mizoram State luhka motor kawngpuiin a paltlangna hmun a nih avangin damlo leh accident awm thut pawha pantu an awm thin thu a sawi a. Damdawiin sak lai mek a nih a vangin damlo ward enkawl a hautak thu leh thawktuten harsatna an tawh thin thu a sawi bawk. Health Minister hian Hospital sak mek a tlawh bakah hian Hospital a tana hman lai mekte leh OPD te a tlawh bawk a. Kolasib a panna kawngah Lungdai PHC leh Kawnpui PHC te bakah School of Nursing, Thingdawl a tlawh a. Kolasib Vengthar a Urban PHC dahna turte leh Venglai East a UPHC dahna tur hmun te a tlawh bakah Social Welfare Dept in Vengthar a Integrated Tribal Development Agency (ITDA) an sakna tur hmun te a tlawh bawk. Minister hi Pu Robert C. Lalhmangaiaha, Deputy Commissioner Kolasib te, Dr. Vanlalsawma, Principal Director, Health & Family Welfare Department te, Dr. Lily Chhakchhuak, Joint Director, Health & Family Welfare Department te, Pu David H. Lalthangliana, Superintendent of Police Kolasib leh official dang ten an tawiawm a ni. Attachment Loading attachment...",Dated: 1 st Aug 24 5:59 PM,https://dipr.mizoram.gov.in/post/health-minister-in-kolasib-district-hospital-leh-phc-te-a-tlawh |
Lunglei Bawrhsap Pu R. Lalṭhazuala'n Lungleia P&E office leh sub-station a tlawh,"1412/2024-2025 2024 Thlazing ni 1: Vawiin khan Lunglei District Bawrhsap Pu R. Lalṭhazuala chuan Power & Electricity Department hnuaia Lunglei Power Circle (LPC) Superintending Engineer (SE) office, Lunglei Power Maintenance Division-I (PMD-I) Executive Engineer (EE) office leh Lunglei Power Sub-Station te a tlawh. Bawrhsap hi Additional Deputy Commissioner Pu James Miahlung leh District Information & Public Relations Officer Pu C. Lalhruaitluanga te'n ṭawiawmin, P&E Lunglei Power Circle SE Er Lalrinmawia hovin PMD-I EE Er Lalnunpuii leh PMD-II EE Er Lalngaihsaka te'n an lo dawngsawng a. Office hmunhma leh 2x6.3 MVA, 33/11 kV Sub-Station, Lunglei te lo fanpuiin, khawl leh thawktu dinhmun te, an hna thawh dan hrang hrangte Bawrhsap hi an hrilhfiah a. Lunglei Power Division hnuaia khaw hrang hrangin kawlphetha hnianghnar zawka an hmuh theihna tura thil pawimawh hrang hrang leh hma lakna tur ruahmanna te an sawi ho a ni. He hunah hian mipui himna atan khaw chhunga kawlphetha hrui thlun hnaih lutuka in sak pumpelh a nih theih nana hma lak dan tur te sawi ho a ni a. Lunglei khawpui chhungah kawnghmang nei leh felfai zawka power, TV, telephone, internet, etc. hrui chi hrang hrang zam/thlun a nih theih nana hma lak dan tur rawtna te pawh sawi ho niin, a ṭul angin bawhzui ni se, tih a ni. Lunglei Power Circle hian Mizoram chhim lam district pali - Lunglei, Siaha, Lawngtlai leh Hnahthial district-te bialin, a huam chhungah hian consumer 66,949 an awm a. LPC hnuaiah hian division pali - Lunglei Power Maintenance Division-I (PMD-I), Lunglei Power Maintenance Division-II (PMD-II), Siaha Power Division (SPD) leh Lawngtlai Power Division (LPD) te awmin, PMD-I hnuaiah sub-division pali, PMD-II hnuaiah sub-division pathum leh SPD leh LPD hnuaiah sub-division pahnih ve ve, a zavaiin LPC huam chhungah sub-division office 11 a awm a ni. Lunglei Power Circle hnuaiah hian 132kV sub-station pahnih - Khawiva leh Kawmzawlah a awm a; 33kV sub-station 17 leh distribution transformer (DT) 680 a awm bawk a. Kawlphetha pekna hrui (electric line) sei/thui zawng chu heti ang hi a ni: 132kV lines - 181.550 km 33kV lines - 644.21 km 11kV lines - 1985.75 km LT lines - 931 km. Attachment Loading attachment...",Dated: 1 st Aug 24 4:50 PM,https://dipr.mizoram.gov.in/post/lunglei-bawrhsap-pu-r-lalhazualan-lungleia-pe-office-leh-sub-station-a-tlawh |
SMATEE CHUNGCHANGA H&TE (TECHNICAL WING) THUCHHUAH,"1411/2024-2025 1st August, 2024 : A hnuaia tarlante hi June ni 4, 2024 a tihchhuah State Medical and Technical Entrance Examination (SMATEE), 2024 kaltlanga Mizoram State Quota seat hrang hranga professional course hrang hrang zir theihna hnawhkhat tura candidate-te seat duhthlan thawh hnihna (second round choice filling) neih hnua provisional result a ni. Candidate-te duhthlan dan (choice & category) hi Mizoram State Council for Technical Education (MSCTE) hminga Technical Wing Office of Higher & Technical Education-in a tul anga inkaihhruaina leh zawm tur a pekte an paltlang hnuah online mode kaltlangin candidate-te ngeiin an fill-up a ni a. Seat emaw category thlan bik fill up-naah tihsual a awm chuan candidate-in mawhphurhna a la ang. Document dik lo thehlut emaw, category dik lo thlang emaw chuan an seat pek chu an hloh ang a, chu chu seat duhthlan leh hun (subsequent round of choice filling) atan telh leh a ni ang. Candidate-te hi Technical Wing Office-ah document enfiah turte leh security deposit Rs.5,000/- kengin July ni 30th-6th August, 2024 chhungin zing dar 10.00 atanga tlai dar 4.00 inkarah an in report tur a ni a, in report lote chu course zawm duh lo anga ngaih niin an seat chu a ruak anga puan a ni ang a, hei hi second round atana duh thlan theih turah chhawpchhuah a ni ang. Second round-a seat bangte chu Third round-ah duhthlan tura chhawpchhuah leh a ni dawn a, candidate a duh apiangte Third round-ah hian tel phal an ni ang. Result-te hi Department Website dhte.mizoram.gov.in ah a duh apiangte en theih turin tarlan zel a ni ang. Information for reporting at the reporting centre Reporting Centre : Technical Wing. Higher & Technical Office. Chaltlang Reporting Date : 30 th July - 06 th August, 2024, 10.00 AM - 4.00 PM Dated: 30 th July - 1 st August 2024 B.Sc (MLS) BSc (RIT) B.Sc (OT) B.Sc (Nursing) B.Pharm D Pharm Dated: 01 st - 02 nd August, 2024 BVSc & AH B.Sc (Seri) B.Sc (Horti) B.Sc (Home Sc.) B.Sc (Natural Farming) B.Sc (Forestry) B.Sc (Fishery) B.Sc (Agri) B.Sc (Nutrition & Dietetics) Dated: 05 th - 06 th August, 2024 B.Sc (Hospitality and Hotel Administration) Downtown University, (Private University) Original Documents required at the time of reporting:- 1. Birth Certificate 2. Class X Marksheet and Certificate 3. Class XII Marksheet and Certificate 4. Class XI Marksheet/ID 5. Caste Certificate 6. Residential Certificate of Mizoram 7. SMATEE - 2024 Admit Card 8. Father's Voter ID 9. Mother's Voter ID 10. Migration Certificate II. AadhaarCard / Pan Card 12. Security deposit Rs.5,000 13. Parent Appointment letter for cat 3 & 4 (if their parents are working under Mizoram / Central Government)",Dated: 1 st Aug 24 4:45 PM,https://dipr.mizoram.gov.in/post/smatee-chungchanga-hte-technical-wing-thuchhuah1722510946 |
Mamit Bawrhsap-in DIPRO Mamit leh MJA Mamit inkawm hona hun a hmanpui,"1410/2024-2025 Dated: Mamit the 1st of August ,2024: Vawiin khan Pu Jacob Lalawmpuia, Mamit Bawrhsap chuan DC Chamber-ah DIPRO Mamit leh MJA Mamit te inkawm hona hun a hmanpui. DC chuan MJA-te nena thawh hona tha an neih chhunzawm zel a duh thu sawiin, sawt zawka thawh ho tlan dan ngaihtuah a tul tih a sawi. Thu thar la khawmtute chu ram hma sawn nana din hmun pawimawh tak chelhtute an ni tih hrilhin monitoring role uluk taka thawk turin a sawm. He inkawm hona hunah hian DC leh MJA member-te chuan hma sawnna lam pana thawh ho dan kawng te an sawi ho bawk. Tunah hian Mamit MJA-ah hian member pariat an awm mek. Attachment Loading attachment...",Dated: 1 st Aug 24 4:31 PM,https://dipr.mizoram.gov.in/post/mamit-bawrhsap-in-dipro-mamit-leh-mja-mamit-inkawm-hona-hun-a-hmanpui |
SRICITY HMUNA HNATHAWH CHUNGCHANG,"1409/2024-2025 Dated: Mamit the 1st of August, 2024: Governor of Mizoram chuan Sricity, Andhra Pradesh hmuna Mizo thalaite tana hnathawh tur a zawnpuina kalzelah RK Enterprise, Sricity, Tada, SPSR Nellore, Andhra Pradesh chuan a hnuaia a tarlan ang hian hnathawk tur ala dawn a, he hna dil duh leh ngaihven duhte tan a hnuaia MYC in Google link myc.mizoram.gov.in leh Mizoram [email protected] ah in register theih a ni. Interview hun leh a hmun chu inhriattir leh a ni ang. Hna lak tur zat : 300 employees for AP Plant. Mipa leh Hmeichhe tan, kum 19-25 inkar, thiamna ngai 10th, inter (+2), B. Com, BA te tan ngaihven theih a ni a. Hlawh hi 24 days tan 12,500/- leh 26 days tan 14/500/- a ni ang. Hrechiang duh leh ngaihven duh dan Deputy Commissioner Office leh DIPRO, Office Mamitah te Office hun chhungin ngaihven theih a ni.",Dated: 1 st Aug 24 4:28 PM,https://dipr.mizoram.gov.in/post/sricity-hmuna-hnathawh-chungchang |
Hnahthial District sports Committee Meeting thukhawm,"1408/2024-2025 Dated Hnahthial, the 1st August, 2024: Vawiin chawhnu dar 02:00 khan Hnahthial DC Meeting Hall-ah Deputy Commissioner, Pi Rita Lalnunmawii Pachuau hovin District sports committee meeting neih a ni. He thutkhawmna, Pi Rita Lalnunmawii Pachuau kaihruaiah hian District sports association hrang hrang chungchang agenda thawh khawmte sawihona neih a ni a. Annual fee payment chungchang leh Annual Action plan bakah Independence day, 2024 tournament lo thleng tur atan a sports association hrang hrangte mamawh funding sanction tur zat rel ho a ni. Thutkhawmnaah hian Hnahthial District Sports Association hrang hrang - Boxing, Body Building, Carrom, Judo, Table Tennis, Hockey, Chess, Karate, Badminton, Football leh Tennis aiawh member-te an tel a ni. Attachment Loading attachment...",Dated: 1 st Aug 24 4:19 PM,https://dipr.mizoram.gov.in/post/hnahthial-district-sports-committee-meeting-thukhawm |
SCOUT & GUIDE STATE EXECUTIVE MEETING NEIH A NI,"1407/2024-2025 Aizawl, 1.8.2024: Vawiin chhun khan Directorate of Sports & Youth Services hall-ah Mizoram Bharat Scouts & Guides State Executive Meeting neih a ni a. Kumin kum tawp a Mizoram in North East Mini Jamboree tum 8-na a thlen tur chungchang an sawiho. 8th North East Mini Jamboree hi National Headquarters chuan October thla a Mizoram-a nghah a lo rel tawh a. Remchan zawkna avangin a neih hun tur hi vawiin meeting-ah hian November ni 22-28, 2024 atan dawn ni se tiin a rel a ni. North East Mini Jamboree-ah hian mi sang chuang India hmarchhak state hrang hrang atangin Scouts & Guides kal khawm tura beisei a ni a. State Executive Committee chuan Organising Committee a din nghal a. State Council meeting ni 7th August, 2024 (Wed) Chief Minister Conference Hall-a neih turah State Executive meeting-ah thurel thenkhat hi thlen a pharh nise tiin rel a ni bawk. Vawiin Mizoram Bharat Scouts & Guides State Executive Meeting hi State Chief Commissioner Pu H. Lalhmingthanga chuan a kaihruai a, State Secretary Pu Lalngilneia Colney in hmalakna hrang hrang report a pein, Pu Lalthangmawia, State Treasurer in sum report a pe a ni. Attachment Loading attachment...",Dated: 1 st Aug 24 3:08 PM,https://dipr.mizoram.gov.in/post/scout-guide-state-executive-meeting-neih-a-ni |
"SCHEDULE OF BY-ELECTION TO WARD NO. VI UNDER AIZAWL MUNICIPAL CORPORATION, 2024","1406/2024-2025 Aizawl the 1st August, 2024: Aizawl Municipal Corporation huam chhunga Ward No. VI Corporator, Pu John Zosangliana Ralte thihna avanga seat ruak hnawhkhat turin State Election Commission chuan ni 22, August, 2024 (Ningani) hian By-Election a buatsaih dawn a ni. 1. AMC Constituency : A hnuaia tar Ian ang hi Ward No. VI, AMC in a huam chin locality te an ni a. Tin Ward No. VI hi Aizawl Municipal Corporation Inthlanpui 2021 a neih ah khan General seat a ni a, tun tum By-Election ah pawh hian a la ni zel ang. SI. No. WARD NO. CONSTITUENT LOCALITIES No of Seat 1 VI/1-Chanmari West 1 WARD No. - VI (General Seat) 2 VI/2-Edenthar 1 3 VI/3-Hunthar 2. Identification of Electors : Vote thlak turte chuan an nihna ti chiang turin Election Commission of India-in a siam EPIC an keng ngei tur a ni a, an nei lo a nih chuan an nihna chiang taka hriat theihna Identity Card dang State Election Commission, Mizoram-in Order hmanga a tih chhuahte zinga mi an keng tur a ni. Vote thlak a nih dawnin vote - 'neitu dik tak a ni' tih chian theih a nih loh chuan vote an thlak thei lo ang. 3. Dan leh thupek : Inthlanna felfai leh muanawm kan neih theih nan dan leh thu pek keng kawh turin District Magistrate leh Superintendent of Police, Aizawl District te beisei an ni a. Eng thil mahin Inthlanna hi a ti buai tur a ni lo. A tul a nih chuan Polling Station ven him ngai bikte an thlang chhuak ang a, ven himna kawngah hmaih nei loin hma an la tur a ni. 4. Election Officials : Deputy Commissioner, Aizawl District chu District Municipal Election Officer atan ruat a ni a, Inthlanna buaipuitu atan Sawrkar hnathawkte chu Municipal Returning Officer, Asst. Municipal Returning Officer, Presiding Officer, Polling Officer leh Counting Officials atan ruat an ni ang. 5. Conduct of Officials : State Election Commission chuan inthlan buatsaihnaa mawhphurtute chu duhsak bik leh hlauh bik emaw an neih a rem ti lo a , a lai thei ang bera hna thawk tura beisei an ni. An vai hian inthlan zawh hma chu State Election Commission hnuaiah deputation-a kal anga ngaih an ni a, Commission kaihhruaina leh thu neihna hnuaiah an thawk a ni. 6. Electronic Voting Machine (EVM) : Sub-section (i) of Section 37 of the Mizoram Municipalities Act, 2007 as amended-in a sawi angin he By-Election to Ward No. VI under Aizawl Municipal Corporation, 2024 ah hian Electronic Voting Machine (EVM) hman a ni ang. 7. Polling Station : Aizawl Municipal Corporation hnuaia Ward No. VI ah hian Polling Station 10 (sawm) a awm ang. 8. Indelible Ink : Vote thlak nawn leh mi aia vote thlak tumte ven nan vote thlaktute kut vei lam zungchal tin leh vuna kai telin Indelible Ink tah vek tur a ni ang. 9. Common Election Camp : Party worker-te inkara boruak thalo pumpelh nan Polling Station bulah Political Party-te leh Candidate-te awm khawm nan Common Election Camp pakhat chauh siam phal a ni a, he camp hi mawlmang thei ang bera siam tur a ni. Flag te, Poster te, Symbol te leh thu ziak, Political Party emaw Candidate lam kaihhnawih ziahna eng mah tar loh tur a ni. He Common Election Camp-ah hian party tinte pawm tlan theih tur, tualchhung mi (NGO/MPF) te duty tur a beisei an ni. 10. Term : Aizawl Municipal Corporation Term kum nga (5) kal mek chu chhunzawm zelin, he inthlana Corporator thlan tlin pawh hian Aizawl Municipal Corporation Term hman mek thleng hi a awh ang. 11. Model Code of Conduct : Model Code of Conduct chu tun atang hian Ward No. VI within Aizawl Municipality huam chhhungah hman tan nghal a ni a. He Model Code of Conduct hian Political Party zawng zawng te, Contesting Candidate zawng zawng te, Minister te, MLA te leh Aizawl Municipal Corporation inthlannaa inhnamhnawih Public Servant te a huam ang. 12. Schedule of Election : Hetiang hian By-Election to Ward No. VI under Aizawl Municipal Corporation, 2024 - Schedule of By-Election chu a siam a ni: 1 Announcement of Schedule of Election by State Election Commission, Mizoram & Returning Officer 01.08.2024 2 Last Date for Filing of Nomination 08.08.2024 (Thursday) (till 3:00 P.M.) 3 Scrutiny of Nominations 09.08.2024 (Friday) (1:00 P.M-3:00 P.M) 4 Last Date for withdrawal of Candidature 12.08.2024 (Monday) (till 1:00 P.M.) 5 Allotment of Symbols & Display of Contesting Candidates 12.08.2024 (Monday) (2:00 PM onwards) 6 Poll Date 22.08.2024 (Thursday) (7:00 A.M - 4:00 P.M) 7 Counting of Votes 26.08.2024 (Monday) (10:00 A.M. onwards) 8 Re-Poll (if necessary) 23.08.2024 (Friday) (7:00 A.M - 4:00 P.M) 9 Date by which Election process shall be completed 28.08.2024 (Wednesday) 13. Ngenna : State Election Commissioner, Mizoram chuan inthlanna him, fel fai leh muanawm kan neih theih nan inthlanna buaipuitu, Political Party te, Media te, NGO te leh mipui tawiawmna a ngen a. Mipui duh thlanna kal tlanga tualchhung inrelbawlna tha tak kan neih theih nana theih tawp chhuah theuh turin mitin te a sawm a. Poll Day, ni 22 August, 2024 hian AMC Ward No. VI huam chhunga mipui vote nei zawng zawng te chu vote thlak theuh turin a sawm a ni.",Dated: 1 st Aug 24 2:55 PM,https://dipr.mizoram.gov.in/post/schedule-of-by-election-to-ward-no-vi-under-aizawl-municipal-corporation-2024 |
Siaha District-a vawk thi leh damlote sawngbawl dan tura District Magistrate thuchhuah,"1405/2024-2025 Siaha the 1st August, 2024: District Magistrate mawhphurhna chelh mektu Addl DC Pu Abraham Beirazi Khithie chuan African Swine Fever (ASF) avanga vawk thì leh damlote sawngbawl dan turah a hnuaia tarlan ang hian thupek a chhuah. ORDER Mizoram pumah Vawk pul hri, African Swine Fever (ASF) vangin vawk tam tak an thi tawh a, an thi mek a, an la thih zel rin a ni. Mi thenkhat ten an vawk vulh thi te dai hnaiah te, lamlian thlangah te, kawr leh luiah te an paih thin a, hei hian mipui tan harsatna namen lo a thlen a, a uih rimchhiat bakah kan tui tlan luia a thli a luh chuan mihring hriselna atan pawha harsatna thlen thei a ni. Tin, African Swine Fever (ASP) vanga vawk thi, phum that loh hian, ramsa dang ah kai chhawn theih a ni bawk a. Kum 2022 ah pawh Sanghal ten an kai tih hriat a nih kha. Chuvangin kan District chhunga vawk thi leh damlo te sawngbawl dan tura hmalak hi kan tih makmawh a ni. 1. Khua leh veng tina vawk vulh zawng zawngte chu VC hriatpuinain registration kimchang taka tih vek tur a ni. Hetah hian mahni huan leh farm-a vulhte pawh a huamtu VC-ah zel registration an ti vek tur a ni. Henga registration nei lote chuan khawiah mah an vawk note leh a sa an hralh chhuah theih lohna turin VC-te'n certification system hmangin felfai takin hma an la ang. 2. Vawk thi tha taka phum an nih ngei theih nan, vawk thi reng reng chu VC-te hriatpui lova phum leh tih ral phal a ni lo a, a phumna kawnga harsatna neite chu VC-te kaltlangin sawrkarin a tanpui ang. Vawk vulhtu zingah miharsa zawk, heng hmeithai, chaklo leh chhumchhia zawk te awm theih a nih avangin a phum kawng-ah khawtlang leh sawrkarin ruahmanna a siam ang. 3. Vawk hri len lai chuan record kan neih leh a tak a inmil leh inmil loh hriat a nih theih nan a lo berah kar khat danah tal verification ti turin AH & Vety Department in inspection a nei thin ang. Attachment Loading attachment...",Dated: 1 st Aug 24 2:19 PM,https://dipr.mizoram.gov.in/post/siaha-district-a-vawk-thi-leh-damlote-sawngbawl-dan-tura-district-magistrate-thuchhuah |
Subsets and Splits